চৰকাৰৰ এছঅ'পিত হতাশ বাছৰ চালক, কৰ্মচাৰী ! Prag News : Best Assamese News Channel, Latest Assam News Live Today , North East Breaking News\nচৰকাৰৰ এছঅ'পিত হতাশ বাছৰ চালক, কৰ্মচাৰী !\nগুৱাহাটী : শেহতীয়াকৈ প্ৰকাশ পোৱা এছঅ'পিক লৈ অসন্তুষ্ট বাছ চালক আৰু কৰ্মচাৰীসকল৷ বিভ্রান্তিকৰ এছঅ'পিক লৈ সৰব হৈ পৰিছে সদৌ অসম বেচৰকাৰী দিবা নৈশ বাছ চালক সন্থা৷ আন্তঃজিলা বাছসেৱা বন্ধ আছে যদিও ৰে'লসেৱা খোলা আছে৷ চৰকাৰৰ সিদ্ধান্তৰ বিৰোধীতাৰে ISBT ত সদৌ অসম বেচৰকাৰী দিবা নৈশ বাছ চালক সন্থাই আজি এক সংবাদমেল অনুষ্ঠিত কৰে৷\nসংবাদমেলত তেঁওলোকে কয় চৰকাৰে ১৫ আগষ্টৰ পাছত শিথিলতা অহাৰ কথা কৈছিল যদিও নহল৷ তেনে ক্ষেত্ৰত পৰিয়াল কেনেকৈ চলিব তাক লৈ সমস্যাৰ সন্মুখীন হৈছে৷ সম্পাদক ৰূপম দত্তই "একো নাথাকিলে মুখ্যমন্ত্ৰী মহোদয়ৰ ঘৰত আমাক কোৰ মাৰিবলৈ দিয়ক। নহলে আমাৰ খাবলৈ একো নাই।" বুলিও উল্লেখ কৰে৷\nচালক সন্থাই মুখ্যমন্ত্ৰীক কাতৰ অনুৰোধ জনাই কয়, "আমি মাক্স পিন্ধা এৰি দিছো, আপোনালোকে নিৰ্দেশ কৰক ক'ভিড কেন্দ্ৰত আমি গাড়ী ৰখাম৷ যিধৰণে নিৰ্দেশ দিয়ে তাকে মানি লম, মাথোন গাড়ী চলাব দিয়ক।"


কবিতাৰে আধুনিক ভাৰতৰ স্বপ্নদ্ৰষ্টালৈ শ্ৰদ্ধাঞ্জলি | Assam.MyGov.in\nকবিতাৰে আধুনিক ভাৰতৰ স্বপ্নদ্ৰষ্টালৈ শ্ৰদ্ধাঞ্জলি\nStart Date: 24-08-2018\nEnd Date: 09-09-2018\nআধুনিক ভাৰতৰ ৰূপকাৰ, যুগদ্ৰষ্টা, ভূতপূৰ্ব প্ৰধানমন্ত্ৰী অটল ...\nআধুনিক ভাৰতৰ ৰূপকাৰ, যুগদ্ৰষ্টা, ভূতপূৰ্ব প্ৰধানমন্ত্ৰী অটল বিহাৰী বাজপেয়ীদেৱৰ মৃত্যু দেশৰ বাবে অপূৰণীয় ক্ষতি। সততা আৰু নিষ্ঠাৰ প্ৰতিভূ এইগৰাকী মহান নেতাই দেশখনক শক্তিশালী কৰাৰ বাবে যুগান্তকাৰী পদক্ষেপ গ্ৰহণ কৰিছিল। ৰাষ্ট্ৰীয় স্বাভিমান সুৰক্ষা আৰু দেশৰ প্ৰগতিৰ গতি ত্বৰাম্বিত কৰাৰ বাবে তেখেতে ভাৰতবাসীৰ মনত যি আত্মবিশ্বাসৰ ভাৱনা জাগৃত কৰিছল, তাৰ সুদূৰপ্ৰসাৰী প্ৰভাৱে বিশ্ব দৰৱাৰত আমাৰ স্থিতি শক্তশালী কৰিছিল। এগৰাকী কবি, সাহিত্যিক হিচাবে অটল বিহাৰী বাজপেয়ীদেৱে ব্যক্তি, সমাজ আৰু ৰাষ্ট্ৰৰ অনুভূতিক সৰ্বাত্মক ৰূপত প্ৰতিফলিত কৰি আলোকৰ বাটেৰে আগুৱাই যোৱাৰ বাবে প্ৰেৰণা যোগাইছিল।\nআধুনিক ভাৰতৰ স্বপ্নদ্ৰষ্টা অটল বিহাৰী বাজপেয়ীদেৱক শ্ৰদ্ধাঞ্জলি অৰ্পণ কৰাৰ উদ্দেশ্যৰে জনতাৰ চৰকাৰ মাই গভ অসমে এক স্ব-ৰচিত কবিতা প্ৰতিযোগিতাৰ আায়োজন কৰিছে ।\n১. অংশগ্ৰহণকাৰীসকলে অসমত ব্যৱহৃত যিকোনো ভাষাতেই কবিতা প্ৰেৰণ কৰিব পাৰিব।\n২.কবিতাৰ বিষয়বস্তু অটল বিহাৰী বাজপেয়ী দেৱৰ জীৱন আৰু কৰ্মৰ ওপৰত আধাৰিত হ'ব লাগিব।\n৩. ‘বিদ্যালয়ৰ পৰা বিশ্ববিদ্যালয় পৰ্যায়লৈ’ আৰু ‘সকলোৰে বাবে মুকলি’ - এই দুটা নিৰ্ধাৰিত শাখাত (ক আৰু খ) এই প্ৰতিযোগিতাৰ আয়োজন কৰা হৈছে।\n৪. ‘ক’ শাখা অৰ্থাৎ বিদ্যালয়ৰ পৰা বিশ্ববিদ্যালয় পৰ্যায়ৰ বাবে প্ৰথম, দ্বিতীয় আৰু তৃতীয় পুৰস্কাৰ হিচাবে ক্ৰমে – ৩,০০০, ২,০০০ আৰু ১,০০০ টকাৰ নগদ ধন আগবঢ়োৱা হ’ব। সকলোৰে বাবে মুকলি অৰ্থাৎ ‘খ’ শাখাৰ বাবে ক্ৰমে - ৫,০০০, ৩,০০০ আৰু ২,০০০ টকাৰ নগদ পুৰস্কাৰ আগবঢ়োৱা হ’ব।\n৫. যি ভাষাত কবিতা প্ৰেৰণ কৰা হয়, সেই ভাষাৰ নাম উল্লেখ কৰাটো বাধ্যতামূলক।\n৬.মাই গভ অসম পৰ্টেল যোগে অহা ১০ ছেপ্টেম্বৰ, ২০১৮ৰ ভিতৰত কবিতা প্ৰেৰণ কৰিব লাগিব।\n৭. অংশগ্ৰহণকাৰীসকলে যিকোনো এটা শাখাৰ বাবেহে কবিতা প্ৰেৰণ কৰিব পাৰিব।\n৮. এটাতকৈ অধিক কবিতা প্ৰেৰণ কৰিব নোৱাৰিব।\n৯. প্ৰেৰণ কৰা কবিতা মৌলিক হোৱাটো বাঞ্চনীয়। আনৰ পৰা নকল কৰা কবিতা গ্ৰহণযোগ্য নহ’ব।\n১০. বিচাৰকৰ সিদ্ধান্তই হ’ব চূড়ান্ত সিদ্ধান্ত।\n১১.অংশগ্ৰহণকাৰীসকলে প্ৰেৰণ কৰা কবিতাসমূহৰ এখনি সংকলন প্ৰস্তুত কৰা হ’ব।\nমুঠ অৱদান (\t178) অনুমোদিত অৱদানসমূহ (176) পৰ্যালোচনাৰ বাবে ৰখা অৱদানসমূহ (2) জমা বন্ধ\nSuravi bhuyan2বছৰ2সপ্তাহ পূৰ্বে\nName- Suravi Bhuyan\nAddress- c/o Jogendra Nath Bhuyan,Dekapara, LGBI Airport, Guwahati-15\n1বক্তব্যসিদ্ধান্তকাৰী সকলৰ লগত কথপোকথন\nasm-46.mygov.in Last Updated: 23/09/20


World Cup 2019: ছেমি ফাইনেলত কাৰ সৈতে মুখামুখি হ’ব ভাৰত?|cricket-world-cup-which-team-could-team-india-face-in-the-semifinal– News18 Assam\nWorld Cup 2019: ছেমি ফাইনেলত কাৰ সৈতে মুখামুখি হ’ব ভাৰত?\nUpdated:July 3, 2019, 1:13 PM IST\nবিশ্বকাপৰ খিতাপ জয় কৰিবলৈ আৰু মাত্ৰ দুখোজ! ভাৰতীয় দলে কাৰ বিৰুদ্ধে খেলিব বিশ্বকাপৰ ছেমি ফাইনেল\nLast Updated: July 3, 2019, 1:13 PM IST\nবাংলাদেশক পৰাস্ত কৰি চলিত বিশ্বকাপৰ ছেমি ফাইনেলত প্ৰৱেশ কৰিলে ভাৰতে। বিশ্বকাপৰ ছেমি ফাইনেলত নিজৰ স্থান চুড়ান্ত হোৱাৰ লগে লগে ভাৰত সপ্তমবাৰৰ বাবে উপনীত হ’ল বিশ্বকাপৰ ছেমি ফাইনেলত।ইয়াৰে তিনিবাৰ ভাৰতে ফাইনেল খেলিছে। এইবাৰ ভাৰতে পাৰিবনে বিশ্বকাপৰ খিতাপ জয় কৰিবলৈ, কাৰ সৈতে ছেমিফাইনেলত হ’ব মুখামুখি? সেই প্ৰশ্ন এতিয়া প্ৰতিজন ভাৰতীয় মনৰ মাজত!\nপইণ্ট টেবুলত ভাৰতৰ শেহতীয়া স্থিতি\nআঠখন মেচৰ ছখনত জয়লাভ কৰি মুঠ ১৩ পইণ্টেৰে ভাৰত এতিয়া বিশ্বকাপৰ পইণ্ট তালিকাৰ দ্বিতীয় স্থানত উপনীত হৈছে। ৰাউণ্ড ৰবীন পৰ্যায়ত ভাৰতে নিজৰ শেষৰ খন খেল খেলিব শ্ৰীলংকাৰ বিৰুদ্ধে। শ্ৰীলংকাৰ বিৰুদ্ধে ভাৰতে জয়লাভ কৰিব পাৰিলে ভাৰতৰ মুঠ ১৫ পইণ্ট হ’বগৈ। কিন্তু খেলখনত জয়ী হ’লেও ভাৰত পইণ্ট তালিকাৰ শীৰ্ষত উপনীত হোৱাটো চুড়ান্ত নহয়। কাৰণ বৰ্তমান পইণ্ট তালিকাৰ প্ৰথম স্থানত থকা অষ্ট্ৰেলিয়াই খেলিবলৈ আছে ৰাউণ্ড পৰ্যায়ত নিজৰ অন্তিমখন মেচ।\nপইণ্ট তালিকাৰ দ্বিতীয় স্থানত থাকিলে ভাৰতে কাৰ বিৰুদ্ধে খেলিব লাগিব ছেমিফাইনেলঃ\nসমীকৰণ অনুসৰি ভাৰত পইণ্ট তালিকাৰ দ্বিতীয় স্থানত থকাৰ সম্ভাৱণাই অধিক। পইণ্ট তালিকাৰ দ্বিতীয় স্থানৰ দলে ছেমিফাইনেলত তালিকাৰ তৃতীয় স্থানৰ দলটোৰ সৈতে মুখামুখি হ’ব। বৰ্তমান মুঠ ১১ পইণ্টেৰে পইণ্ট তালিকাৰ দ্বিতীয় স্থানত আছে নিউজীলেণ্ড। নিজৰ অন্তিমখন মেচত জিকিলেও নিউজীলেণ্ড তৃতীয় স্থানতে থাকিব। যদি ভবা মতে সকলো হয় তেন্তে ছেমি ফাইনেলত ভাৰতীয় দল নিউজীলেণ্ডৰ বিৰুদ্ধে মুখামুখি হ’ব লাগিব।\nFirst published: July 3, 2019, 1:10 PM IST


প্ৰসংগ : নাছা আৰু অসমৰ ছাত্ৰ-ছাত্ৰী - সাহিত্য ডট অৰ্গ\nপ্ৰসংগ: নাছা আৰু অসমৰ ছাত্ৰ-ছাত্ৰী\nমনোজ মন :\nঅসমৰ ছাত্ৰ-ছাত্ৰীক NASA লৈ নিয়াৰ প্ৰয়োজন কিমান ম‍ই বুজি নাপাওঁ। NASA বিষয়ে জনাতো একো অপৰাধ নহয়, কিন্তু NASA লৈ উধাও হোৱাৰ পূৰ্বে এই ছাত্ৰ-ছাত্ৰীসকলে ISRO ৰ বিষয়ে কিমানজনে জানে !!! কিমানজনে শুনিছে এই ISRO ৰ এটা শাখা আমাৰ উত্তৰ-পূৰ্বাঞ্চলতো আছে !!! যদি নিজৰ সম্পদ, নিজৰ ক্ষমতা, নিজৰ জ্ঞানৰ বিষয়ে আমি নিজেই সজাগতা নবঢ়াও তেন্তে আন কোনে বঢ়াব?\nগাৰ্গী চক্ৰৱৰ্তী(মিৰ্জা, অসম): আপোনাৰ প্ৰশ্নটো যথেষ্ট গুৰুত্বপূৰ্ণ আৰু প্ৰাসংগিক।\nপঙ্কজ বৰা(গৱেষক, ট্ৰনধেইম, নৰৱে): বিদেশী চাহাবৰ তলত কেৰাণী-মহৰীৰ কাম কৰি, আঠুকাঢ়ি চেলুট মাৰি নিজৰ মানুহৰ ওপৰত বৰমতা হোৱা সুবিধাবাদী নেতা-পালিনেতা, বুদ্ধিজীৱি-মধ্যবিত্তৰে ভৰা আমাৰ সমাজ৷ আমাৰ বাবে এতিয়াও বিলাত আৰু বিলাতী যেন বেলেগ এখন দুনীয়াৰ এটা সাংঘাটিক বস্তু৷ ঘৰৰ গাখীৰ বেছি বিলাতী ভিটামিন টনিক খায়, ঘৰৰ মধুৰী-পনিয়ল বেছি বিলাতী আপেল খায়৷ ৱাইন হ’লগৈ বিদেশী মদ৷ বিলাতী হ’লেই ভাল, দেশী হ’লেই বেয়া৷ আৰু এটা কথা: অসমীয়া মানুহৰ বাবে বিলাত মানে কেৱল আমেৰিকা আৰু লণ্ডন৷ অসমত সোৱণশিৰীৰ পাৰত সাধাৰণ চাহ-তামোল, শাক পাচলিৰ দোকান দিয়া নদাই-ভদাইক মাৰি ধৰি জেলত ভৰাই আৰু আমেৰিকাত গৈ ৱালমাৰ্টক “ৰঙা দলিছা” পাৰি আমন্ত্ৰণ দিয়ে৷ মুঠৰ ওপৰত বিলাতী বিলাতী বিলাতী৷ 🙂\nদ্বিজেন মহন্ত(বিষয় শিক্ষক, বিশ্বনাথ চাৰিআলি, অসম): বাৰীৰ অমিতাটো ডাঙৰ হলেও “বিলাতি অমিতা”ৰ সঁচ বুলি ফিটাহি মাৰে।\nসুৰজিত নেওগ(ডিব্ৰুগড়, অসম): হয়, কথাটো প্ৰাসংগিক কিন্তু NASA আৰু ISRO লৈ ল’ৰা-ছোৱালীক নিয়াটো কাৰ ওপৰত নিৰ্ভৰশীল সেইটোহে ডাঙৰ কথা …. এটা উজ্জ্ব্ল মস্তিস্কক NASA লে লৈগৈ ভবিষ্যতে নিচ্চয় NASA লাভৱান হ’ব, কাৰণ সেই ল’ৰা বা ছোৱালীজনী NASA ৰ প্রতি আপোনা-আপুনি আকৰ্ষিত হ’ব… সেই কথাটো ভাৰত চৰকাৰ বা authority য়ে অনুধাৱন কৰিলে সমস্যাটো সমাধান হ’ব নেকি ?\nমনোজ মন(গৱেষক,টাইপেই, টাইৱান): DY365 ৰ Breaking News ত স্থান পাইছে এইটো খবৰে। হাইমাদ্ৰাছা, হাইস্কুল শিক্ষান্ত পৰিক্ষাত স্থান লাভ কৰা ছাত্ৰ-ছাত্ৰীসকলক অসম চৰকাৰৰ ফালৰ পৰা আমেৰিকালৈ নি NASA দেখুৱাব হেনো!!! হাঁহি উঠিছে, অসমৰ মন্ত্ৰী-আমোলাৰ ভোট বুটলা নিতী দেখি … নিজেতো ভ্ৰষ্টাচাৰী হয়েই এই উঠি অহা কণ-কণ ল’ৰা-ছোৱালী কেইটাকো বিলাতী সোৱাদ দিব বিচাৰিছে। হেৰৌ !! আগতে নিজৰ দেশৰ কৃতিত্ব বোৰক চিনাকী কৰাই দে এই উঠি যুৱ শক্তিক, পাছত তাঁহাতি নিজৰ প‍ইছাৰে এনেও ফুৰি আহিব সেইবোৰ ঠাই। বিদেশীবোৰে ভাৰতৰ পিনে চকু পোনাই আছে আৰু আমাৰ এই মন্ত্ৰীমখাই বিদেশলৈ ঢাপলি মেলিছে। গাঁৱৰ পৰা চহৰৰ দালান চাবলৈ যোৱাৰ দৰে কথা এইয়া।\nদ্বিজেন মহন্ত(বিষয় শিক্ষক, বিশ্বনাথ চাৰিআলি, অসম): এতিয়া ভিছা, পাচপৰ্টৰ বাবদ অভিভাৱকৰ লগত গুৱাহাটী-ঘৰ দৌৰি দৌৰি অৱস্থা কাহিল হৈছে ছাত্ৰ-ছাত্ৰীৰ।\nসুৰজিত নেওগ(ডিব্ৰুগড়, অসম): ”পঙ্কজ বৰা” আপুনি ঠিকেই কৈছে …. আমি বেলেগক যিমানেই দোষ নিদিওঁ কিয়, আচল ক্রুতিটো নিজৰ। সকলো কথা ব্যক্তিগত মানষিকতাৰ ওপৰত নিৰ্ভৰ কৰে। এইখিনিতে নিজৰ সৰু কথা এটা উনুকিয়ালে ভাল হ’ব … ৯০ চনত পুনা বিশ্ববিদ্যালয়ৰ পৰা Computer Engg হিচাবে পাছ কৰাৰ পিছ্ত আমাৰ college ৰ ৬০ জনৰ ভিতৰত কেৱ্ল আমি ৬ জনহে নিজৰ দেশত ৰৈ গলোঁ, তাকো স্বইচ্ছাই US, Singapore, Aus, Canada ত আমি offer পায়ো। কেইবাজনো নলেগলে লগা বন্ধুয়ে বহু অনুৰোধ কৰাৰ পিছতো আমি ইয়াতে থকাৰ সিদ্ধান্ত ল’লোঁ। তাৰ পিছত দেখোঁ যোৱা শতিকাৰ শেষৰ ফালে বহু বন্ধু-বান্ধবী স্বদেশাভিমুখী হৈছে … কাৰক বহুতো … আমাৰ লগৰ প্রায় ৪০ জন মান এতিয়া স্বদেশত স্বাভিমানেৰে কাম কৰি আছে… মোৰ ব্যক্তিগত অনুভৱ, মই ইয়াত থাকিগৈ একো বিশেষ হেৰুওৱা নাই … অন্ততঃ নিজৰ সমাজখন, আত্মীয়-স্বজন, বন্ধু-বান্ধৱৰ লগত প্রত্যক্ষ সংযোগ লাভৰ সুযোগকণ পাই আছোঁ। লগতে নিজৰ দেশত প্ৰথম শ্রেণীৰ নাগৰিক হিচাবে থকাৰ গৌৰৱকণ আছেই। একমাত্র দুখটো থাকি গ’ল… ফিনফিনিয়া ফু মাৰি ভাত খাব পৰা ৰাস্তাত গাড়ী এখন চলাবলৈ নোপোৱাতো …!!\nগতিকে মোৰ ধাৰণা, ল’ৰা-ছোৱালীক NASA বা ISRO যলৈকে লৈ নাযাওক, তেওঁলোকে ভৱিষ্যতে তেওঁলোকৰ মগজুৰ সৎ ব্যৱ্হাৰ ক’ত কৰিব সেইটো নিজৰ নিজৰ চিন্তাধাৰাৰ ওপৰত নিৰ্ভৰ কৰিব …\nবিকাশ শ‍ইকীয়া(অ.এন.জি.ছি, শিৱসাগৰ, অসম): একেবাৰে ঠিক কথা, অসমীয়া লৰা-ছোৱালীয়ে ভাল ভাল বিলাতী প্ৰতিষ্ঠান চোৱাৰ কি প্ৰয়োজন, য’ত লাখ লাখ মানুহ খাবলৈ নাপাই মৰিছে তাত ৯-১০ জন অসমীয়া তৰুণ-তৰুণীক পৃথিৱীৰ সৰ্বশ্ৰেষ্ঠ মহাকাশ গৱেষণা প্ৰতিষ্ঠান নাছা লৈ নিয়াৰ নামত লাখ-লাখ ৰাজহুৱা ধন শৰাধ কৰাৰ প্ৰয়োজন কি? ষ্টেন্দ কৰা লৰা-ছোৱালী কেইটাক অসমৰ কলা-সংস্কৃতিৰ লগত পৰিচয় কৰোৱা উচিত, অসমৰ সত্ৰ, মঠ-মল্দিৰ, ঐতিহাসিক ঠাই পৰিদৰ্শন কৰোৱা উচিত, ধেমাজি-মাজুলীলৈ নি বান সমস্যাৰ বিষয়ে দেখুওৱা উচিত, সদায় কিবা নহয় কিবা কাৰণত বন্ধ হৈ থকা অঞ্ছলবোৰলৈ নি আৰ্থ-সামাজিক অৱস্থাৰ বিষয়ে অৱগত কৰোৱা উচিত, সামাজিক দায়িত্ববোধৰ শিক্ষা দিয়া উচিত।\n(এইবাৰ মোৰ অঙহী-বঙহী কোনোৱে চৰকাৰী খৰছত বিলাত চাব নোৱাৰিলে, মানে ফাৰ্ষ্ট ষ্টেন্দ নকৰিলে, সেয়েহে ইমান বৰ-বৰ কথা কৈ আছো দেই। অহা বছৰ কোনো অঙহী-বঙহীয়ে নাছা চাবলৈ চাঞ্চ পালে কথাত লুটিবাগৰ মাৰি দিম। এনেও আমি মধ্যবিত্ত শ্ৰেণীটো সুবিধাবাদী বুলি নাম আছে।)\nপ্ৰদ্যুত জ্যোতি শ‍ইকীয়া(এন.আৰ.এইচ.এম, কৰিমগঞ্জ, অসম): ”সুৰজিত নেওগ”, ডাঙৰীয়া, আপোনাৰ উদ্দেশ্য আৰু কাৰ্য্যক শলাগিছোঁ। এনেকুৱা মানসিকতাৰহে আমাক প্ৰয়োজন। জননী জন্মভূমি স্বৰ্গদপি গৰিয়সী , এনেকুৱাই কিবা এষাৰ আছে নহয়। নে কি কয় ?\nসুভাষ চন্দ্ৰ কলিতা(গুৱাহাটী, অসম): এই ক্ষেত্ৰত আমাৰ চুবুৰীয়া কনফুচিয়াচ আৰু মাও-চেতুঙৰ দেশ চীনৰ আদৰ্শ লোৱা উচিত; কিন্তু ভাৰতত মোৰবোধেৰে কেতিয়াও সম্ভৱ নহ’ব। শেহতীয়াকৈ চীনে এজনী ৩২ বছৰীয়া নাৰী মহাকাশচাৰীও প্ৰেৰণ কৰা প্ৰায় সকলোৱে জানে। ভাৰত এতিয়া সম্পূৰ্ণ পুঁজিবাদী আদৰ্শৰে চলিছে। শিক্ষাতো তাৰ প্ৰতিফলন ঘটিছে। “মনোজ মন” , আপোনাৰ চীন দেশৰ অভিজ্ঞতাই কি কয় আমাকো জনাব বুলি আশা কৰিছোঁ।\nমনোজ মন(গৱেষক,টাইপেই, টাইৱান): “সুভাষ চন্দ্ৰ কলিতা” ডাঙৰীয়া , আপুনিও সেই একেটা ভুলকেই কৰিলে। ম‍ই চীন দেশত নাই, ম‍ই টাইৱানত হে আছোঁ, ই এখন বেলেগ ৰাষ্ট্ৰ। তাৰোপৰি টাইৱান আৰু চীন দেশৰ বৰ এটা ভাল সম্পৰ্ক নাই। এদিন মোৰ চকুৰ সন্মুখতে চীন দেশৰ পতাকা জ্ব্লাই দিয়া হৈছিল।\nআৰু কথা আহিল অভিজ্ঞতাৰ, টাইৱানত সাধাৰণতকৈও সাধাৰণ বিষয় সমূহে গুৰুত্ব পায়, আমাৰ অহোমৰ দিনৰ সম্পত্তি সমূহত আমি গৰু চৰিবলৈ এৰি দিওঁ, কিন্তু ইয়াত জাপানী শাসকসকলে সজোৱা একোখন সাধাৰণ গাঁও সংগ্ৰহালয়ৰ ৰূপ দি দিয়া হয় আৰু ছাত্ৰ-ছাত্ৰী সমূহক ইয়াৰ প্ৰতি সজাগ কৰা হয়। বিভিন্ন দেশ ভ্ৰমণ কৰি, বিভিন্ন দেশত শিক্ষা গ্ৰহণ কৰি যেতিয়া নিজ দেশলৈ উভতি আহে প্ৰচুৰ জ্ঞান আহৰণ কৰি নিজ দেশৰ উন্নতিত প্ৰয়োগ কৰে। তেনেই অকমানি এই দেশখন, চাইকেল মাৰি ঘূৰিবলৈ ১০ দিন সময় লাগে, কিন্তু বহু ক্ষেত্ৰত ভাৰততকৈ শ-যোজন আগবঢ়া। ইয়াত ম‍ই দেখা নাই যে নিজৰটোক হেয় জ্ঞান কৰি আন দেশৰ বস্তুসমূহক আদৰি লোৱা। প্ৰতিটো বস্তুতেই চীনা ভাষা, দাঁত ঘহা টুথপেষ্টটোৰ পৰা আৰম্ভ কৰি এ টি এম কাৰ্ডখনলৈকে সকলোতে নিজৰ ভাষাই প্ৰাধান্য পায়। আমি জানো দিব পাৰিছোঁ এনে সন্মান নিজ ভাষাক ?\nসুব্ৰত গগৈ(বাংগালুৰু, কৰ্ণাটক): “মোক লাখ টকাৰ দৰমহা কিয় লাগে? মোক মাহে দহ হাজাৰ টকা দিলেই হৈ যাব কাৰণ বাকী টকাৰে অন্য নজন নিবনুৱাৰ পেটৰ ভাত মুকলি হ’ব।”\n“মোৰ ল’ৰাটো কিয় NASAলৈ নিব লাগিছে? শ্বিলংখন এবাৰ ফুৰাই আনিলেই হ’ল। চৰকাৰৰ টকা বাচিব।”\nএনেধৰণৰ বক্তব্য ৰাখিবলৈ বহু সাধনাৰ প্রয়োজন। সাধাৰণ মানুহে এনে কথা ভাবিব নোৱাৰে। এনে ধাৰণাত বিশ্বাস ৰাখি বিষ্ণু ৰাভাই নিজৰ হাজাৰ বিঘা মাটি দুখীয়াক দান দিছিল। আজি আকৌ এনে দর্শন দেখি ভাল লাগিছে। ধইন ধইন ।\nপ্ৰতিম প্ৰতাপ বৰুৱা(দিল্লী চৰকাৰৰ কৰ্মচাৰী, নতুন দিল্লী): নাছাৰ বিষয়ে, মহাকাশ বিজ্ঞানৰ বিষয়ে ছাত্ৰ-ছাত্ৰীক জনোৱাটো ভাল কথা। কিন্তু তাকে কৰিবলৈ গৈ মাত্ৰ কেইজনমান ছাত্ৰ-ছাত্ৰীক পুৰস্কাৰ হিচাপে চৰকাৰী খৰছত আমেৰিকালৈ পঠিওৱাটো কিমান যুক্তিসংগত সেইটো বুজি পোৱা নাই। চাৰিওফালে বানপানী, এঘণ্টাৰ বৰষুণত গুৱাহাটীৰ ৰাস্তাইদি পানীৰ সোঁত বয়, মাজুলী আৰু কেইবছৰ থাকে ঠিক নাই, পঢ়ি-শুনি অঁতোৱাৰ পিছত অসমত চাকৰি বিচাৰি কিমান হাবাথুৰি খাব লাগে, স্বজনপ্ৰীতি, অনিয়ম, দুৰ্নীতি – এই কথাবোৰ ছাত্ৰ-ছাত্ৰীসকলক জনোৱা হয় নে নহয়?\nউদ্দীপ তালুকদাৰ(চিকিত্‍সক, অসম) : কিন্তু পুৰস্কাৰ কিমানলৈ দিব পাৰি? দহজন ছাত্ৰ, লগতে চৰকাৰী সাংগো-পাংগো ইমান কেইজনক আমেৰিকা ভ্ৰমণ (নাছা আমেৰিকাতেই নহয় জানো?)-লৈ নিওঁতে কম খৰছ হ’বনে? আৰু তাৰপৰা সাংঘাতিক লাভ কিবা আছে জানো? আৰু প্ৰতি বছৰে পুৰস্কাৰ দিয়কেই নিদিয়কেই ষ্টেণ্ড কৰিবই কৰিব, কাৰণ সেইটো “বাই ডিফল্ট” হোৱা বস্তু। তাৰ কাৰণে ইমান টকাৰ পুৰস্কাৰ! অতি বিশেষ কিবা এটাৰ কাৰণে (যেনে আই.আই.টি-ত স্থান প্ৰাপ্ত সকল) দিলে বেলেগ কথা।\nবিকাশ শ‍ইকীয়া(অ.এন.জি.ছি, শিৱসাগৰ, অসম): আজিলৈকে অসমীয়া মহাকাশ বিজ্ঞানী কোনোবা ওলাইছেনে? কম, কাৰন বহুতে হয়তো সেই সপোনটো দেখা নাই ! কিয় ? কিতাপে-পত্ৰই পঢ়াটো আৰু বাস্তৱত দেখাটোৰ অলপ পাৰ্থক্য আছে। সপোন এটা পুৰা কৰিবলৈ প্ৰখমতে সেই সপোনটো দেখিব লাগিব। অকল অসমতেই নহয় গোটেই পৃথিৱীতে বহুত সমস্যা আছে, গোটেইবোৰ সমাধান হবলৈ শতেক যুগ পাৰ হৈ যাব, তেতিয়ালৈ কি আমি আমাৰ সপোনবোৰক বান্ধি ৰাখিব লাগে নেকি?\nধৰাহল কাইলৈ কোনোবাই ফ্ৰী আই.এ.এছ কোচিং আৰম্ভ কৰিব খুজিছে! অসমৰ গোটেইবোৰ সমস্যা সমাধান নোহোৱালৈকে সেইটোও হব নালাগে নেকি?\nপ্ৰতিম প্ৰতাপ বৰুৱা(দিল্লী চৰকাৰৰ কৰ্মচাৰী, নতুন দিল্লী): আচল কথা চৰকাৰী সাংগো-পাংগো। আৰু দহজনৰ কোনোবা এজন বা দুজন নগলে নিজৰ মানুহৰ হতুৱাই ফিল আপ দ্যা গেপ্‌চ্।\nসুব্ৰত গগৈ(বাংগালুৰু, কৰ্ণাটক): সাংগো-পাংগখিনিক যাবলে দিব নালাগে।\nপ্ৰতিম প্ৰতাপ বৰুৱা(দিল্লী চৰকাৰৰ কৰ্মচাৰী, নতুন দিল্লী): (বিকাশ শ‍ইকীয়াৰ মন্তব্যৰ আঁত ধৰি) তেন্তে অহা কেইবছৰমান পিছৰ পৰা অসমখন মহাকাশ বিজ্ঞানীৰে গিজগিজাই থাকিব বুলি আশা কৰিব পাৰি।\nবিকাশ শ‍ইকীয়া(অ.এন.জি.ছি, শিৱসাগৰ, অসম): “সপোন এটাক তেতিয়ালৈকে ডাঙৰ বুলিব নোৱাৰি যেতিয়ালৈকে কোনেও সেইটোক লৈ তোমাক ইতিকিং বা ঠাট্টা নকৰে”। ধন্যবাদ “প্ৰতিম প্ৰতাপ বৰুৱা”।\nপ্ৰতিম প্ৰতাপ বৰুৱা(দিল্লী চৰকাৰৰ কৰ্মচাৰী, নতুন দিল্লী): (বিকাশ শ‍ইকীয়াৰ মন্তব্যৰ আঁত ধৰি) ঠিক কথা। কিন্তু প্ৰতিবাৰে ষ্টেণ্ড কৰা ছাত্ৰ-ছাত্ৰীখিনি পিছৰ জীৱনত কিমান সফল হৈছে সেই কথাটো সিমান জনা নাযায়। সৰ্বভাৰতীয় প্ৰতিযোগিতামূলক পৰীক্ষাবিলাকৰ ৰিজাল্টবোৰ চালে দুখ লাগে। ক’ত যায় বাৰু এই ছাত্ৰ-ছাত্ৰীসকল ?\nভগত্ লাল দত্ত( বিজ্ঞানী, ফ্ৰান্স): মই জনাত ভাৰতৰ চন্দ্ৰযান (নে চন্দ্ৰায়ন)-১ অভিযানৰ প্ৰধান বিজ্ঞানীজনেই অসমীয়া দেখোন!! বি.এচ.ছি., এম.এচ.ছি. গুৱাহাটী বিশ্ববিদ্যালয়। মহাকাশত উৰাবোৰৰ ভিতৰত “অসমৰ জোঁৱাই” আছেই। (শ্ৰীকৃষ্ণও অসমৰে জোঁৱাই আছিল হ’বলা, পিছে কুণ্ডিল নগৰীৰ লোকেচনটো লৈ অলপ টনা-আঁজোৰা চলি আছে।)\nঅপূৰ্ব কলিতা(এন. ই ইনফটেক চলিউচন, গুৱাহাটী): অলপ আগত টি.ভি. চাই উঠি অ.ক.ব . খুলি এই পষ্ট টো দেখা পালোঁ। টি.ভি. ত ভালৰো ভাল ফলাফল কৰা ছাত্ৰ-ছাত্ৰী কিছুমানে এই বিষয়ত সাংবাদিকৰ উত্তৰ দি কৈছে ” নাচা ত যোৱা আমাৰ সপোনো…ৰো অগোচৰ আছিল”। এনে মহঙা দিনত চৰকাৰ যি দলৰেই নহওক ভাল ৰিজাল্ট কৰা ছাত্ৰ সকলক ফ্ৰীতে বিদেশ ভ্ৰমন তাতে আকৌ নাচা ৰ দৰে অনুষ্ঠান দেখাব ইয়াত বাৰু আমি আপত্তি কিয় কৰিব লাগে ? এই সৰু সৰু বোৰে নাচা দেখিব , মনত এটা উচ্চাকাংক্ষা পাব দেশৰ হকে কিবা এটা কৰাৰ , কিমান যে ভাল কথা তাতে আকৌ অসমীয়া ভাই-ভন্টি । আমি আচলতে কিবা এটা সহায় হে কৰিব লাগিছিল সিহতক , তাকে নকৰি এই ফে’চবুকত লাগি গলো চৰকাৰৰ বদনাম গোৱাত । মই এটা কথাত বেয়া পালোঁ যে এই গোটৰে কিছুমান মান্যবৰ সদস্য বাহিৰা দেশত গৈ অসমৰ নাম যশ বিয়পাবলৈ চেষ্টা কৰি আছে তেখেতসকলে এনে কাৰ্য্যত উৎসাহহে দিব লাগিছিল কিন্তু কিবা বিয়োগাত্মক কথাহে কলে দেখোন। মই নিজে এজন কংগ্ৰেছৰ ঘোৰ বিৰোধী, কিন্তু মানুহ, দল বা সমাজৰ ভাল কামক সলাগিবলৈ পিছ নুহূহুঁকো । চৰকাৰৰ এই পদক্ষেপক মই শলাগিছোঁ!\nউদ্দীপ তালুকদাৰ(চিকিত্‍সক, অসম) : ’ভাল কাম’ বুলি মানি লোৱা আৰু ‘সমৰ্থন কৰা’ দুটা বেলেগ বস্তু! পুৰস্কাৰৰ বাবে নাছালৈ নিয়াত আমাৰ কোনো আপত্তি নাই, কিন্তু আমাৰ টেক্সৰ টকা কেনেকুৱা কামত ব্যৱহাৰ কৰা উচিত, সেইটোত মত দিয়াত আমাৰ অধিকাৰ নিশ্চয় আছে। এইকেইজনক নাছালৈ ফুৰাবলৈ নিয়াৰ সলনি যদি অসমৰপৰা আই.আই.টি.-ত স্থান পোৱা প্ৰতিজন ছাত্ৰৰে খৰছ চৰকাৰে বহন কৰিম বুলি ক’লেহেঁতেন, তেন্তে মই অকণো বেয়া নাপালোঁহেঁতেন। আৰু পইচা খৰচ কৰি কৰা কাম এটাৰ পাছত হোৱা প্ৰকৃত লাভৰ মূল্যাংকনৰ কথা আছে। আৰু সপোন দেখাৰ কথাই যদি হৈছে, তেন্তে নাছাৰ লগত আৰু বহুতো বস্তু যোগ দিব লাগিব। নহ’লে চবেই নাছাৰেই সপোন দেখি থাকিব। অসমখন মহাকাশত ভাঁহি ফুৰিব, আৰু চিধা-চিধা কামবিলাক কৰাৰ কাৰণে কোনেও সপোনেই নেদেখিব!\nমই মাজে মাজে ভাবোঁ এই গোটৰ কেইজনমান সঁচাকৈয়ে ইমান সৰল মনোবৃত্তিৰ মানুহ নে? চৰকাৰে যেনেকৈ কয়, সেইটোকে সঁচা বুলি ভাবে! মই হে কিজানি জেলেপীৰ দৰে পাক লাগি গৈ আছোঁ।\nপ্ৰতিম প্ৰতাপ বৰুৱা(দিল্লী চৰকাৰৰ কৰ্মচাৰী, নতুন দিল্লী): তাকেহে। চৰকাৰে লোৱা সকলো সিদ্ধান্তক যেন তেন প্ৰকাৰেণ যুক্তিসংগত বুলি প্ৰমাণিত কৰিবলৈ বহুতে উঠি-পৰি লাগে। লাগিলে তাৰ কাৰণে চৰকাৰী ধনৰ শৰাধ হওক আৰু লাভৰ ঘৰত একোৱেই নহওক।\nবিকাশ শ‍ইকীয়া(অ.এন.জি.ছি, শিৱসাগৰ, অসম): (উদ্দীপ তালুকদাৰৰ কথাৰ আঁত ধৰি) বাহ ! স্বাধীনতাৰ ৬৫ বছৰ পাছতো আই.আই.টি ত ছিত পোৱাটো আজিও অসমৰ বাবে ডাঙৰ কথা হৈ আছে! ইফালে বিহাৰ, ইউ.পি ৰ শ শ লৰাই আই.আই.টি ত স্থান পাই আহিছে।\nহিমজ্যোতি তালুকদাৰ(এনাজৰী ডট কম, নতুন দিল্লী): আঠুৱা চাই ঠেং মেলিব লাগে। অসমখন ইমানো ধনে জনে জাতিষ্কাৰ নহয় যে, কোনো পৰিকল্পনা নোহোৱাকৈ যতে ত’তে টকা পইচাবোৰ উৰুৱাই থাকিব চৰকাৰে। অসমৰ স্থান পোৱা ছাত্ৰ ছাত্ৰীয়ে দিল্লী বিশ্ববিদ্যালয়ত আসন এখন পাবলৈ কিমান যুঁজিব লাগে? সেইখিনি পইছাৰে অসমৰ শিক্ষা সংস্কাৰৰ দায়িত্ব লওক চৰকাৰে। নাচালৈ অসমৰ গৱেষক ছাত্ৰ ছাত্ৰী সকলক নিয়াৰ ব্যৱস্থা কৰক চৰকাৰে, য’ৰ পৰা অলপ হ’লেও হয়তো অসমৰ বিশ্ববিদ্যালয় সমূহৰ গৱেষণাৰ মানদণ্ড উন্নত হোৱাতো আশা কৰিব পাৰি।\nউদ্দীপ তালুকদাৰ(চিকিত্‍সক, অসম) : (বিকাশ শ‍ইকীয়াৰ কথাৰ আঁত ধৰি) আপুনি ভুলকৈ বুজিলে। সেইটো উদাহৰণহে আছিল। দ্বিতীয় কথাটো: মই কৈছোঁ আগবাঢ়ি যাবলৈ দিয়া প্ৰেৰণাৰ কথাহে! সৰ্বভাৰতীয় (পাছলৈ আন্ত:ৰাষ্ট্ৰীয়) পৰ্যায়ত সফলতা লাভৰ বাবে পুৰস্কাৰ আগবঢ়াওক। কাৰণ ‘ষ্টেণ্ড কৰিলে জেলত দিম’ বুলিলেও দহটামানে ষ্টেণ্ড কৰিব। গতিকে সেইটোত পুৰস্কাৰ দিয়াৰ কোন অৰ্থ নাই।\nভগত্ লাল দত্ত( বিজ্ঞানী, ফ্ৰান্স): শিক্ষাৰ অধিকাৰ আইন মতে কিজানি আজিকালি “ষ্টেণ্ড কৰা”টো অসাংবিধানিক !! পৰীক্ষা পদ্ধতিৰ সংশোধনী অধিনিয়ম অনুসৰি স্কুলীয়া স্তৰত নম্বৰ ভিত্তিক ৰেংকিং অবাঞ্চনীয় হেনো!! (চি.বি.এচ.ই.য়ে মাত্ৰ গ্ৰেডিং ব্যৱস্থা আৰম্ভ কৰিব বুলি শুনিছিলোঁ।)\nলিখন নীল কোঁৱৰ (ভাৰতীয় ষ্টেট বেঙ্ক, নাজিৰা): যেতিয়া ৰাজ্যৰ অৰ্ধাংশ বানত ডুবি থাকে। লাখ-লাখ লোক ভোক-পিয়াহত আতুৰ হৈ প্ৰাণ বচোৱাই মস্কিল হৈ পৰে। মাটি-ভেটি, সা-সম্পত্তি হেৰুৱাই সৰ্বস্বান্ত হয়। তেতিয়া নাচা, মহাকাশবিজ্ঞানী-এই কথাবোৰ হজম কৰিবলৈ অলপ টান হয়। আমাৰ উঠি অহা প্ৰতিভাৱান প্ৰজন্ম নাচালৈ যাওঁক, মহাকাশলৈ যাওক- আপত্তি কৰিবলগা নাই। কিন্তু তাৰ লগতে দেখোন আমি আমাৰ মৌলিক সমস্যাবোৰ সমাধান কৰাৰ কথাও ভাবিব পাৰোঁ। বছৰি বাৰিষা অসমত বানপানী হয়। হিচাপ কৰিব নোৱৰাকৈ ধন-জনৰ লোকচান হয়। চাৰিওফালে সম্পদেৰে ভৰি থকা স্বত্তেও পৰ্যাপ্ত বিজুলীৰ অভাৱত আমি আন্ধাৰত থাকিবলগা হয়। ইয়াতে ডাইনী হত্যা হয়। চৰকাৰী আঁচনিৰ সুফল ৰাইজে পোৱাতকৈ দুৰ্নীতিগ্ৰস্তৰ পেটেহে পায়। আৰু আমাৰ টপাৰসকলে (লগতে অন্যইও) এইবোৰলৈ ঘূৰি নাচায়- চোৱাৰ প্ৰয়োজনীয়তা অনুভৱ নকৰে। মাত্ৰ নিজা লাইফ গঢ়াৰ ধান্দা। তেওঁলোকৰ অসামান্য প্ৰতিভা একমাত্ৰ নিজতে কেন্দ্ৰীভূত হৈ ৰয়। ৰাইজে কিন্তু আশা কৰে এইসকলে প্ৰতিভাধৰসকলে এনে কিছুমান কাম কৰক যাৰ ফলত দেশ-দহৰ প্ৰকৃত কল্যাণ হয়;সমাজৰ সঁচা মঙ্গল হয়। অধিক সময়তে এয়া দুৰাশা হৈয়ে ৰয়। আকৌ অনন্য প্ৰতিভাধৰ আই .এ. এছ. আই.পি.এছ. বৰ বৰ অভিযন্তা-বিষয়াই(সকলো নহয়) ন্যস্তস্বাৰ্থজড়িত মহলৰ ইছাৰাত পৰিচালিত হৈ নিজা পদবীৰ দায়িত্বৰে দেশ-সমাজৰ কিমান সেৱা-উপকাৰ কৰি আছে-সেয়া সৰ্বজনবিদিত। গতিকে , প্ৰতিভাধৰ সকলৰ কথা ওলালে কি কওঁ, কি নকওঁ যেন লাগে। তথাকথিত পৰীক্ষাবোৰত সৰহ নম্বৰ সংগ্ৰহ কৰি বিশাল মেধাৰ পৰিচয় দি তাৰ বলত মোটা অংকৰ ধন অৰ্জন কৰি তেওঁলোক সমাজৰ বৰলোক হয় ঠিকেই-কিন্তু ওপৰত কেইজন মানে কোৱাৰ দৰে তেওঁলোকৰ দেশ-সমাজলৈ বিশেষ অৱদানৰ বিষয়ে পিছলৈ বৰকৈ জনা নাযায়।\nবিকাশ শ‍ইকীয়া(অ.এন.জি.ছি, শিৱসাগৰ, অসম): তেনেহলে ষ্টেন্দ কৰা ছাত্ৰ-ছাত্ৰীক আছুৱে দিয়া সম্বৰ্ধনাবোৰো নিষিদ্ধ কৰিব লাগে।\nভগত্ লাল দত্ত( বিজ্ঞানী, ফ্ৰান্স): সেইটো শিক্ষা মন্ত্ৰী তথা চৰকাৰক জনাওক। শিক্ষাৰ অধিকাৰ আইনখন বলবৎ কৰাটো কাৰ দায়িত্ব??\nউদ্দীপ তালুকদাৰ(চিকিত্‍সক, অসম) : নিশ্চয়! পঢ়া-শুনাৰ সময়ত কোনেও একো সহায় নকৰে! কিন্তু নিজা কষ্টৰ ফলত লাভ কৰা সুফলৰ পাছত সম্বৰ্ধনা পত্ৰ এখন দি দায়িত্ব শেষ। এইটোৰপৰা যে কাৰো কি উপকাৰ হয়, মই আজিলৈ বুজি পোৱা নাই! আছু, চৰকাৰে আটায়ে ছাত্ৰ-ছাত্ৰীক পঢ়াত সহায় কৰক, ফলাফল নিজেই ভাল হৈ যাব।\nপ্ৰতিম প্ৰতাপ বৰুৱা(দিল্লী চৰকাৰৰ কৰ্মচাৰী, নতুন দিল্লী): এই আইনখন চৰকাৰেই কৰিছে | আৰু আছু চৰকাৰী সংগঠন নহয়।\nসুভাষ চন্দ্ৰ কলিতা(গুৱাহাটী, অসম): শিক্ষাৰ সম-অধিকাৰ নীতি। বোধকৰো শ্ৰীনাথ বৰুৱা ডাঙৰীয়াই সেয়েহে স্থানৰ সলনি গ্ৰেড (Grade) দিয়াৰ পৰামৰ্শ দিছে। প্ৰথম তিনিটা স্থান প্ৰাপ্ত কেইজনৰ সলনি সকলো ছাত্ৰ-ছাত্ৰীৰে জ্ঞান-বৰ্ধন; আৰু অভিলাষী, হিতাকাংক্ষী, জাত্যাভিমানী, পৰোপকাৰী কৰি ভৱিষ্যতৰ নাগৰিক কৰি তোলাটোহে উচিত। আত্মহংকাৰী, অভিমানী, ক্ষুদ্ৰ-স্বাৰ্থান্বেষীৰ জন্ম হয় সস্তীয়া প্ৰতিযোগিতাৰ (নিগনি দৌৰ) পৰা । সৰ্ব্বেপল্লী ৰাধাকৃষ্ণন মহাশয়ৰ আত্মাই অশান্তি পাব। আকৌ পদুম বোলে বোকাতহে ফুলে আৰু শোভাৱৰ্ধন কৰে।\nআজিৰ যুগৰ অত্যাধুনিক দূৰ-সংযোগ প্ৰযুক্তি (ভিডিও-কনফাৰেঞ্চিঙ, টেলি-কনফাৰেঞ্চিঙ) আৰু ক্লাউড্ কম্পিউটিঙৰ মাধ্যমেৰে চৰকাৰে ইচ্ছা কৰিলে প্ৰতিজন ছাত্ৰ-ছাত্ৰীকেই বয়স অনুযায়ী সাম্প্ৰতিক যুগৰ উন্নতশিক্ষা প্ৰদান কৰিব পাৰে। সদায় নহলেও নিৰ্দিষ্ট দিনত। ধনৰাহিৰ বাবে ব্যক্তিগত প্ৰায়বোৰ কোম্পানীয়ে ভিডিও-কনফাৰেঞ্চিঙ আৰু টেলি-কনফাৰেঞ্চিঙ সহায় লৈছে। উচ্চশিক্ষাৰ ক্ষেত্ৰত সম্প্ৰতি মাইক্ৰছ’ফ্টে এ আই চি টি ই ৰ লগত চুক্তি সম্পাদন কৰিছে। আমাৰ আই আই টি, গুৱাহাটী লগতে আনকেইখনেও ভাৰ্চুৱেল লেবৰ ( অভিযান্ত্ৰিক আৰু ডিজাইন শাখাত)ধাৰণা কাৰ্য্যতঃ ৰূপায়িত কৰিছে । ছাত্ৰ-ছাত্ৰীয়ে ঘৰত বহিয়েই পৰীক্ষা-নিৰীক্ষা কৰিব পাৰিব।\nসুব্ৰত গগৈ(বাংগালুৰু, কৰ্ণাটক): আমাৰো ভার্চুৱেল লেব আছিল ।\nসুভাষ চন্দ্ৰ কলিতা(গুৱাহাটী, অসম): হয় আপোনালোকৰ (HP) ভার্চুৱেল লেব ব্যৱহাৰ কৰিছিলো । লগতে ILO ও। ধাৰণাটো বিৰাট নতুন নহয়।\nমনোজ মন(গৱেষক, টাইপেই, টাইৱান): যিসকল লোকে ভাবিছে যে এই কথাষাৰ উল্লেখ কৰিছোঁ কাৰণ মোৰ গা পুৰিছে, তেওঁলোকক কওঁ যে মোৰ আচল উদ্দেশ্য বুজি নাপালে আপোনালোকে। ম‍ই ক’বলৈ বিচাৰিছোঁ আমাৰ ছাত্ৰ-ছাত্ৰীসকলৰ কেইজনে ISRO বিষয়ে শুনিছে? কেইজনক আমি সুবিধা কৰি দিছোঁ শ্ৰী-হৰিকোটালৈ গৈ আমাৰ দেশৰ গৌৰৱসমূহ পৰ্য্যবেক্ষণ কৰিবলৈ! নাই, এজনেও কৰা নাই, চিধাই NASA লৈ পোনাই দিলোঁ। কথাবোৰ অলপমান গমি-পিতি চাব লাগে। ইতিকিং কৰা, গৰিহণা দিয়া একেবাৰে সহজ কিন্তু কোনো আলোচনাত তথ্যসমূদ্ধ তথা দেশৰ বাবে উপকাৰী মন্তব্য দিয়া কঠিন কাম বহুজনৰ বাবে।\nআকৌ দোহাৰিছো, NASA ত যাওক আমাৰ ল’ৰা-ছোৱালী, আপত্তি নাই তাত কাৰো, কিন্তু ম‍ই আবেদন কৰিছোঁ চৰকাৰৰ ওচৰত যে তাৰ আগতে আমাৰ বিদ্যালয়সমূহত ভাৰতীয় মহাকাশ বিজ্ঞানৰ বিষয়ে আলোচনা হওক, আমাৰ সফলতাসমূহক সঠিক ৰূপত প্ৰকাশ কৰক। যদি নিজৰ দেশখনৰ বিষয়ে নাজানে তেন্তে NASA চাবলৈ গৈ তাহাতি কি বুজি পাব আমাৰ দেশে কি কৰি আছে! তাৰ পৰা কি কি জ্ঞান আহৰণ কৰিলে আমাৰ দেশৰ মহাকাশ বিজ্ঞানত সহায়ক হ’ব!\nআজিৰ “আমাৰ অসম” বাতৰি কাকতত পঢ়িবলৈ পালো বাংগালুৰুত থকা ভাৰতীয় মহাকাশ গবেষণা কেন্দ্ৰও পৰিদৰ্শন কৰিব ছাত্ৰ-ছাত্ৰীসকলে। এইটোৱেই বিচাৰোঁ আমি, নিজৰটোৰ বিষয়ে জানি-বুজি আনৰ পৰা জ্ঞান আহৰণ কৰি আহি নিজৰটোক লেখত লবলগীয়া কৰাতো। কিন্তু কালিৰ বাতৰি পৰিবেশন কৰা চেনেলসমূহত NASA যাবলৈ সুবিধা পোৱাতোহে BREAKING NEWS হৈছিল। সেয়ে মোৰ ক্ষোভ উজাৰিছিলোঁ। এতিয়া মনটো কিছু পৰিমাণে পাতল লাগিছে যে অন্তত নিজৰ সম্পদৰ প্ৰতি সন্মান দেখুৱাইছে। ইয়াৰ জৰিয়তে ম‍ই এই গোটত থকা অভিভাৱকসকলক অনুৰোধ কৰোঁ যাতে নিজ নিজ সন্তানক নিজৰ দেশৰ বিষয়ে অৱগত কৰাওক। ভাৰতৰ পৰিবৰ্তন আনিবলৈ হ’লে এখন ঘৰৰ পৰাই আমি আৰম্ভ কৰিব লাগিব। শ্বিলঙলৈতো সকলো গৈ থাকে, এইবাৰ যাওঁতে উমিয়ামলৈ লি গৈ তাত থকা ISRO ৰ শাখাটো এবাৰ দেখুৱাই আনিব, তাৰ পাছত NASA চাবলৈ গ’লে কাৰো আপত্তি নাথাকে।\nসুৰজিত নেওগ(ডিব্ৰুগড়, অসম): Post ৰ মূল বিষয়বস্তুৰ পৰা ফালৰি কাটিছো যেন ভাৱ হৈছে ! “মনোজ মন” ডাঙৰীয়াৰ মূল কথাষাৰ ওপৰত ভিত্তি কৰিয়েই কওঁ যে এতিয়ালৈকে ‘stand’ কৰা হাজাৰজন ছাত্র-ছাত্রীৰ ভিতৰত হয়তো আঙুলিৰ মূৰত লেখিব পৰা কেইজনমানেহে আমাৰ ৰাজ্য (দেশৰ হকে ভাবিবলৈ অন্য আগবঢ়া ৰাজ্যৰ মানুহবোৰ আছেই দেখোন, .অলপ স্বাৰ্থপৰ হৈছো !!), আমাৰ মানুহৰ বা জাতিটোৰ হকে কিছু অৰিহণা আগবঢ়াই আছে। বাকীসকলৰ বিষয়ে Google ত search কৰিলেও একো নাপাওঁ !! মই কষ্টেৰে অৰ্জা ধনেৰে দিয়া Tax ৰ পইছাৰে কাৰোবাৰ সপোন পূৰাবলৈ NASA লৈ নিব, সেইটোৰ মই দূৰ্ঘোৰ বিৰোধী। কোনোবাই মহাকাশ বিজ্ঞানী হোৱাৰ সপোন দেখিছে বৰ ভাল কথা, মহাকাশচাৰী হোৱাৰ সপোনো দেখক, এজন ভাল উন্নয়নশীল খেতিয়ক বা এজন সৎ ৰাজনীতিক হোৱাৰ সপোন দেখাটো ভাল কথা, যেয়ে যেনে সপোন দেখে দেখক, আমি তেওঁলোকক টোপনিৰ পৰা নজগাওঁ। মৰমৰ ভাইটি-ভন্টিহত (‘stand’ কৰা সকলৰ প্রতি..), তোমালোকে মাত্র সপোনবোৰ নিজৰ খৰছত দেখিবলৈ আৰম্ভ কৰা, তেতিয়াহে সপোনৰ ফল ভাল হয় বুলি বুঢ়া-মেথাসকলে কয় ; আৰু এটা কথা – নম্বৰ, স্থান, % এইবোৰৰ ভৱিষ্যত জীৱনত বিশেষ মূল্য নাই।\nবিকাশ শ‍ইকীয়া(অ.এন.জি.ছি, শিৱসাগৰ, অসম): (সুৰজিত নেওগৰ কথাৰ আঁত ধৰি) দুৰ্ভাগ্যৰ কথা যে আপোনাৰ কথা সম্পূৰ্ণ শুদ্ধ। অৱশ্যে সামাজিক দায়িত্বৰ প্ৰতি সচেতন হোৱা গুণটো মানুহে নিজৰ ঘৰত পোৱা শিক্ষা তথা সংস্কাৰৰ ওপৰত নিৰ্ভৰ কৰে। ষ্টেন্দ কৰা নকৰা কথাটো মানুহ এজনৰ সমাজৰ প্ৰতি অৰিহনাৰ লগত জড়িত কৰিব নোৱাৰি…….\nঅঞ্জল বৰা (ৱেবদুনীয়া ডট কম, ইন্দোৰ): হাইস্কুল শিক্ষান্ত পৰীক্ষা পাছ কৰাৰ পিছতে প্ৰতিজনৰ বাবত ৪/৫ লাখ টকা খৰছ কৰি “নাছা” ভ্ৰমনলৈ ছাত্ৰ-ছাত্ৰী পঠিওৱাতো মোৰ বোধেৰে সঠিক হোৱা নাই৷ আগলৈ তেওঁলোকে বিজ্ঞান বিভাগত অধ্যয়ন কৰি কি ধৰণৰ ফলাফল দেখুৱাই বা কি বিষয় অধ্যয়ন কৰে তাৰ ওপৰত ভিত্তি কৰিহে “নাছা”লৈ নিয়া উচিত আছিল৷ ইয়াতকৈ কলেজ পৰ্যায়ৰ ছাত্ৰ-ছাত্ৰীক পঠিওৱা হ’লে বেছি ভাল আছিল৷ কাৰণ ইতিহাসে দেখুৱাইছে যে কেৱল মেট্ৰিকত কিবা এটা ভাল ৰিজাল্ট কৰিলেই যে তেওঁলোকে তাৰ ধাৰাবাহিকতা ৰক্ষা কৰিব পাৰিব তাৰ কি মানে আছে৷ ছয়জন ছাত্ৰ-ছাত্ৰী অসমৰ লাখ লাখ ছাত্ৰ-ছাত্ৰীৰ প্ৰতিনিধি৷ তাতে চৰকাৰী খৰছত যোৱা মানে তেওঁলোকৰ দায়িত্বও অধিক৷ “নাছা”ৰ পৰা ঘুৰি আহি তেওঁলোকে অনাগত দিনত সেই জ্ঞানেৰে অসমলৈ কিবা এটা অৰিহণা আগবঢ়াব নোৱাৰিলে এনে আঁচনিবোৰৰ একো অৰ্থ নাথাকিব৷ ৰাইজে এই ছয়জন ছাত্ৰ-ছাত্ৰীক ভালদৰে লক্ষ্য ৰাখিব লাগিব বা লক্ষ্য ৰখা উচিত৷\nৰাজীৱ ৰঞ্জন(বাংগালুৰু, কৰ্ণাটক): নাছালৈ পঠাইছে কিন্তু লগত ডিজনী লেণ্ড আৰু কেলিফৰ্ণিয়া ভ্ৰমণো ৰাখিছে। চৰকাৰী খৰছত বিদেশ ভ্ৰমণতকৈ আৰু ভাল পদক্ষেপ ল’ব পাৰিলে হয় বুলি মনত ভাব হয়। আৰু নাই কমেও ৫X৭ = ৩৫ লাখ + অন্যান্য খৰচ মিলালে (লগত অন্যান্য লোকো নিশ্চয় যাব) নাই কমেও ৫০ লাখ টকা খৰচ হ’ব ৰাজকোষৰ পৰা। ইমানখিনি টকাৰে কৰিব পৰা বহুত কিবা কিবি আছিলে চাগৈ। দশম মান পাছ কৰা এজন ছাত্ৰই ২দিন নাছাত থাকি কিমান জ্ঞান আহৰণ কৰিব পাৰিব আৰু পাছলৈ সেই জ্ঞান কিমান কামত আহিব, সন্দেহ আছে। আৰু কিবা কাৰণত উচ্চতৰ মাধ্যমিকত কলাৰ ফালে গ’লে নাছাৰ জ্ঞান তাতেই শেষ নহ’ব জানো?\nপ্ৰতিম প্ৰতাপ বৰুৱা(দিল্লী চৰকাৰৰ কৰ্মচাৰী, নতুন দিল্লী): বঢ়িয়া। এইবাৰ নাছা, ডিজনী লেণ্ড আৰু কেলিফৰ্ণিয়া একেলগে ফুৰি টপ ক্লাচ সপোন এটা দেখিব লৰা-ছোৱালীখিনিয়ে।\nসুৰজিত নেওগ(ডিব্ৰুগড়, অসম): (প্ৰতিম প্ৰতাপ বৰুৱাৰ কথাৰ আঁত ধৰি) সপোন দেখক সকলোৱে, কেৱল আমাৰ Tax ৰ পৰা হোৱা ৰাজকোষৰ ধনেৰে নহয়। নহলে সপোনবোৰ গৈ দুঃস্বপ্ন হ’বগৈ।\nদেৱব্ৰত গগৈ(ইউ. ডি. চাইণ্টিফিক, গুৱাহাটী, অসম): এদিন কলেজৰ পৰা আহি শিৱসাগৰৰ তলাতল ঘৰত আড্ডা দি আছোঁ। এনেতে দেখিলোঁ আমাৰ সকলোৰে শ্ৰদ্ধাৰ কুলদা কুমাৰ ভট্টাচাৰ্য্য আৰু নাট্যকাৰ অৰুণ শৰ্ম্মাই প্ৰায় বিছজনমান ল’ৰা-ছোৱালী লগত লৈ তলাতল ঘৰটোত ঘুৰি ফুৰিছে। আমি কুলদা কুমাৰ ভট্টাচাৰ্য্যৰ ওচৰলৈ গলোঁ চিনাকি হবলৈ। কথা পাতি গম পালোঁ যে দুয়োজনে সেইবছৰৰ মেট্ৰিকত স্থানপ্ৰাপ্তসকলক লগত লৈ সমগ্ৰ অসম ঘূৰি ফুৰিছে। তাৰ আগতে ডিগবৈ শোধনাগাৰ, দুলীয়াজানৰ তৈল ক্ষেত্ৰ, ডিব্ৰুগড়ৰ চাহ বাগানবোৰ চাই শিৱসাগৰত সোমাইছিলহি আৰু পাছত ঢেকীয়াখোৱা নামঘৰ, মাজুলী , যোৰহাটৰ কৃষিবিশ্ববিদ্যালয় আৰু অসমৰ আন আন প্ৰসিদ্ধ ঠাইবোৰ চোৱাৰ কথা আছিল। এইবোৰ আয়োজন কৰিছিল তেতিয়াৰ অসম চৰকাৰে। মোৰ মতে এইটো এটা সঠিক সিদ্ধান্ত আছিল। অন্ততঃ নিজৰ ৰাজ্যখনৰ বিশেষ স্থান আৰু বস্তবোৰ দুজন অভিজ্ঞ আৰু জ্ঞানী মানুহৰ সান্নিধ্যত ভ্ৰমণ কৰি যথেষ্ঠ জ্ঞান সেই মেধাবী ছাত্ৰসকলে লব পাৰিছিল।\nআজিকালি নাছালৈ অসমৰ পৰা যিকোনো লোকেই যাব পাৰে। হাতত ধন থাকিলেই হ’ল। গুৱাহাটীত নতুনকৈ প্ৰতিষ্ঠা কৰা অভিজাত বিদ্যালয়বোৰে বিজ্ঞাপনবোৰত দিয়েই থাকে যে তেওঁলোকৰ তাত ল’ৰা-ছোৱালীক পঢ়ালে নাছালৈ যাব পাৰিব। বাহিৰৰ পৰা দেখিবলৈ খুব ভাল লাগে, পিছে নাছালৈ যোৱাৰ সকলো খৰছ অভিভাৱকৰ। ব্যক্তিগত এজেঞ্চি থাকে আৰু তেওঁলোকে বিদ্যালয়বোৰৰ লগত ঠিকা ভিত্তিত ল’ৰা-ছোৱালীবোৰ নাছালৈ লৈ যোৱাৰ চুক্তি কৰে। ইয়াৰ বিনিময়ত বিদ্যালয়ৰ মালিকে পাই কমিছন। এনে ধৰণৰ এজেঞ্চি এতিয়া অসমত পিট-পিটাই ফুৰিছে। এক দীঘলীয়া আৰু বৃহৎ অংক। চৰকাৰী আঁচনিৰ ধনেৰে নাছালৈ ষ্টেণ্ড কৰা ছাত্ৰ-ছাত্ৰীক নিয়াৰ ক্ষেত্ৰত কি অংক হৈছে আলোচনা নকৰোঁ দিয়ক। কাৰণ আমিবোৰ এনেও চকু-চৰহা বুলি বদনাম আছে ।\n২০০৯ চনত অসম জাতীয় বিদ্যালয়ত এক অনুষ্ঠানৰ আয়োজন হৈছিল। বিদ্যালয়খনৰ ছাত্ৰ-ছাত্ৰীসকলৰ সৈতে নাছাৰ মহাকাশ কেন্দ্ৰত থকা মহাকাশচাৰীসকলৰ লগত পোনপটীয়া কথা-বাৰ্তা হৈছিল। এনে কাম অসমত কেৱল অসম জাতীয় বিদ্যালয়তহে আজিলৈকে হৈছে। বিদ্যালয়খনৰ সকলো ছাত্ৰ-ছাত্ৰীয়ে এই বিৰল অভিজ্ঞতা লাভ কৰিছিল। এক সামুহিক লাভ। য’ত নেকি নাথাকে কোনো কমিছনৰ কথা নতুবা কোনো অভিভাৱকে জেপৰ ধন খৰছ কৰিবলগীয়া দৰে ঘটনাও নঘটে।\nমোৰ মতে এইবাৰ ষ্টেণ্ড কৰা ছাত্ৰ-ছাত্ৰীসকল নাছালৈ লৈ যোৱাৰ সলনি বানে গৰকা মাজুলীলৈ লৈ যাব লাগে আৰু তেওঁলোকক পৰিস্থিতিটো হৃদয়ংগম কৰিবলৈ দিব লাগে আৰু বুজাব লাগে – “ বোপাইহঁত, এই মাজুলীক বচাবলৈ কিবা এটা আৱিষ্কাৰ কৰিবি বুলি আমি আটাইয়ে তহঁতলৈ আশাৰে বাট চাই আছো ”।\nপ্ৰতিম প্ৰতাপ বৰুৱা(দিল্লী চৰকাৰৰ কৰ্মচাৰী, নতুন দিল্লী): অসম জাতীয় বিদ্যালয়ত ছাত্ৰ-ছাত্ৰীসকলে নাছাৰ মহাকাশ কেন্দ্ৰত থকা মহাকাশচাৰীসকলৰ লগত পোনপটীয়া কথা-বাৰ্তা হোৱা কথাটো বাতৰি কাকত যোগে পঢ়িছিলোঁ। এনে ধৰণৰ কাম অসমত আৰু বহুত বাৰ হ’ব লাগিছিল আচলতে।\nপ্ৰদ্যুত জ্যোতি শ‍ইকীয়া(এন.আৰ.এইচ.এম, কৰিমগঞ্জ, অসম): নাছালৈ ষ্টেণ্ড কৰা ছাত্ৰ ছাত্ৰীসকলক নিয়াৰ ক্ষেত্ৰত সমৰ্থন নিদিয়াৰ মূখ্য কাৰণ কেইটা হ’ল,\nক) দশম শ্ৰেণী উত্তীৰ্ণ ছাত্ৰ এজনে মহাকাশৰ বিষয়ে যিমানখিনি জানিব লাগে সেইখিনি কিতাপ বা আমাৰ দেশৰ ভিতৰৰ মহাকাশ গৱেষণা কেন্দ্ৰবোৰতে পাব পাৰিব।\nখ) দশম শ্ৰেণীৰ পাছত তেওঁলোকে কলা বা বাণিজ্য শাখাটো নাম ভৰ্ত্তি কৰিব পাৰে।\nগ) আমেৰিকা বা মহাকাশ গৱেষনা বাদ দি স্থানীয় ঐতিহাসিক ক্ষেত্ৰবোৰ আৰু আমাৰ খুব সম্ভাৱনাপূৰ্ণ পৰ্য্যটন স্থলীবোৰহে দেখুৱাব লাগে। যাতে পৰৱৰ্ত্তী সময়ত এইবিলাক ক্ষেত্ৰৰ উন্নতি সাধনত তেওঁলোক আকৰ্ষিত হয়। এনেও অসম পৰ্যটকৰ আকৰ্ষণৰ উত্‍স |\nঘ) ষ্টেণ্ড কৰা ছাত্ৰসকলৰ ভিতৰতো প্ৰায়ে আৰ্থিক অনাটনত ভোগা ছাত্ৰ ছাত্ৰী দেখা যায়। তেনে ক্ষেত্ৰত বিলাসী মহাকাশ গবেষণা কেন্দ্ৰ ভ্ৰমণতকৈ একাদশ শ্ৰেণীৰ নাম ভৰ্তি আৰু বছেৰেকেটোৰ ছাত্ৰাবাসৰ খৰছহে মুখ্য হৈ পৰে। ভ্ৰমণত খৰছ হোৱা পাঁচ লাখ টকাৰে ছাত্ৰ এজনে ডিগ্ৰীলৈকে পঢ়িব পাৰিব।\nঙ) একেবাৰে শেষত দুদিন নাছাত থাকিলে কি জ্ঞান আহৰণ কৰিব সেইটোতো সন্দেহ আছে। ডাঙৰ সপোন দেখিবলৈ কোনো ঠাইলৈ গৈ ডাঙৰ বস্তু চাই আহিব লাগিব বুলি কোনো কথা নাই।\nদ্বিজেন মহন্ত(বিষয় শিক্ষক, বিশ্বনাথ চাৰিআলি, অসম): ওপৰৰ এটা প’ষ্টত উল্লেখ কৰা মতে প্ৰায় ৫০ লক্ষ্য টকা খৰছ হ’ব। সেই টকাৰ সদব্যৱহাৰ হ’লে বোধ কৰো মোৰ বিদ্যালয়খন শিক্ষকৰ অভাৱত ১২ বজাত ছুটী দিব লগা সমস্যাটো বা বানাক্ৰান্তৰ শিবিৰ সাজি অনিৰ্দিষ্ট কাললৈ বন্ধ কৰিব লগা সমস্যাটো কিছু লাঘব হ’ল হেতেন।\nলিখন নীল কোঁৱৰ (ভাৰতীয় ষ্টেট বেঙ্ক, নাজিৰা): আমাৰ চৰকাৰৰ কৰ্ম-আঁচনিবোৰ একপ্ৰকাৰ চমকৰ দৰে। ৰাজকোষত অজস্ৰ ধন পৰি আছে; কিন্তু কি হ’ব সেই ধনেৰে ৰাজ্যখনৰ উন্নতি হোৱাকৈ উত্‍পাদনশীল(productive) কামত কেনেকৈ খৰছ কৰিব লাগে- তাৰ ধাৰণা দুৰ্ভাগ্যজনকভাৱে চৰকাৰৰ নাই। আই . এ . এছ . পাছ কৰি আমোলাতন্ত্ৰৰ বাঘজৰী ধৰি থকা বৰমূৰীয়া সকলৰ বুদ্ধি-বৃত্তিটো মামৰে ধৰা হেন পাওঁ। গতিকে, নাছা-ভ্ৰমণ, লেপটপ প\n← প্ৰসংগ : অসমীয়া ভাষাৰ উচ্চাৰণ\nহীৰুদা (ত্ৰিনয়ন বৰা) →


Tramadol Injection - ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Tramadol Injection in Assamese\nअभी 113 डॉक्टर ऑनलाइन हैं ।\nTramadol Injection की जानकारी\nTramadol Injection ৰ লাভ আৰু ব্যৱহাৰসমূহ- Tramadol Benefits & Uses in Assamese- Tramadol Injection ar laabh aaru byavaharsamuh\nTramadol Injection ৰ পালি আৰু সেয়া কেনেদৰে ল'ব- Tramadol Dosage & How to Take in Assamese - Tramadol Injection ar paali aaru xeya kenedore lobo\nTramadol Injection ৰ পাৰ্শ্চক্ৰিয়াসমূহ- Tramadol Side Effects in Assamese- Tramadol Injection ar parshwakriyasamuh\nTramadol Injection সংক্ৰান্ত সতৰ্কতাবাণীসমূহ- Tramadol Related Warnings in Assamese- Tramadol Injection xonkranta xatarkatabanisamuh\nঅইন দৰৱৰ সৈতে Tramadol Injectionৰ গুৰুতৰ ক্ৰিয়া-প্ৰতিক্ৰিয়া- Severe Interaction of Tramadol with Other Drugs in Assamese- Oinor xoite Tramadol Injection ar gurutor kriya-pratikriya\nTramadol Injection মতভেদসমূহ- Tramadol Contraindications in Assamese- Tramadol Injection nishedhsamuh\nTramadol Injection ৰ বিষয়ে সততে সোধা প্ৰশ্নসমূহ- Frequently asked Questions about Tramadol in Assamese- Tramadol Injection ar bikhoye satate xodha prashnasamuh\nখাদ্য আৰু মদৰ সৈতে Tramadol Injection ক্ৰিয়া-প্ৰতিক্ৰিয়া- Tramadol Interactions with Food and Alcohol in Assamese- khadya aaru modor xoite Tramadol Injection kriya-pratikriya\nTramadol Injection ৰ লাভ আৰু ব্যৱহাৰসমূহ - Tramadol Benefits & Uses in Assamese - Tramadol Injection ar laabh aaru byavaharsamuh\nTramadol Injection তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTramadol Injection ৰ পালি আৰু সেয়া কেনেদৰে ল'ব - Tramadol Dosage & How to Take in Assamese - Tramadol Injection ar paali aaru xeya kenedore lobo\nबीमारी चुनें कमर दर्द (पीठ दर्द) स्लिप डिस्क दर्द\nTramadol Injection-ৰ উপাদানসমূহ - Tramadol Active Ingredients in Assamese - Tramadol Injection-ar upadaansamuh\nTramadol Injection ৰ পাৰ্শ্চক্ৰিয়াসমূহ - Tramadol Side Effects in Assamese - Tramadol Injection ar parshwakriyasamuh\nগৱেষণাৰ ভিত্তিত, Tramadol Injection ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTramadol Injection সংক্ৰান্ত সতৰ্কতাবাণীসমূহ - Tramadol Related Warnings in Assamese - Tramadol Injection xonkranta xatarkatabanisamuh\nTramadol Injection-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTramadol এ গৰ্ভৱতী মহিলাৰ ক্ষেত্ৰত অপ্ৰয়োজনীয় প্ৰভাৱ পেলাব পাৰে। আপুনি যদি তেনেকুৱা পাৰ্শ্ব-প্ৰতিক্ৰিয়া অনুভৱ কৰে, Tramadol খোৱা লগে লগে বন্ধ কৰক। ইয়াক পুনৰাই ব্যৱহাৰ কৰাৰ পূৰ্বে আপোনাৰ চিকতসকৰ পৰামৰ্শ লওক।\nTramadol Injection-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nTramadol গ্ৰহণ কৰাৰ পিছত স্তন্যপায়ী মহিলাসকলে গম্ভীৰ সমস্যাত ভূগিব পাৰে। গতিকে প্ৰথমে আপোনাৰ চিকিতসকৰ পৰামৰ্শ নোলোৱাকৈ এই ঔষধটো গ্ৰহণ নকৰিব, নহলে এইটো আপোনাৰ বাবে বিপদজনক হব পাৰে।\nবৃক্কত Tramadol Injection কি প্ৰভাৱ দেখা গৈছে?\nTramadolৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Tramadol Injection কি প্ৰভাৱ দেখা গৈছে?\nTramadolৰ পাৰ্শ্ব-প্ৰতিক্ৰিয়াই কেতিয়াবাহে কলিজা ক প্ৰভাবিত কৰে।\nহৃদযন্ত্ৰৰ ক্ষেত্ৰত Tramadol Injection ৰ কি প্ৰভাৱ দেখা গৈছে?\nTramadolৰ হৃদয় ৰ ওপৰত মৃদু পাৰ্শ্ব-প্ৰতিক্ৰিয়া আছে।\nঅইন দৰৱৰ সৈতে Tramadol Injectionৰ গুৰুতৰ ক্ৰিয়া-প্ৰতিক্ৰিয়া - Severe Interaction of Tramadol with Other Drugs in Assamese - Oinor xoite Tramadol Injection ar gurutor kriya-pratikriya\nTramadol Injection তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTramadol Injection মতভেদসমূহ - Tramadol Contraindications in Assamese - Tramadol Injection nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Tramadol Injection লোৱা অনুচিত যাতে -\nTramadol Injection ৰ বিষয়ে সততে সোধা প্ৰশ্নসমূহ - Frequently asked Questions about Tramadol in Assamese - Tramadol Injection ar bikhoye satate xodha prashnasamuh\nএই Tramadol Injection-এ অভ্য়াস বা নিচাৰ সৃষ্টি কৰে নেকি?\nহয়, আপুনি Tramadolৰ প্ৰতি আসক্ত হৈ পৰিব পাৰে। সেয়ে এয়া লোৱাৰ আগেয়ে ডাক্তৰৰ সৈতে পৰামৰ্শ কৰক।\nTramadol লোৱাৰ পিছত আপুনি গা়ড়ী চলাব নালাগে অথবা গধুৰ মেচিন চলাব নালাগে। এয়া বিপজ্জনক হ'ব পাৰে, যিহেতু Tramadolয়ে আপোনাক তন্দ্ৰাচ্চন্ন কৰিব পাৰে।\nহয়, চিকিত্সা পৰামৰ্শ অনুসাৰেহে Tramadol লওক।\nমানসিক ৰোগৰ চিকিত্সাৰ বাবে Tramadol লৈ কোনো লাভ নাই।\nখাদ্য আৰু মদৰ সৈতে Tramadol Injection ক্ৰিয়া-প্ৰতিক্ৰিয়া - Tramadol Interactions with Food and Alcohol in Assamese - khadya aaru modor xoite Tramadol Injection kriya-pratikriya\nখাদ্য আৰু Tramadol Injectionৰ ক্ৰিয়া-প্ৰতিক্ৰিয়া\nখাদ্যৰ সৈতে Tramadol লোৱাৰ পৰা আপোনাৰ স্বাস্থ্যৰ কোনো ক্ষতি নহয়।\nমদ আৰু Tramadol Injectionৰ মাজৰ প্ৰতিক্ৰিয়া\nTramadol লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nTramadol Injection ৰ অনুকল্প - Substitutes for Tramadol in Assamese\nCentradol Injection खरीदें\nআপুনি বা আপোনাৰ পৰিয়ালৰ কোনোবাই Tramadol Injection লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Tramadol Injection ব্যৱহাৰ কৰিছিল নেকি?\nআপুনি কিমান পৰিমাণে Tramadol Injection সেৱন কৰিছিল?\nআপুনি Tramadol Injection ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Tramadol Injection সেৱন কৰে?\nTramadol Injection Tramadol Injection Tramadol Injection Tramadol Injection Tramadol Injection Hindi Tramadol Injection Tramadol Injection Tramadol Injection Tramadol Injection Tramadol Injection Tramadol Injection Tramadol Injection\nApril Hazard Vallerand, Cynthia A. Sanoski. [link]. Sixteenth Edition. Philadelphia, China: F. A. Davis Company; 2019: Page No 1225-1226\nKD Tripathi. [link]. Seventh Edition. New Delhi, India: Jaypee Brothers Medical Publishers; 2013: Page No 478-479\nUS Food and Drug Administration (FDA) [Internet]. Maryland. USA; Package leaflet information for the user; Ultram® (tramadol hydrochloride)\nUS Food and Drug Administration (FDA) [Internet]. Maryland. USA; Package leaflet information for the user; Tramadol hydrochloride (tramadol hydrochloride)


সম্পাদকীয় (নন্দিতা খাখলাৰী) - সাহিত্য ডট অৰ্গ\nসম্পাদকীয় (নন্দিতা খাখলাৰী)\n‘যান্ত্ৰিকতা’ এতিয়া হৈ পৰিছে আধুনিক জীৱনৰ অন্য এক নাম। দৈনন্দিন জীৱনৰ ধামখুমীয়া আৰু পোৱা-নোপোৱাৰ ৰুক্ষ হিচাপবোৰ সামৰি-সুঁতৰি থোৱাৰ পিছত যিখিনি সময় সাধাৰণ মানুহ এজনৰ বাবে বাকী থাকেগৈ, সেয়া শেষ হয় দূৰদৰ্শনৰ সমুখত বহি কৰা ৰাজনীতি-অৰ্থনীতি-জাতীয়তাবাদ-বিনোদনত, কম্পিউটাৰ-মোবাইল ফোনত নিমজ্জিত হৈ কৰা অৰ্থহীন ‘সামাজিকীকৰণ’ত অথবা চাহ-পানীয়ৰ গিলাচ লৈ কৰা চ’ৰাঘৰৰ আত্মহাৰা সস্তীয়া পৰচৰ্চাত। এই সকলোবোৰৰ মাজত যেন ক’ৰবাত হেৰাই যায় জীৱন ধাৰণৰ আটাইতকৈ মৌলিক কথাবোৰ, সূক্ষ্ম অনুভূতিবোৰ। প্ৰকৃতিৰ দৰে মৌলিক কথাবোৰ ভাবিবলৈ আচলতে আমি আহৰি পাওঁ কেতিয়া? এই যে উশাহত সেৱন কৰিছোঁ বায়ু, জীয়াই থকাৰ বাবে ব্যৱহাৰ কৰিছোঁ মাটি আৰু পানী, কেতিয়াবা ভাবি চাইছোঁনে সৃষ্টিৰ কালৰে পৰা প্ৰকৃতিৰ এই অমূল্য উপাদান সমুহৰ লগত আমাৰ সম্পৰ্ক কি আছিল, কি হৈছে আৰু ভৱিষ্যতে কি হ’বগৈ? নদী-সাগৰ-জুৰি, পাহাৰ-পৰ্বত, গছ-চৰাই-বন্যপ্ৰাণী আদিৰ অবিহনে জানো কল্পনাও কৰিব পাৰি মানৱ জাতিৰ অস্তিত্বক? সময়ে যিমানেই পৰিৱৰ্তন নানক কিয় অনাদি কালৰে পৰা প্ৰকৃতিৰ সৈতে থকা মানুহৰ অভিন্ন সম্পৰ্ক আৰু পাৰস্পৰিক নিৰ্ভৰশীলতাৰ কোনো বিকল্প নাই। এই কথা বৰ্তমান মানৱ জাতিয়ে উপলব্ধি কৰিছে যদিও সৰ্বসাধাৰণ মানুহৰ মাজত এই বিষয়ক লৈ প্ৰয়োজনীয় সচেতনতাৰ অভাৱ বাৰুকৈয়ে পৰিলক্ষিত হয়।\nপ্ৰকৃতি আৰু প্ৰাকৃতিক উপাদান সমূহৰ লগত মানৱ জাতিৰ নিৰ্ভৰশীলতা আৰু সংঘৰ্ষৰ আৰম্ভণি তাহানিৰ সেই আদিম যুগৰ খাদ্য অন্বেষণ তথা অভিজাত শ্ৰেণীৰ অৱসৰ বিনোদনৰ উৎসৰ দিনবোৰৰ পৰাই। তেতিয়াৰে পৰা বিৱৰ্তিত সময়, উন্নয়ন আৰু আধুনিক জীৱনযাত্ৰাৰ আৰম্ভণিৰ লগে লগে আৰম্ভ হ’ল প্ৰযুক্তিবিদ্যাৰ দুৰন্ত উত্তৰণ। আৰু তাৰ সমান্তৰালভাৱে বৃদ্ধি হোৱা ক্ৰমবৰ্ধিত জনসংখ্যাৰ ফলত আজি প্ৰকৃতিৰ সৈতে সৃষ্টি হোৱা মানৱ জাতিৰ সংঘৰ্ষই এনে এক পৰ্য্যায় পাইছেগৈ, য’ত নেকি পৃথিৱীৰ পৰিৱেশ আৰু প্ৰাকৃতিক ভাৰসাম্যতা বিনষ্ট হোৱাৰ উপক্ৰম হৈছে। আমি পাহাৰ কাটি ঘৰ সাজিছোঁ, মাথোঁ এজোপা গছ কাটিয়ে ধ্বংস কৰিছোঁ সেই গছজোপাৰ ওপৰত নিৰ্ভৰশীল হৈ থকা একো-একোটা পৰিতন্ত্ৰ, বান্ধ দি সলাই পেলাইছোঁ নদীৰ ভূগোল, বিজ্ঞানৰ অপপ্ৰয়োগেৰে বিনষ্ট কৰি পেলাইছোঁ প্ৰকৃতিৰ স্বাভাৱিক গতি। যি অৰণ্য এদিন আপুৰুগীয়া বন্যপ্ৰাণীৰ বাসস্থান আৰু ৰম্যভূমি আছিল, সেই বনাঞ্চল সমূহ এতিয়া ৰূপান্তৰিত হৈছে কংক্ৰিটৰ অৰণ্যলৈ। পৰিণতিত আমি পাইছো কি? বাঘ,গঁড় আদিৰ দৰে বিলুপ্তপ্ৰায় আপুৰুগীয়া বন্যপ্ৰাণীবোৰৰ নিৰ্দয় হত্যা, খাদ্যৰ অভাৱত ব্যস্ত ৰাষ্ট্ৰীয় ঘাইপথত ঘূৰি ফুৰা বন্যহাতীৰ জাক, উৎকট খৰাঙত তপ্ত জীৱন, প্ৰদূষিত বায়ু-মাটি, আৱৰ্জনাময় তৰাং নদী অথবা গোলকীয় উষ্মীভৱন। এটা সময় আছিল যেতিয়া মাথোঁ এজাক বৰষুণেই কৈ গৈছিল ঋতুৰ খবৰ। গছত ফুলি উঠা ফুল-ফলেই বতৰা দিছিল বতৰৰ আগমন অথবা প্ৰস্থানৰ। তেনে এক স্বাভাৱিক আৰু নিৰ্ধাৰিত ব্যৱস্থাৰ মাজতে ঠন ধৰি উঠিছিল মানৱ সমাজৰ জীৱন ধাৰণৰ নিয়ম আৰু পাৰিপাৰ্শ্বিক সমতা। অথচ আজি সেই দিন নাই। কেতিয়াবা যদি সেউজীয়াৰ সপোন সিঁচা মাটি চিৰিলা-চিৰিল কৰি আশ্চৰ্য্যকৰ খৰাং তেন্তে কেতিয়াবা মানুহৰ জীৱনপ্ৰবাহ স্তব্ধ কৰি অহা জলপ্লাৱন। আৱৰ্জনা আৰু প্ৰদূষণত পতিত ৰুগ্ন মহানগৰীবোৰত নুশুনি চৰাইৰ সুললিত কাকলি, তপ্ত জীৱন মৰুত বিচাৰি পোৱা নাযায় কোনো বৃক্ষৰ কিঞ্চিত ছাঁ অথবা ভাগৰুৱা সন্ধিয়াটিক মেৰিয়াই ভাঁহি নাহে কোনো অনামী বনৰীয়া ফুলৰ সুবাস। কি যেন এক ভয়ানক ৰোগত ৰুগ্ন আমাৰ জীৱনবোৰ!\nমানুহ প্ৰকৃতিৰেই এটা অংগ। একেটা জীৱনচক্ৰতে আৱদ্ধ দুটি অভিন্ন উপাদান। এটাক বাদ দি আনটোৰ অস্তিত্ব অসম্ভৱ। আনকি কল্পনা কৰিব নোৱাৰি পৃথিৱীৰ অস্তিত্বকো। মানুহ আৰু প্ৰকৃতি এটা আনটোৰ পৰিপূৰক। কেৱল যে জীৱনধাৰণৰ মৌলিক প্ৰয়োজনবোৰেই ইয়াৰ কাৰণ সেয়া নহয়, আদিম যুগৰে পৰা মানুহৰ আত্মিক, আধ্যাত্মিক, দাৰ্শনিক, বিনোদন চিন্তা আদিৰ মাজতো প্ৰকৃতি মানৱ জাতিৰ চেতনাত এখন বোঁৱতী নদীৰ দৰেই চিৰপ্ৰবাহমান হৈ আছে। শিল, গছ, নদী, পাহাৰ আদিৰ ঐশ্বৰিক উপাসনা, আদিম গুহাত অংকিত হৈ থকা প্ৰকৃতি আৰু মানৱৰ সম্পৰ্কৰ অনন্য ছবি, চিত্ৰকলা-সাহিত্য-সংগীতত প্ৰকৃতিৰ উল্লেখেৰে অতীজৰে পৰা প্ৰবাহিত হৈ থকা মানুহৰ মনৰ আবেগ-অনুভূতিয়েও মানৱ আৰু প্ৰকৃতিৰ মাজৰ সেই অবিচ্ছেদ্য আৰু অনিন্দ্যসুন্দৰ সম্পৰ্ককেই বাৰে বাৰে সোঁৱৰায়। কিন্তু মানৱ সমাজৰ ক্ৰমবিকাশ আৰু উত্তৰণৰ মাৰাথন দৌৰত আজি আমি নিজক পাহৰি যোৱাৰ দৰেই পাহৰি গৈছো প্ৰকৃতিক। বস্তুবাদী জীৱনৰ যান্ত্ৰিকতাত যিমানেই ক্ষিপ্ৰতাৰে মানুহে নিজৰ আত্মাক হেৰুৱাইছে, সিমানেই ক্ষিপ্ৰতাৰে যেন আমি হেৰুৱাইছোঁ প্ৰাকৃতিক উপাদান সমূহক। অদূৰদৰ্শী মানৱৰ অত্যাচাৰত ক্ৰমশঃ অদৃশ্য হৈ আহিছে প্ৰকৃতিৰ লগত থকা আমাৰ সেউজীয়া আত্মিক সাঁকোডাল।\nকেৱল বছৰত এদিন উদ্‌যাপিত হোৱা পৰিৱেশ দিৱস অথবা উচ্চস্তৰীয় অভিজাত পৰ্য্যায়ৰ আলোচনা চক্ৰই প্ৰকৃতিক সুৰক্ষা প্ৰদান কৰিব নোৱাৰে। তৃণমূল স্তৰত যেতিয়ালৈকে মানুহে নিজৰ দৈনন্দিন জীৱনত প্ৰকৃতিৰ সৈতে ওতঃপ্ৰোতভাৱে গুণ্ঠিত হৈ থকা এনাজৰীডালৰ কথা উপলব্ধি নকৰে, তেতিয়ালৈকে আমাৰ ভৱিষ্যত অনিশ্চিত, পৃথিৱীৰ অস্তিত্ব আশংকাময়। গতিকে আহক, আমি অসাৱধানতাৰে সৃষ্টি কৰি পেলোৱা এই ‘ভাৰ্চুয়েল’ জীৱন আৰু কংক্ৰিটৰ পৃথিৱীখনৰ পৰা অলপ আহৰি লওঁ। পাহৰি পেলাওঁ অৰ্থহীন এই নিত্যনৈমিত্তিক নিগনি দৌৰ। তাৰ সলনি এবাৰ বিচাৰি চাওঁ নিজক, বিশ্লেষণ কৰোঁ আমাৰ অজানিতে চৌদিশৰ প্ৰকৃতিক আমি কিমান হেৰুৱাইছোঁ, কিদৰে হেৰুৱাইছোঁ। নেহেৰুওৱাখিনিক কিদৰে সংৰক্ষিত কৰিব পাৰোঁ। বৰ্তমানক হেঁচুকি এবাৰ ৰোমন্থন কৰোঁ ছায়াছবিৰ দৰে লগা গছৰ ডালে ডালে বগাই ফুৰা উন্মনা শৈশৱ, ব’হাগৰ আগমনৰ উমান দিয়া কুলিৰ নৈসৰ্গিক কুঁউ কুঁউ মাত অথবা আগচোতালৰ শেৱালিজোপা ফুলিলেই উৰুঙা বতাহজাকৰ বুকুৰে বৈ অহা শৰতৰ মিঠা অনুভৱৰ দিনবোৰৰ অলেখ টুকুৰা স্মৃতিৰ স্নেপশ্বট! আচলতে কিমান সূক্ষ্ম আৰু সাধাৰণ এই জীবনৰ প্ৰকৃত অনুভৱবোৰ! মাথোঁ এক চৰাইৰ কণ্ঠত অথবা এপাহি ফুলৰ সুবাসত আগমন হয় এটি সুদীৰ্ঘ ঋতুৰ, এটা জাতিৰ উৎসৱৰ। পাহাৰ বগাই চিঙি অনা এপাহ ফুলৰ ভাঁজে ভাঁজে স্পন্দিত হয় মানুহৰ হৃদয়ৰ চূড়ান্ত আবেগ। অথচ এই সাধাৰণ অনুভৱবোৰ পাহৰিয়ে আমি অসুখীয়া কৰি তুলিছোঁ পৃথিৱীখন, বিপন্ন কৰি তুলিছোঁ প্ৰকৃতি আৰু মানৱ সম্পৰ্কক। আহক, একেলগে প্ৰতিজ্ঞাৱদ্ধ হওঁ, পৃথিৱীৰ এই অসুখ আমি জীয়াই থাকোঁতেই নিৰাময় কৰো। দায়বদ্ধ হওঁ, প্ৰকৃতিৰ সৈতে থকা আমাৰ অভিন্ন সম্পৰ্কক উপলব্ধি কৰি উত্তৰ পুৰুষৰ বাবে এখন সমুজ্জ্বল সেউজী পৃথিৱী এৰি থৈ যোৱাৰ বাবে।\n← প্ৰকৃতিৰ সৈতে আমাৰ সম্পৰ্ক আৰু ইয়াৰ ধ্বংসৰ কুফল (ডাঃ বিৰাজ কুমাৰ শৰ্মা)\nৱিকিপিডিয়া:প্ৰচাৰপত্ৰিকা :: অক্টোবৰ, ২০১৫ →\nসুন্দৰ অনুভৱ ।সেয়েহে সকলোৱে হাতে কামে লাগি থাকিলে নিশ্চয় প্ৰকৃতিৰ লগতে আমিও বাচি থাকিম।\nঅতি সংক্ষেপে ইমানবোৰ কথা যুগুতাই আকৰ্শণীয় ভাবে আগবঢ়োৱা বাবে ধন্যবাদ জনালো। সাধাৰনতে এনেকুৱা লেখাবোৰ নিস্প্ৰভ হয়, কিন্তু এই লিখাখিনি এক ব্যতিক্ৰম।


অলিম্পিকত পদক জয়ী পি ভি সিন্ধুৱে আৰম্ভ কৰিব প্ৰশিক্ষণ একাডেমী - NEWS8 NE\nনিউজ ডেষ্ক l টকিঅ’ অলিম্পিকত ব্ৰঞ্জ পদক বিজয়ী পি ভি সিন্ধুৱে আৰম্ভ কৰিব প্ৰশিক্ষণ একাডেমী। মূলতঃ যুৱ প্ৰজন্মক ক্ৰীড়া ক্ষেত্ৰত আগুৱাই নিবলৈ এই পদক্ষেপ গ্ৰহণ কৰিছে খেলুৱৈ গৰাকীয়ে।\nভাৰতীয় বেডমিণ্টন খেলুৱৈ গৰাকীয়ে অনুভৱ কৰে যে ক্ৰীড়াত অংশগ্ৰহণৰ ক্ষেত্ৰত দেশৰ যুৱ প্ৰজন্ম পিছ পৰি আছে। সেই উদ্দেশ্যেৰে তেওঁ বিশাখাপত্তনমত এখন প্ৰশিক্ষণ একাডেমী আৰম্ভ কৰিব।\nশুকুৰবাৰে অন্ধ্ৰপ্ৰদেশৰ তিৰুমালা মন্দিৰত প্ৰাৰ্থনা কৰাৰ পিছত সিন্ধুৱে এই সন্দৰ্ভত কয়, “মই ৰাজ্য চৰকাৰৰ সমৰ্থনত যুৱ প্ৰজন্মৰ বাবে অতি সোনকালেই বিশাখাপত্তনমত এখন প্ৰশিক্ষণ একাডেমী আৰম্ভ কৰিম। বহুতো যুৱক-যুৱতীয়ে খেলত পিছ পৰি আছে। কিয়নো তেওঁলোকৰ সঠিক দিক দৰ্শন কৰাওঁতা তথা উৎসাহ দিওঁতা নাই।”\nTokyo Olympics Bronze winner #PVSindhu to start her own academy in Visakhapatnam, #AndhraPradesh . ‘Want to encourage youngsters,’ she says. Sindhu and family visited the #Tirumala temple. #TokyoOlympics2020 #Bronze pic.twitter.com/YeN0YEKyca\n— Rishika Sadam (@RishikaSadam) August 13, 2021\nউল্লেখ্য যে এই মাহৰ আৰম্ভণিতে বেডমিণ্টন খেলুৱৈগৰাকীয়ে দুটা অলিম্পিক পদক জয় কৰা প্ৰথম ভাৰতীয় মহিলা হিচাপে খ্যাতি অৰ্জন কৰে। তেওঁ টকিঅ’ অলিম্পিকত ব্ৰঞ্জৰ পদকৰ খেলখনত চীনৰ হি বিং জিয়াওক পৰাস্ত কৰিছিল।\nসিন্ধুৱে স্পষ্ট কৰি দিয়ে যে তেওঁ অতীতৰ সন্মানৰ কথা ভাবি জিৰণি নল’ব আৰু ২০২৪ চনৰ পেৰিছ অলিম্পিকত তেওঁৰ সৰ্বশ্ৰেষ্ঠ প্ৰদান কৰিব বিচাৰে। তেওঁ কয় যে তেওঁ নিজৰ ধৰণে উপভোগ কৰি আছে আৰু নিজকে আৰু উন্নত কৰিব বিচাৰে।\nতেওঁ কয়, “মই নিশ্চিতভাৱে পেৰিছ ২০২৪ অলিম্পিক খেলিম আৰু মোৰ সৰ্বশ্ৰেষ্ঠ প্ৰদান কৰিম আৰু ১০০ শতাংশ খেলিম। আমাৰ ওচৰত যথেষ্ট সময় আছে। বৰ্তমান, মই এই মুহূৰ্তটো চিন্তা কৰি আছো আৰু তাৰ বাবে যত্ন কৰি আছো।”\nসিন্ধুৱে এইটোও কয় যে তেওঁ প্ৰশিক্ষণ লোৱা প্ৰতিজন প্ৰশিক্ষকৰ পৰা যথেষ্ট শিকিছে আৰু প্ৰতিটো দিনত তেওঁৰ প্ৰদৰ্শন উন্নত কৰাত সহায় কৰাৰ বাবে তেওঁলোক সকলোৰে প্ৰতি তেওঁ কৃতজ্ঞ।\nৰাষ্ট্ৰীয় ঘাইপথত দুৰ্ঘটনাত থিতাতে মৃত্যু কণমানি নাৰ্গিছৰ


Triglyd in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Triglyd ar byavahar, ppali, parshwakriya, upkaar, kriya-pratikriya aaru satarkatabani\nसामग्री / साल्ट: Gemfibrozil (300 mg)\nTriglyd के प्रकार चुनें\nTriglyd 300 Capsule\nTriglyd 600 Tablet\nTriglyd ৰ লাভ আৰু ব্যৱহাৰসমূহ- Triglyd Benefits & Uses in Assamese- Triglyd ar laabh aaru byavaharsamuh\nTriglyd ৰ পালি আৰু সেয়া কেনেদৰে ল'ব- Triglyd Dosage & How to Take in Assamese - Triglyd ar paali aaru xeya kenedore lobo\nTriglyd ৰ পাৰ্শ্চক্ৰিয়াসমূহ- Triglyd Side Effects in Assamese- Triglyd ar parshwakriyasamuh\nTriglyd সংক্ৰান্ত সতৰ্কতাবাণীসমূহ- Triglyd Related Warnings in Assamese- Triglyd xonkranta xatarkatabanisamuh\nঅইন দৰৱৰ সৈতে Triglydৰ গুৰুতৰ ক্ৰিয়া-প্ৰতিক্ৰিয়া- Severe Interaction of Triglyd with Other Drugs in Assamese- Oinor xoite Triglyd ar gurutor kriya-pratikriya\nTriglyd মতভেদসমূহ- Triglyd Contraindications in Assamese- Triglyd nishedhsamuh\nTriglyd ৰ বিষয়ে সততে সোধা প্ৰশ্নসমূহ- Frequently asked Questions about Triglyd in Assamese- Triglyd ar bikhoye satate xodha prashnasamuh\nখাদ্য আৰু মদৰ সৈতে Triglyd ক্ৰিয়া-প্ৰতিক্ৰিয়া- Triglyd Interactions with Food and Alcohol in Assamese- khadya aaru modor xoite Triglyd kriya-pratikriya\nTriglyd ৰ লাভ আৰু ব্যৱহাৰসমূহ - Triglyd Benefits & Uses in Assamese - Triglyd ar laabh aaru byavaharsamuh\nTriglyd তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nTriglyd ৰ পালি আৰু সেয়া কেনেদৰে ল'ব - Triglyd Dosage & How to Take in Assamese - Triglyd ar paali aaru xeya kenedore lobo\nTriglyd-ৰ উপাদানসমূহ - Triglyd Active Ingredients in Assamese - Triglyd-ar upadaansamuh\nTriglyd ৰ পাৰ্শ্চক্ৰিয়াসমূহ - Triglyd Side Effects in Assamese - Triglyd ar parshwakriyasamuh\nগৱেষণাৰ ভিত্তিত, Triglyd ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nTriglyd সংক্ৰান্ত সতৰ্কতাবাণীসমূহ - Triglyd Related Warnings in Assamese - Triglyd xonkranta xatarkatabanisamuh\nTriglyd-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nTriglyd এ গৰ্ভাবস্থাৰ সময়ত কি প্ৰভাৱ পেলাব সেয়া জনা নাযায় কাৰণ এইটোৰ ওপৰত এতিয়ালৈকে কোনো গৱেষনা কৰা হোৱা নাই।\nTriglyd-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nস্তন্যপায়ী মহিলাৰ ক্ষেত্ৰত Triglyd ৰ পাৰ্শ্ব-প্ৰতিক্ৰিয়াৰ কোনো উপলব্ধ গৱেষনা নাই।গতিকে কি প্ৰভাৱ পেলাব সেয়া জনা নাযায়।\nবৃক্কত Triglyd কি প্ৰভাৱ দেখা গৈছে?\nTriglyd গ্ৰহণ কৰাৰ পিছত আপোনাৰ বৃক্ক ত পাৰ্শ্ব-প্ৰতিক্ৰিয়া অনুভৱ কৰিব পাৰে। যদি এয়া হয় তেন্তে ইয়াৰ ব্যৱহাৰ বন্ধ কৰিব। আপোনাৰ চিকিতসকৰ পৰামৰ্শ লওক আৰু তেখেতে কোৱা অনুসৰি কৰক।\nযকৃতত Triglyd কি প্ৰভাৱ দেখা গৈছে?\nTriglydৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Triglyd ৰ কি প্ৰভাৱ দেখা গৈছে?\nTriglydৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Triglydৰ গুৰুতৰ ক্ৰিয়া-প্ৰতিক্ৰিয়া - Severe Interaction of Triglyd with Other Drugs in Assamese - Oinor xoite Triglyd ar gurutor kriya-pratikriya\nTriglyd তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nTriglyd মতভেদসমূহ - Triglyd Contraindications in Assamese - Triglyd nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Triglyd লোৱা অনুচিত যাতে -\nTriglyd ৰ বিষয়ে সততে সোধা প্ৰশ্নসমূহ - Frequently asked Questions about Triglyd in Assamese - Triglyd ar bikhoye satate xodha prashnasamuh\nএই Triglyd-এ অভ্য়াস বা নিচাৰ সৃষ্টি কৰে নেকি?\nনহয়, Triglyd লোৱাটোৱে কোনো আসক্তিৰ সৃষ্টি নকৰে।\nহয়, আপুনি Triglyd লোৱাৰ পিছত বাহন অথবা গধুৰ মেচিন অপাৰেট কৰিব পাৰে যিহেতু ই কোনোধৰণৰ তন্দ্ৰাভাৱৰ সৃষ্টি নকৰে।\nহয়, কিন্তু ডাক্তৰৰ পৰামৰ্শ মতেহে Triglyd লওক।\nনহয়, Triglydয়ে কোনোধৰণৰ মানসিক ৰোগৰ চিকিত্সা কৰিব নোৱাৰে।\nখাদ্য আৰু মদৰ সৈতে Triglyd ক্ৰিয়া-প্ৰতিক্ৰিয়া - Triglyd Interactions with Food and Alcohol in Assamese - khadya aaru modor xoite Triglyd kriya-pratikriya\nখাদ্য আৰু Triglydৰ ক্ৰিয়া-প্ৰতিক্ৰিয়া\nকেতবোৰ খাদ্যৰ সৈতে সেৱনৰ ফলত Triglydয়ে প্ৰভাৱ দেখুওৱাত পলম কৰিব পাৰে। এইবিষয়ে আপোনাৰ ডাক্তৰৰ সৈতে যোগাযোগ কৰক।\nমদ আৰু Triglydৰ মাজৰ প্ৰতিক্ৰিয়া\nএকে সময়তে Triglyd আৰু মদ্যাপন কৰাটো সামান্য পাৰ্শ্চক্ৰিয়া ঘটাব পাৰে। আপুনি যদি কোনো পাৰ্শ্চক্ৰিয়াৰ সমুখীন হয়, তেন্তে আপোনাৰ ডাক্তৰৰ সৈতে যোগাযোগ কৰক।\nTriglyd ৰ মূল্য আৰু পেকৰ চাইজ - Triglyd Price and Pack Size in Assamese - Triglyd ar mulya aaru pakor size


মহাত্মাৰ সোঁৱৰণত - নিয়মীয়া বাৰ্তা\nBy নিয়মীয়া বাৰ্তা On Oct 2, 2020\n‘Love is the only sane and satisfactory answer to the problem of humam existance’.\nআজিৰ পৰা প্রায় তিনি কুৰি বছৰৰ আগৰ কথা৷ আজিৰ তুলনাত এখন অনগ্রসৰ দেশৰ বাসিন্দা আছিলোঁ৷ আমাৰ অসমখন আৰু পিছপৰা আছিল৷ পুতৌ লগা আছিল যোগাযোগৰ ব্যৱস্থা৷ আজিৰ দিনৰ লগত আকাশ–পাতাল পার্থক্য৷ আজিৰInternetৰ যুগৰ তুলনাত আমি যোগাযোগৰ ক্ষেত্রত একোটা অর্ধমৃত টেলিফোন, নহ’লে ডাকঘৰৰ চিঠি আৰু টেলিগ্রামৰ ওপৰতে ভৰসা কৰিব লগা হৈছিল৷ অসমৰ পৰা বাহিৰলৈ যোৱা দ্রুতবেগী ৰে’ল এখনেই আছিল– ‘আছাম মেইল’৷ তেনেকৈয়ে স্কুল শিক্ষান্ত পৰীক্ষাত উত্তীর্ণ হৈ উচ্চ শিক্ষাৰ বাবে সেই সময়ৰ বিখ্যাত ‘কাশী হিন্দু বিশ্ববিদ্যালয়’ত ইঞ্জিনীয়াৰিং পঢ়িবলৈ গ’লোঁ৷ বিভিন্ন প্রদেশৰ বিভিন্ন ভাষাভাষী মোৰ সহপাঠীসকলৰ সান্নিধ্যলৈ আহি মনৰ দিগন্ত প্রসাৰিত হোৱাৰ লগতে বন্ধুত্বৰ এনাজৰীডাল নিপককপীয়া হ’ল আৰু তেওঁলোকক এৰি অহাৰ অর্ধশতিকাৰ পিছতো সেই এনাজৰীডাল নজহা–নপমাকৈ অটুট ৰাখি কি যে আনন্দ পাইছোঁ বুজাব নোৱাৰোঁ৷ তৃতীয় বার্ষিকত অধ্যয়ন কৰি থাকোঁতেই মহাত্মা গান্ধীৰ আত্মজীৱনী’My expriments with Truth’খন পঢ়িলোঁ৷ সেইজন কর্মযোগী মহামানৱৰ আত্মজীৱনীখন বিশ্বাস কৰিবলৈ টান হৈছিল যে তেনে এজন তেজ–মঙহৰ মানুহো একুৰি বছৰৰ আগলৈকে আমাৰ মাজতে আছিল৷ বিশ্ব–বিশ্রুত বিজ্ঞানীAlbert Einsteinৰ সেই বিখ্যাত উক্তিটোলৈ মনত পৰি গ’ল–’Generations to cone, will scarce believe that suchaman as this one, ever in flesh and blood walked upon this earth.’\nতাৰ পিছৰ বছৰ অর্থাৎ ১৯৬৯ চন– সমগ্র দেশে ‘গান্ধী শতবার্ষিকী’ অতি ধুমধামেৰে পালন কৰিছিল৷ সেই সুযোগতে গান্ধীজীৰ ওপৰত বহুতো অধ্যয়ন কৰাৰ সুবিধা পাইছিলোঁ৷ তাৰ পৰাই বাছি–বিচাৰি কিছু লেছেৰি বুটলি পাঠক সমাজলৈ আগবঢ়ালোঁ৷\nমোহনদাস কৰমচাঁদ গান্ধীয়ে সোণ–ৰূপৰ চামুচ মুখত লৈ জন্মগ্রহণ কৰা নাছিল৷ ছাত্র হিচাপেও তেওঁ কোনো মেধাৰ পৰিচয় দিব পৰা নাছিল৷ অতি সাধাৰণ অৱস্থাৰ পৰা অনেক দুর্যোগৰ মাজেৰে জীৱনৰ বাটত বাট বুলি ক্রমান্বয়ে তেওঁ নৈতিক আৰু আধ্যাত্মিক শক্তিৰ বলত বলীয়ান হৈ এদিন ‘মহাত্মা’ৰূপে জগতত প্রসিদ্ধি লাভ কৰিছিল৷ এই অগ্রগতি এদিনত হোৱা নাছিল– এখোজ এখোজকৈ আগুৱাই গৈ থাকোঁতে এদিন তেওঁক আমি ‘মহাত্মা’ ৰূপে আঁকোৱালি ল’লোঁ– জাতিৰ পিতাৰ ৰূপত৷\nমহাত্মা গান্ধী বুলি ক’লেই আমাৰ দুটা কথা মনলৈ আহে– ‘সত্য আৰু অহিংসা৷’ গান্ধীজীয়ে কৈছিল– সত্যই ভগৱান৷ পিতৃ–মাতৃৰ প্রতি অচলা ভক্তি আছিল গান্ধীজীৰ৷ মাক পুতলীবাঈ এগৰাকী অতি ধর্মভীৰু আৰু ভক্তিপ্রাণ নাৰী আছিল৷ ঈশ্বৰৰ প্রতি থকা অচলা ভক্তিৰ বীজ ৰোপণ হৈছিল তেওঁৰ মাকৰ প্রতি থকা গভীৰ শ্রদ্ধা আৰু প্রেমৰ মাজেদিয়েই৷ সেই কাৰণেই তেওঁ ক’ব পাৰিছিল ‘প্রেমেই ভগৱান’ God is Love)৷ গান্ধীজীৰ মতে’Love is the strongest force the world possesses and yet it is the humblest imaginable. Where there is Love, there is life, hatred leads to destruction.’ প্রেম অবিহনে আমাৰ এই সুন্দৰ পৃথিৱীখন বিষময় হৈ উঠিব৷\nসত্য আৰু অহিংসাক অস্ত্রৰূপে লৈ তেওঁ আৱিষ্কাৰ কৰিছিল ‘সত্যাগ্রহ’৷ এই সত্যাগ্রহৰ মহামন্ত্রৰেই ভাৰতৰ স্বাধীনতাৰ ৰণত তেওঁ জঁপিয়াই পৰিছিল– লগতে কোটি কোটি ভাৰতীয়কো জাগ্রত কৰিছিল৷ এটা শুই থকা জাতিক জাগ্রত কৰি তুলি এক অহিংস পন্থাৰে ব্রিটিছ সিংহৰ দৰে পৰাক্রমী এটা জাতিৰ বিৰুদ্ধে ৰণত জঁপিয়াই পৰিবলৈ কিমান শক্তিশালী হ’ব লাগিব, ভাবিলে বৰ আচৰিত লাগে৷ গান্ধীজীয়ে দৃঢ়ভাৱে বিশ্বাস কৰিছিল যে হিংসাতকৈ অহিংসা বহু গুণে অধিক শক্তিশালী৷ তেওঁ কৈছিল যে ভাৰত দুর্বল বা অসহায় নহয়– শাৰীৰিক শক্তিতকৈ অদমনীয় ইচ্ছা শক্তি বহু গুণে বেছি শক্তিশালী৷ বর্তমান সময়ত অৱশ্যে এই সত্যাগ্রহৰ বহুতো অপপ্রয়োগ হৈ জনগণক যথেষ্ট অসুবিধাত পেলোৱাও দেখা গৈছে৷\nগান্ধীজী আছিল এজন কর্মযোগী৷ নিৰৱচ্ছিন্নভাৱে সত্যৰ অন্বেষণত তেওঁ ব্রতী আছিল৷ পৰম ঈশ্বৰ বিশ্বাসী এক মহান আত্মা আছিল তেওঁ৷ তেওঁ তথাকথিত ধর্মত বিশ্বাস কৰা নাছিল৷ তেওঁ মন্দিৰ, মছজিদ বা গির্জা ঘৰত ঈশ্বৰক বিচাৰি যোৱা নাছিল৷ তেওঁ বিশ্বাস কৰিছিল এজন পৰম শক্তিশালী সৃষ্টিকর্তাক, যি প্রতি পদতেই তেওঁক পথ প্রদর্শন কৰি গৈছিল৷ সকলো ধর্মকেই তেওঁ সন্মান প্রদর্শন কৰিছিল৷ তেওঁ গভীৰভাৱে বিশ্বাস কৰিছিল যে প্রকৃত ধর্মই কাহানিও এজন মানুহক আন এজনৰ পৰা পৃথক কৰাত সহায় নকৰিছিল৷ বৰং প্রকৃত ধর্মই সদায় সকলোকে এক কৰাতহে সহায় কৰে বুলি তেওঁ বিশ্বাস কৰিছিল৷\nপ্রায় আধা শতিকাজুৰি গান্ধীজীয়ে ভাৰতীয় ৰাজনীতিৰ নেতৃত্ব বহন কৰি দেশৰ স্বাধীনতা লাভত সফল হৈছিল যদিও ধর্মৰ ভিত্তিত দ্বিখণ্ডিত এনে স্বাধীনতা তেওঁৰ একেবাৰেই কাম্য নাছিল৷ এই আধা শতিকা ইমান বিশাল জাতি এটাৰ নেতৃত্ব বহন কৰিও এদিনলৈকো তেওঁ ৰাজহুৱাভাৱে প্রার্থনা কৰিবলৈ পাহৰা নাছিল৷Prayer was his food for soul৷ তেওঁ বিশ্বাস কৰিছিল যে মানুহৰ জীৱনৰ মূল সাৰ ভাগ আৰু অন্তর্বস্তুৱেই হ’ল প্রার্থনা৷ দৈনন্দিন জীৱনৰ শৃংখলা আৰু সমন্বয় অনাৰ গুৰিতে হ’ল প্রার্থনা৷ তেওঁৰ প্রত্যেক দিনৰ ৰাজহুৱা সভাৰ আৰম্ভণি বা অন্তত এখন সর্বধর্ম প্রার্থনা আছিল অপৰিহার্য৷\nএতিয়া সমগ্র বিশ্বতেই হিংসাৰ দাৱানল৷ এই জুই নুমুৱাবলৈ আমি প্রত্যেকেই আপ্রাণ চেষ্টা কৰিব লাগিব৷ অহিংসাৰ বীজ আমি সিঁচিব লাগিব নিজৰ ঘৰতেই৷ মহাত্মাই কৈছিল–’Non vioence, like charity, must begin at home’৷ লগতে প্রয়োজন আত্মবিশ্লেষণৰ৷ যেতিয়ালৈকে আমাৰ মনত অহংভাব থাকিব– অহংকাৰ থাকিব– অহিংসা থাকিব বহুত দূৰৈত৷ বিনম্রতা অবিহনে অহিংসা সম্ভৱ নহয়৷\nদেশখনত আৰু সমগ্র বিশ্বতে এতিয়া অতি প্রয়োজন হৈছে প্রকৃত শান্তিৰ৷ শান্তিৰ মাজেদি হোৱা প্রগতিহে চিৰস্থায়ী হ’ব৷ এইক্ষেত্রত গান্ধীজীক নতুন প্রজন্মই নতুনকৈ আৱিষ্কাৰ কৰা উচিত৷ আমাৰ ৰাজনৈতিক নেতাসকলেও গান্ধীজীৰ আদর্শ আন্তৰিকতাৰে গ্রহণ কৰিবলৈ চেষ্টা কৰিলে সকলো নিশ্চয় মংগলময় হ’ব৷\nআজি আমাৰ সকলোৰে প্রৱণতা হৈছে কেনেকৈ গাঁও এৰি চহৰলৈ যাব পাৰি৷ কিন্তু গান্ধীজীয়ে গভীৰভাৱে বিশ্বাস কৰিছিল যে তেওঁৰ সপোনৰ ভাৰতবর্ষখন জীয়াই থাকিব কেৱল গাঁৱতহে– চহৰত নহয়৷ ভাৰতীয় খেতিয়কৰ ওপৰত তেওঁ গভীৰ আস্থা ৰাখিছিল৷ বৃহৎ উদ্যোগতকৈ তেওঁ কুটীৰ শিল্পৰ ওপৰত অধিক গুৰুত্ব দিছিল৷\nগান্ধীজীয়ে গোটেই জীৱন অস্পৃশ্যতাৰ বিৰুদ্ধে যুঁজ দিছিল৷ অস্পৃশ্যতা দূৰীকৰণেই তেওঁৰ জীৱনৰ লক্ষ্য আছিল৷ তেওঁৰ আন এক সপোন আছিল নাৰী সবলীকৰণ৷ তেওঁ গভীৰভাৱে অনুভৱ কৰিছিল, নাৰী আৰু পুৰুষৰ সমমর্যাদাৰ বিষয়ে৷ তেওঁৰ মতে পুত্র আৰু কন্যাক সদায় সমান চকুৰে চাব লাগে৷\nগান্ধীজীৰ জীৱন আৰু বাণীসমূহত বিশ্বজনীনতা চিৰ বিদ্যমান৷ তেওঁক প্রকৃতার্থত জানিবলৈ আমি তেওঁৰ জীৱনৰ বিষয়ে অধ্যয়ন কৰা প্রয়োজন৷ তেওঁ নিজেই কৈছিল যে ‘মোৰ জীৱনেই মোৰ বাণী৷’ এই মহামানৱৰ১৫০সংখ্যক জন্মদিৱসত সেই মহান আত্মাৰ প্রতি মোৰ গভীৰ শ্রদ্ধাঞ্জলি অর্পণ কৰিলোঁ৷\nবলাৎকাৰৰ গোচৰত জেৰা ছবি নির্মাতা অনুৰাগ কাশ্যপক\nআস্থাৰ সংকটত চৰকাৰী নিযুক্তি


ৰাহুল গান্ধী সন্দৰ্ভত হিমন্ত বিশ্ব শৰ্মাৰ মন্তব্যক লৈ তেলেংগানাৰ মুখ্যমন্ত্ৰী কে চন্দ্ৰশেখৰ ৰাৱৰ খং ...– News18 assam\n"মোৰ চকুৰে চকুপানী বৈ গৈছে..." ৰাহুল গান্ধী সন্দৰ্ভত হিমন্ত বিশ্ব শৰ্মাৰ মন্তব্যক লৈ তেলেংগানাৰ মুখ্যমন্ত্ৰী কে চন্দ্ৰশেখৰ ৰাৱৰ খং ...\nতেলেংগানাৰ মুখ্যমন্ত্ৰী কে চন্দ্ৰশেখৰ ৰাৱে কংগ্ৰেছ নেতা ৰাহুল গান্ধীৰ বিৰুদ্ধে কৰা মন্তব্যৰ বাবে অসমৰ মুখ্যমন্ত্ৰী হিমন্ত বিশ্ব শৰ্মাক অপসাৰণৰ দাবী জনায়। ৰাৱে প্ৰধানমন্ত্ৰী মোডীক কয়, "প্ৰধানমন্ত্ৰী, এইটো আপোনাৰ দলৰ সংস্কৃতি নেকি?\nLast Updated : February 13, 2022, 11:49 IST\nতেলেংগানাৰ মুখ্যমন্ত্ৰী কে চন্দ্ৰশেখৰ ৰাৱে মোডী চৰকাৰক নিৰন্তৰ আক্ৰমণ কৰি আছে। ইফালে, ৰাৱে প্ৰধানমন্ত্ৰী মোডীক লক্ষ্য কৰি কয়, "প্ৰধানমন্ত্ৰী, এইটো আপোনাৰ দলৰ সংস্কৃতি নেকি? এইটো হিন্দু ধৰ্ম নেকি? এইটো আমাৰ দেশৰ সংস্কৃতি নেকি? আপোনাৰ এজন মুখ্যমন্ত্ৰীয়ে এজন ৰাজনীতিবিদক সুধিছে তেওঁৰ দেউতাক কোন? এজন ভাৰতীয় হোৱাৰ বাবে, মই লজ্জিত অনুভৱ কৰো। মোৰ চকুৰে চকুপানী ওলাই গৈছে।"\nসংবাদ সংস্থা এএনআইৰ মতে, তেওঁ লগতে কয় যে এইটো দেশৰ বাবে ভাল কথা নহয়। কেৱল এয়াই নহয়, ৰাৱে কংগ্ৰেছ নেতা ৰাহুল গান্ধীৰ বিৰুদ্ধে কৰা মন্তব্যৰ বাবে অসমৰ মুখ্যমন্ত্ৰী হিমন্ত বিশ্ব শৰ্মাক অপসাৰণৰ দাবী জনায়। উল্লেখ্য যে, ২০১৬ চনৰ ছেপ্টেম্বৰ মাহৰ ছাৰ্জিকেল ষ্ট্ৰাইকৰ প্ৰমাণ বিচাৰি আৰু কোভিড বিৰোধী ভেকছিনৰ কাৰ্যকাৰিতা সন্দৰ্ভত প্ৰশ্ন উত্থাপন কৰাৰ বাবে উত্তৰাখণ্ডত এক ৰেলীৰ সময়ত শুকুৰবাৰে হিমন্ত বিশ্ব শৰ্মাই ৰাহুল গান্ধীক বাক্যবাণ নিক্ষেপ কৰিছিল।\nতেওঁ আৰু প্ৰশ্ন কৰিছিল যে হিন্দু মহাকাব্যত এইটোৱেই শিকোৱা হয় নেকি। আপুনি (বিজেপি) বেয়া মানুহ। মই বিজেপি সভাপতি নাড্ডাক অনুৰোধ জনাইছো যে যদি আপুনি সৎ হয় আৰু ধৰ্মত বিশ্বাস কৰে তেন্তে অসমৰ মুখ্যমন্ত্ৰীক বৰ্খাস্ত কৰক। এজন মুখ্যমন্ত্ৰীয়ে এনেদৰে কথা পাতিব পাৰিবনে? সকলোবোৰৰ এটা সীমা আছে।\nবিধানসভা নিৰ্বাচনৰ সময়ত উত্তৰাখণ্ডত বিজেপিৰ হৈ প্ৰচাৰ চলাই থকা শৰ্মাই শুকুৰবাৰে কৈছিল, "কংগ্ৰেছে চাৰ্জিকেল ষ্ট্ৰাইক, ভেকছিনৰ সত্যতাৰ প্ৰমাণ বিচাৰিছে। আমি কেতিয়াবা ৰাহুল গান্ধীক ৰাজীৱ গান্ধীৰ পুত্ৰ হোৱাৰ প্ৰমাণ বিচাৰিছো নেকি?"\n২০১৫ চনত কংগ্ৰেছৰ পৰা বিজেপিত যোগদান কৰা শৰ্মাই প্ৰায়ে ছ'চিয়েল মিডিয়াত ৰাহুল গান্ধীক লক্ষ্য কৰে।\nFirst published: February 13, 2022, 11:49 IST\nCM Himanta Biswa SarmaRahul GandhiTelengana


কমলা হেৰিছ - অসমীয়া ৱিকিপিডিয়া\nকমলা দেৱী হেৰিছ (ইংৰাজী: Kamala Devi Harris; জন্ম: ২০ অক্টোবৰ, ১৯৬৪) এগৰাকি আমেৰিকাৰ ৰাজনীতিবিদ আৰু অধিবক্তা। তেওঁ ২০১৭ চনৰ পৰা আমেৰিকা যুক্তৰাষ্ট্ৰৰ কেলিফৰ্ণিয়াত জুনিয়ৰ চিনেটৰ হিচাপে কাম কৰিছিল। তেওঁ ২০২০ চনৰ আমেৰিকা যুক্তৰাষ্ট্ৰৰ নিৰ্বাচনত উপ-ৰাষ্ট্ৰপতি পদত ডেমক্ৰেটিক দলৰ প্ৰাৰ্থী ৰূপে মনোনীত হৈছে।\nকেলিফৰ্ণিয়াৰ অ'কলেণ্ডত জন্মগ্ৰহণ কৰা, হেৰিছে হাৱাৰ্ড বিশ্ববিদ্যালয় আৰু কেলিফৰ্ণিয়া বিশ্ববিদ্যালয়ৰ হেষ্টিংছ কলেজ অফ দ্য লৰ পৰা শিক্ষাগ্ৰহণ কৰে। তেওঁ প্ৰথমে আলমেদা কাউণ্টী জিলা অধিবক্তাৰ কাৰ্যালয়ত আৰু চান ফ্ৰান্সিস্কো চহৰ অধিবক্তাৰ কাৰ্যালয়ত কাম কৰে। ২০০৩ চনত তেওঁ চান ফ্ৰান্সিস্কোৰ জিলা অধিবক্তা ৰূপে নিৰ্বাচিত হয়। তেওঁ ২০১০ চনত কেলিফৰ্ণিয়াৰ এটৰ্নি জেনেৰেল ৰূপে নিৰ্বাচিত হয় আৰু ২০১৪ চনত একেটা পদতে পুনৰ নিৰ্বাচিত হৈছিল।\nতেওঁ ২০১৬ চনৰ চেনেট নিৰ্বাচনত লৰেটা চানচেজক পৰাভূত কৰি দ্বিতীয় গৰাকী আফ্ৰিকা আৰু ভাৰতিয় মূলৰ আমেৰিকাৰ মহিলা আৰু আমেৰিকা যুক্তৰাষ্ট্ৰৰ চেনেটত কাম কৰা প্ৰথম গৰাকী দক্ষিণ এছিয়া মূলৰ আমেৰিকাৰ মহিলা। এজন চেনেটৰ হিচাপে তেওঁ স্বাস্থ্যসেৱাৰ সংস্কাৰ, কেনেবিছক ফেডেৰেল অনুসূচীৰ পৰা আঁতৰ কৰা, অনথিপত্ৰিত অনুপ্ৰৱেশকাৰীসকলৰ বাবে নাগৰীকত্বৰ পথ, দ্য ড্ৰীম এক্ট, আক্ৰমণ-অস্ত্ৰৰ ওপৰত নিষেদ্ধাজ্ঞা, আৰু প্ৰগতিশীল কৰ সংস্কাৰৰ বাবে ওকালতি কৰিছিল। তেওঁ চেনেটৰ ৰূপে কৰ্মৰত অৱস্থাত ট্ৰাম্প প্ৰশাসনৰ বিষয়াসকলক কৰা তীক্ষ্ণ প্ৰশ্নৰ বাবে এক ৰাষ্ট্ৰীয় পৰ্যায়ত জনপ্ৰিয়তা লাভ কৰিছিল।\nহেৰিছে প্ৰথমে ২০২০ চনৰ ডেমক্ৰেটিক দলৰ ৰাষ্ট্ৰপতিৰ প্ৰাৰ্থীৰ মনোনয়নৰ বাবে প্ৰচাৰ অভিযান চলাইছিল আৰু ৩ ডিচেম্বৰ ২০১৯ত তেওঁ এই অভিযান সমাপ্ত কৰাৰ আগতে ৰাষ্ট্ৰীয় পৰ্যায়ত মনোযোগ আকৰ্ষণ কৰিব সক্ষম হয়। ২০২০ চনৰ ১১ আগষ্টত তেওঁক পূৰ্বৰ উপ-ৰাষ্ট্ৰপতি আৰু ২০২০ চনৰ নিৰ্বাচনৰ ৰাষ্ট্ৰপতি পদৰ ডেমক্ৰেটিক দলৰ প্ৰাৰ্থী জ' বাইডেনৰ সহযোগী উপ-ৰাষ্ট্ৰপতি পদৰ প্ৰাৰ্থী ৰূপে মনোনীত কৰা হয়। তেওঁ প্ৰথম গৰাকী আফ্ৰিকা মূলৰ , প্ৰথম গৰাকী দক্ষিণ এছিয়া মূলৰ আমেৰিকান, আৰু মুখ্য পাৰ্টি টিকট লাভ কৰা তৃতীয় গৰাকী মহিলা উপ-ৰাষ্ট্ৰপতি পদৰ প্ৰাৰ্থী।\n১৯৬৪ চনৰ ২০ অক্টোবৰত কেলিফৰ্ণিয়াৰ অ'কলেণ্ডত কমলা হেৰিছৰ জন্ম হয়। তেওঁৰ মাতৃ শ্যামলা গোপালন এগৰাকী জীৱবিজ্ঞানী যি ১৯৫৮ চনত ১৯ বছৰ বয়সৰ বাৰ্কলিৰ কেলিফৰ্ণিয়া বিশ্ববিদ্যালয়ৰ পুষ্টি আৰু এণ্ডোক্ৰাইনোলজিৰ শিক্ষাৰ্থী হিচাপে ভাৰতৰ পৰা আমেৰিকা যুক্তৰাষ্ট্ৰলৈ আহিছিল। ১৯৬৪ চনত তেওঁ পি এইচ ডি ডিগ্ৰী লাভ কৰিছিল, লগতে তেখেতে কৰা প্ৰজেষ্টেৰোন ৰিচেপ্টৰ জিনৰ কামে স্তনৰ কৰ্কট ৰোগৰ গৱেষণাত কামত সহায় কৰিছিল। তেওঁৰ পিতৃ ডনাল্ড জে হেৰিছ হৈছে ষ্টেনফৰ্ড বিশ্ববিদ্যালয়ৰ অৰ্থনীতিৰ বিভাগৰ এজন অধ্যাপক, যি ১৯৬১ চনত বাৰ্কলিৰ কেলিফৰ্ণিয়া বিশ্ববিদ্যালয়ত অধ্যয়নৰ বাবে ব্ৰিটিছ জামাইকাৰ পৰা আমেৰিকা যুক্তৰাষ্ট্ৰলৈ আহিছিল আৰু ১৯৬৬ চনত পি এইচ ডি ডিগ্ৰী লাভ কৰিছিল।\nতেওঁৰ সৰু ভনীয়েক মায়াৰ সৈতে, হেৰিছে কেলিফৰ্ণিয়াৰ বাৰ্কলিত বাস কৰিছিল। কিছুসময়ৰ বাবে মধ্য বাৰ্কলিৰ মিলভিয়া ষ্ট্ৰীটত, তাৰ পিছত পশ্চিম বাৰ্কলিৰ বেনক্ৰফ্ট ৱেৰৰ এটা ডুপ্লেক্সত বাস কৰিছিল। এই অঞ্চলটোক প্ৰায়ে "ফ্লেটলেণ্ড" বুলি কোৱা হয় আৰু ইয়াত যথেষ্টসংখ্যক কৃষ্ণাঙ্গ লোকে বাস কৰে।\n↑ United States Congress. "কমলা হেৰিছ (id: H001075)". Biographical Directory of the United States Congress. http://bioguide.congress.gov/scripts/biodisplay.pl?index=H001075। আহৰণ কৰা হৈছে: May 20, 2020.\n↑ "Kamala D. Harris: US Senator from California". United States Senate. https://www.harris.senate.gov/about। আহৰণ কৰা হৈছে: July 29, 2020. "In 2017, Kamala D. Harris was sworn in asaUnited States senator for California, the second African-American woman and first South Asian-American senator in history."\n↑ Weinberg, Tessa; Palaniappan, Sruthi (December 3, 2019). "Kamala Harris: Everything you need to know about the 2020 presidential candidate". ABC News. https://abcnews.go.com/Politics/kamala-harris-latest-democrat-run-president/story?id=60521324। আহৰণ কৰা হৈছে: August 10, 2020. "Harris is the daughter of an Indian mother and Jamaican father, and is the second African-American woman and first South Asian-American senator in history."\n↑ Viser, Matt (January 21, 2019). "Kamala Harris enters 2020 Presidential Race". The Washington Post. https://www.washingtonpost.com/politics/kamala-harris-enters-2020-presidential-race/2019/01/21/d68d15b2-0a20-11e9-a3f0-71c95106d96a_story.html.\n↑ "Joe Biden selects California Sen. Kamala Harris as running mate". Associated Press. August 11, 2020. https://www.tampabay.com/news/nation-world/2020/08/11/biden-selects-california-sen-kamala-harris-as-running-mate/. "selecting the first African American woman and South Asian American to compete onamajor party's presidential ticket"\n↑ Stafford, Kat (August 12, 2020). "Kamala Harris' selection as VP resonates with Black women". Associated Press. https://apnews.com/46ef207f32a089b2b54ed35d57c9413f. "making her the first Black woman onamajor party's presidential ticket ... It also marks the first timeaperson of Asian descent is on the presidential ticket."\n↑ Kim, Catherin; Stanton, Zack (August 11, 2020). "55 Things You Need to Know About Kamala Harris" (en ভাষাত). Politico. https://www.politico.com/news/magazine/2020/08/11/kamala-harris-vp-background-bio-biden-running-mate-2020-393885। আহৰণ কৰা হৈছে: August 23, 2020.\n↑ Travernise, Sabrina (August 15, 2020). "Kamala Harris, Daughter of Immigrants, Is the Face of America's Demographic Shift". New York Times. https://www.nytimes.com/2020/08/15/us/second-generation-immigrant-kamala-harris.html. "When Kamala Harris's mother left India for California in 1958, the percentage of Americans who were immigrants was at its lowest point in overacentury. ... Her arrival at Berkeley asayoung graduate student ..."\n↑ Bengali, Shashank; Mason, Melanie (October 25, 2019). "The progressive Indian grandfather who inspired Kamala Harris". Los Angeles Times. https://www.latimes.com/politics/story/2019-10-25/how-kamala-harris-indian-family-shaped-her-political-career. "In 1958, she surprised them by applying foramaster's program at UC Berkeley,acampus they had never heard of. She was 19, the eldest of their four children, and had never set foot outside India. Her parents dug into Gopalan's retirement savings to pay her tuition and living costs for the first year. ... left to study nutrition and endocrinology at Berkeley, eventually earningaPhD."\n↑ Biswas, Soutik (August 11, 2020). "Biden's VP pick: Why Kamala Harris embraces her biracial roots". BBC. https://www.bbc.com/news/election-us-2020-53745141. "Gopalan picked up her doctorate degree at age 25 in 1964, the same year Ms Harris was born."\n↑ "In Memoriam: Dr. Shyamala G. Harris" (en-US ভাষাত). Breast Cancer Action. June 21, 2009. https://bcaction.org/2009/06/21/in-memoriam-dr-shyamala-g-harris/। আহৰণ কৰা হৈছে: January 23, 2019.\n↑ "PM Golding congratulates Kamala Harris-daughter of Jamaican – on appointment as California's First Woman Attorney General". Jamaican Information Service. December 2, 2010. http://www.jis.gov.jm/news/opm-news/26176-office-Pm-pm-golding-congratulates-kamala-harris-daughter-of-Jamaican-on-appoint.\n↑ "Stanford University – Department of Economics". web.stanford.edu. https://web.stanford.edu/~dharris/professional_career.htm। আহৰণ কৰা হৈছে: May 19, 2020.\n↑ Orenstein, Natalie (January 24, 2019). "Did Kamala Harris' Berkeley childhood shape the presidential hopeful? Long before she wasa2020 presidential contender, Kamala Harris wasaresident of the Berkeley flats andastudent at Thousand Oaks.". Berkeleyside. https://www.berkeleyside.com/2019/01/24/did-kamala-harris-berkeley-childhood-shape-the-presidential-hopeful.\n"https://as.wikipedia.org/w/index.php?title=কমলা_হেৰিছ&oldid=270649"ৰ পৰা অনা হৈছে\nএই পৃষ্ঠাখন ০৯ এপ্ৰিল, ২০২১ তাৰিখে ০৪:১৯ বজাত অন্তিম সংশোধন কৰা হৈছিল।


শান্তা - অসমীয়া ৱিকিপিডিয়া\nশান্তা হিন্দু মহাকাব্য ৰামায়ণৰ এটা চৰিত্ৰ। সেই অনুসৰি তেওঁ ৰজা দশৰথ আৰু কৌশল্যাৰ জীয়ৰী আছিল। পিছত তেওঁক অংগ প্ৰদেশৰ ৰজা ৰোমাপদে তুলি লৈছিল।\nশান্তা সহিত ঋষ্যশৃংগৰ অযোধ্যা গমন\nৰোমাপদ (তোলনীয়া পিতৃ)\nবৰ্ষিণী (তোলনীয়া মাতৃ)\nসুমিত্ৰা (সতিয়া মাতৃ)\nকৈকেয়ী (সতিয়া মাতৃ)\nশান্তাই কিংবদন্তী ভাৰতীয় হিন্দু ঋষি বিভাণ্ডকৰ পুত্ৰ ঋষ্যশৃংগৰ সৈতে বিবাহ পাশত আৱদ্ধ হৈছিল। ঋষ্যশৃংগয় দশৰথ বাবে পুত্ৰ কামেষ্ঠী যজ্ঞ পাতিছিল।\nশান্তাই বেদ, কলা, শিল্পকলাৰ লগতে যুদ্ধ বিষয়ত শিক্ষা লাভ কৰিছিল। তেওঁক অতি সুন্দৰ কন্যা বুলি গণ্য কৰা হৈছিল। এদিন তেওঁৰ তোলনীয়া দেউতাক ৰজা ৰোমাপদ শান্তাৰ সৈতে বাৰ্তালাপত ব্যস্ত হৈ থকাৰ সময়তে এজন ব্ৰাহ্মণে বাৰিষাৰ দিনত খেতিৰ বাবে সহায় বিচাৰি আহিছিল। ৰোমাপাদে ব্ৰাহ্মণৰ দুৰ্দশাৰ প্ৰতি মনোযোগ দিয়া নাছিল। ইয়াৰ ফলত ব্ৰাহ্মণজন ক্ৰোধান্বিত হয় আৰু ৰাজ্য ত্যাগ কৰে। দেৱতা ইন্দ্ৰই তেওঁৰ ভক্তক কৰা অপমান সহ্য কৰিব পৰা নাছিল সেয়ে সেই বাৰিষা ঋতুত সামান্য মাত্ৰ বৰষুণ হৈছিল ফলত ৰাজ্যত খৰাং পৰিস্থিতিৰ সৃষ্টি হৈছিল। ইফালে, ৰজা দশৰথে বিচাৰিছিল যে এজন পুত্ৰই তেওঁৰ উত্তৰাধিকাৰী অব্যাহত ৰাখিব আৰু তেওঁৰ ৰাজবংশক সমৃদ্ধ কৰিব। এই দুয়োখন ৰাজ্যৰ সমস্যাবোৰৰ সমাধানৰ বাবে এক পৰামৰ্শ দিয়া হৈছিল যে কেৱল এজন ব্ৰাহ্মণৰ দ্বাৰা কৰা যজ্ঞৰ দ্বাৰা হে দুয়োজন ৰজাৰ সমস্যা দূৰ কৰিব পাৰিব যি জনে নিখুঁত সতীত্ব পালন কৰিছে আৰু এনে একমাত্ৰ ব্যক্তি হৈছে ঋষ্যশৃংগ।  ঋষ্যশৃংগক বিভাণ্ডক ঋষিয়ে মহিলাৰ অজ্ঞাতে সমাজৰ পৰা আঁতৰত ডাঙৰ-দীঘল হৈছিল। তেওঁক চহৰলৈ অনা হৈছিল আৰু প্ৰয়োজনীয় যজ্ঞ অনুষ্ঠান সম্পন্ন কৰিবলৈ আহ্বান জনোৱা হৈছিল। বিভান্দক ঋষিৰ শক্তি আৰু খঙৰ প্ৰতি তেওঁলোকৰ ভয় স্বত্বেও, দুয়োজন ৰজাই যুৱতীসকলক ল'ৰা জনক সাধাৰণ সমাজৰ সৈতে পৰিচয় কৰাবলৈ পঠিয়ায়, আৰু শান্তাই এই কামটো সম্পূৰ্ণ কৰে আৰু ঋষ্যশৃঙ্গয় শান্তাক বিয়া কৰায়, তাৰ পিছত তেওঁ অংগৰ বাবে যজ্ঞ কৰিবলৈ সন্মত হয়, লগে লগে মন্ত্ৰোচ্চাৰণৰ সময়ত প্ৰচণ্ড বৃষ্টিপাত হ'বলৈ আৰম্ভ কৰে, ৰাইজ আনন্দত আত্মহাৰা হৈ অংগত উৎসৱ অনুষ্ঠিত কৰে। \nঋষ্যশৃংগয় দশৰথৰ পুত্ৰ সন্তান জন্মৰ বাবেও পুত্ৰ কামেষ্ঠী যজ্ঞ সমাপন কৰিছিল আৰু উক্ত যজ্ঞৰ ফলস্বৰূপে জন্ম হৈছিল: ৰাম, ভৰত, আৰু যমজ ভাতৃ লক্ষ্মণ আৰু শত্ৰুঘ্ন। কৰ্ণাটকৰ শ্ৰীংগেৰীৰ ওচৰৰ এখন সৰু চহৰ কিগাত এটা মন্দিৰ আছে, য'ত শ্ৰীঙ্গ ঋষি আৰু দেৱী শান্তাৰ মূৰ্তি পূজা হয়। শান্তাই দশৰথক তেওঁৰ মৃত্যুশয্যাত শুশ্ৰূষা কৰিছিল বুলিও কোৱা হয়।\n↑ Rao, Desiraju Hanumanta. "Bala Kanda in Prose, Sarga 11". Valmiki Ramayana. Valmiki Ramayan.net. https://sanskritdocuments.org/sites/valmikiramayan/baala/sarga11/bala_11_prose.htm। আহৰণ কৰা হৈছে: 22 January 2019.\n↑ 2.0 2.1 2.2 Kanuga, G.B. (1993). The Immortal Love of Rama. প্ৰকাশক New Delhi: Yuganter Press. পৃষ্ঠা. 48–49. https://books.google.com/books?id=zHgW9SezCqoC&pg=PA48.\n"https://as.wikipedia.org/w/index.php?title=শান্তা&oldid=286937"ৰ পৰা অনা হৈছে\nশেষ সম্পাদনা কৰা হৈছে 18 July 2021 তাৰিখে 16:42 বজাত\nএই পৃষ্ঠাখন ১৮ জুলাই, ২০২১ তাৰিখে ২২:১২ বজাত অন্তিম সংশোধন কৰা হৈছিল।


দক্ষিণ এচিয় আঞ্চলিক সহযোগিতা সংস্থা - অসমীয়া ৱিকিপিডিয়া\nদক্ষিণ এচিয় আঞ্চলিক সহযোগিতা সংস্থা\n(দক্ষিণ এছিয়াৰ আঞ্চলিক সহযোগিতা সংস্থাৰ পৰা পুনঃনিৰ্দেশিত)\n"ছাৰ্ক" নামৰ পৃষ্ঠাই ইয়ালৈ পুনৰ্নিদেশ কৰিছে। সাগৰীয় প্ৰাণী বিধৰ বাবে, শ্বাৰ্ক চাওক।\nSouth Asia Association for Regional\nদক্ষিণ এশীয় আঞ্চলিক সহযোগিতা সংস্থা (সাৰ্ক) (Bengali)\nदक्षिण एशियाली क्षेत्रीय सहयोग सङ्गठन (सार्क) (Nepali)\nदक्षिण एशियाई क्षेत्रीय सहयोग संगठन (दक्षेस) (Hindi)\nදකුණු ආසියාතික කලාපීය සහයෝගිතා සංවිධානය (সিংহলী)\nதெற்காசிய நாடுகளின் பிராந்தியக் கூட்டமைப்பு (சார்க்) (Tamil)\nދެކުނު އޭޝިޔާގެ ސަރަޙައްދީ އެއްބާރުލުމުގެ ޖަމިއްޔާ (দিভেহী)\nاتحادیه همکاری‌های منطقه‌ای جنوب آسی (পাৰ্চিয়ান দাৰি)\nد سویلي اسیا لپاره د سیمه ایزی همکارۍ ټولنه (পেষ্ট’)\nমঃ ইব্ৰাহীম ঘাফুৰি\nএম জে এইচ জাবেদ\nদক্ষিণ এচিয় আঞ্চলিক সহযোগিতা সংস্থা (ছাৰ্ক)(ইংৰাজী: South Asian Association for Regional Cooperation) হৈছে দক্ষিণ এচিয়াত অৱস্থিত আঠখন সদস্য ৰাষ্ট্ৰৰ এক অৰ্থনৈতিক আৰু ৰাজনৈতিক সংগঠন। ছাৰ্কৰ সচিবালয় নেপালৰ কাঠমাণ্ডুত অৱস্থিত।মুঠ ঘৰুৱা উৎপাদনৰ (তুলনামুলক ক্ৰয় ক্ষমতা) লেখেৰে বিশ্বত ছাৰ্ক দেশসমূহৰ সন্মিলিত অৰ্থনীতিৰ স্থান আমেৰিকা যুক্তৰাষ্ট্ৰ আৰু চীন গণৰাজ্যৰ পিছতে, অৰ্থাৎ ৩য়। ছাৰ্ক দেশসমূহৰ জনসংখ্যা পৃথিৱীৰ মুঠ জনসংখ্যাৰ ২১% (প্ৰায় ১.৭ বিলিয়ন) হোৱাৰ বিপৰীতে ই মুঠ ভূমিভাগৰ ৩% হে অধিকাৰ কৰি আছে। ভাৰতে ইয়াৰে ৭০% জনসংখ্যা তথা ভূমি অধিকাৰ কৰি আছে। ২০০৫-০৬ বৰ্ষত ছাৰ্কৰ মুঠ ঘৰুৱা উৎপাদন বৃদ্ধিৰ হাৰ আছিল ৮.৮%। কিন্তু ছাৰ্কৰ অৰ্থনীতিৰ প্ৰায় ৮০% গঠন কৰা ভাৰতীয় অৰ্থনীতিৰ লেহেমিয়া গতিৰ বাবে ২০১১ চনত ই ৬.৫% লৈ হ্ৰাস পায়।\nদক্ষিণ এচিয়াত ৰাজনৈতিক আৰু অৰ্থনৈতিক সহযোগিতাৰ কথা ১৯৮০ চনতে উত্থাপিত হৈছিল আৰু ১৯৮৫ চনৰ ৮ ডিচেম্বৰত বাংলাদেশৰ ঢাকাত অনুষ্ঠিত বৈঠকত ভাৰত, মালদ্বীপ, বাংলাদেশ, ভূটান, নেপাল, পাকিস্তান আৰু শ্ৰীলংকা চৰকাৰ সন্মিলিত হৈ ছাৰ্কৰ প্ৰতিষ্ঠা কৰে। ইয়াৰ পিছত আফগানিস্তানো ছাৰ্ক দেশসমূহত অন্তৰ্ভুক্ত হয় আৰু নিৰীক্ষণকাৰী দেশসমূহৰ সৈতে ছাৰ্কে ব্যাপ্তি লাভ কৰে।\nছাৰ্কৰ নীতিসমূহৰ লক্ষ্য হৈছে কল্যাণকামী অৰ্থনীতি, দক্ষিণ এচিয়াৰ দেশসমূহৰ সামূহিক স্বনিৰ্ভৰশীলতা আৰু উক্ত অঞ্চলটোত সামাজিক-সাংস্কৃতিক উন্নয়ন। ইউৰোপিয়ান ইউনিয়ন, ৰাষ্ট্ৰসংঘ আৰু অন্যান্য বহুজাতিক সংস্থাসমূহৰ সৈতে নিগাজী সম্পৰ্ক স্থাপনৰ যোগেদি ছাৰ্কে আন্তঃৰাষ্ট্ৰীয় ৰাজনীতিৰ ক্ষেত্ৰখনত নিজকে ক্ৰমাগতভাৱে জড়িত কৰি যায়।\n2 সদস্য ৰাষ্ট্ৰ আৰু নিৰীক্ষণকাৰী দেশসমূহ\n2.1 সদস্য ৰাষ্ট্ৰ\n2.2 নিৰীক্ষণকাৰী দেশ\n2.3 সম্ভাৱনীয় পৰৱৰ্ত্তী সদস্য\n4 দক্ষিণ এচিয় মুক্ত বাণিজ্য অঞ্চল (ছাফটা)\nসংস্থাটো স্থাপন হোৱাৰ আগেয়ে দক্ষিণ এচিয়াৰ সহযোগিতা সম্পৰ্কে কমেও তিনিখন বৈঠক অনুষ্ঠিত হৈছিল: ১৯৪৭ চনৰ এপ্ৰিলত নতুন দিল্লীত অনুষ্ঠিত এচিয়ান ৰিলেচন্স কনফাৰেঞ্চ, ১৯৫০ চনৰ মে’ত ফিলিপাইনচত অনুষ্ঠিত বেগিঅ’ কনফাৰেঞ্চ আৰু ১৯৫৪ চনৰ এপ্ৰিলত শ্ৰীলংকাত অনুষ্ঠিত কল’ম্বো পাৱাৰছ কনফাৰেঞ্চ।\n৭০-ৰ দশকৰ শেষৰফালে ভাৰতকে ধৰি সাতোখন দেশে বন্ধুত্ব, বিশ্বাস আৰু বুজাবুজিৰ মাজেৰে নিজা কাম-কাজসমূহ চলাই নিবৰ বাবে দক্ষিণ এচিয়াত এক বাণিজ্য খণ্ড গঠন কৰিবলৈ একমত হয়। ১৯৭৭ চনৰ ডিচেম্বৰত বাংলাদেশৰ ৰাষ্ট্ৰপতি জিয়াউৰ ৰহমান ভাৰতলৈ আহোঁতে সেই সময়ৰ ৰাষ্ট্ৰপতি মোৰাৰজী দেশাইৰ সৈতে আঞ্চলিক সহযোগিতা সম্পৰ্কে আলোচনাত মিলিত হয়। আনহাতে সেই বছৰতে নেপালৰ ৰজা বীৰেন্দ্ৰই কল’ম্বো প্লেন কনচাল্টেটিভ কমিটিৰ উদ্বোধনী ভাষণত দক্ষিণ এচিয়াৰ দেশসমূহক নদীৰ পানীৰ সমন্বিত ব্যৱহাৰৰ ক্ষেত্ৰত সহযোগিতাৰ আহ্বান কৰে। ১৯৭৯ চনত বাণিজ্য খণ্ডটোৰ প্ৰতিষ্ঠাৰ কামে অগ্ৰগতি লাভ কৰে আৰু ১৯৮১ চনৰ এপ্ৰিলত সাতোখন দেশৰ বৈদেশিক মন্ত্ৰীসকল কল’ম্বোত এক বৈঠকত মিলিত হয়। প্ৰথমাৱস্থাত প্ৰস্তাৱটোত ভাৰত আৰু পাকিস্তান সন্মত হোৱা নাছিল। কিয়নো ভাৰতৰ ধাৰণা আছিল যে এই আঞ্চলিক সংস্থাটোৰ যোগেদি চুবুৰীয়া দেশসমূহে দ্বিপাক্ষিক বিষয়সমূহ মজিয়ালৈ আনি ভাৰতৰ বিপক্ষে একগোট হোৱাৰ সুযোগ পাব। আনহাতে পাকিস্তানে ভাবিছিল যে এই সমগ্ৰ ধাৰণাটো দক্ষিণ এচিয়াৰ দেশসমূহক পাকিস্তানৰ বিপক্ষে একগোট কৰা আৰু ভাৰতীয় সামগ্ৰীসমূহৰ বাবে এখন আঞ্চলিক বজাৰ নিশ্চিত কৰি অঞ্চলটোত ভাৰতীয় আধিপত্য বিস্তাৰ কৰাৰ বাবে দেশখনৰ এক সুপৰিকল্পিত আঁচনি। অৱশ্যে পিছলৈ দুয়োখন দেশ সহমতত উপনীত হয়।\nসেই বৰ্ষতে ছেপ্টেম্বৰত কল’ম্বোত পুনৰ এখন বৈঠক অনুষ্ঠিত হয় আৰু সাতোখন দেশৰ বৈদেশিক সচিব মিলিত হৈ আঞ্চলিক সহযোগিতাৰ পাঁচটা মূল বিষয় চিনাক্ত কৰে। ইয়াৰ পিছৰ বছৰতে নতুন বিষয় কিছুমান সন্নিৱিষ্ট কৰা হয়।\n১৯৮৩ চনত সেই সময়ৰ ভাৰতৰ বৈদেশিক পৰিক্ৰমা মন্ত্ৰী পি ভি নৰসিংহ ৰাওৰ উদ্যোগত নতুন দিল্লীত হোৱা কনফাৰেঞ্চত সাতোখন দেশৰ বৈদেশিক মন্ত্ৰীয়ে পাঁচটা প্ৰধান বিষয় ক্ৰমে কৃষি, গ্ৰামীণ বিকাশ, দূৰসংযোগ, পাৰিপাৰ্শ্বিক অধ্যয়ন আৰু স্বাস্থ্য আৰু জনসংখ্যা সন্দৰ্ভত দক্ষিণ এচিয় আঞ্চলিক সহযোগিতা সংস্থাৰ আনুষ্ঠানিক ঘোষণাপত্ৰ জাৰী কৰে।  আনুষ্ঠানিকভাৱে ১৯৮৫ চনত কাঠমাণ্ডুত মুখ্য কাৰ্যালয় পাতি ঢাকাত সংস্থাটো স্থাপন কৰা হয়। ছাৰ্কৰ প্ৰথমখন শীৰ্ষ সন্মিলন ১৯৮৫ চনৰ ৭-৮ ডিচেম্বৰত ঢাকাত অনুষ্ঠিত হয়।\nসদস্য ৰাষ্ট্ৰ আৰু নিৰীক্ষণকাৰী দেশসমূহ[সম্পাদনা কৰক]\nসদস্য ৰাষ্ট্ৰ[সম্পাদনা কৰক]\nছাৰ্কৰ সদস্য ৰাষ্ট্ৰসমূহ হৈছে ভাৰত, নেপাল, ভূটান, পাকিস্তান, বাংলাদেশ, আফগানিস্তান, শ্ৰীলংকা আৰু মালদ্বীপ। পূৰ্বতে ৭খন ৰাষ্ট্ৰৰে গঠিত ছাৰ্কৰ সদস্য পদৰ বাবে আফগানিস্তানে ২০০৫ চনত আবেদন পত্ৰ দাখিল কৰে। দেশখনে ছাৰ্কত যোগ দিয়াক লৈ সদস্য ৰাষ্ট্ৰকেইখনত বিভিন্ন বাদ-বিবাদৰ সৃষ্টি হয়। আফগানিস্তান যিহেতু মধ্য এচিয়াৰহে অন্তৰ্গত গতিকে ছাৰ্কৰ নিজা পৰিচয়ক লৈ প্ৰশ্ন উথাপিত হয়।\nসদস্য ৰাষ্ট্ৰকেইখনে আফগানিস্তানত সাধাৰণ লোকসভা নিৰ্বাচন অনুষ্ঠিত কৰিবলৈ এক সময়সীমা বান্ধি দিয়ে আৰু সেইমতে ২০০৫ চনৰ শেষভাগলৈ নিৰ্বাচন অনুষ্ঠিত হয়। নানা ভিতৰুৱা বিতৰ্কৰ মাজতে ২০০৭ চনৰ এপ্ৰিল মাহত দেশখনে অষ্টম সদস্য হিচাপে ছাৰ্কত যোগদান কৰে।\nনিৰীক্ষণকাৰী দেশ[সম্পাদনা কৰক]\nছাৰ্কৰ নিৰীক্ষণকাৰী দেশসমূহ হৈছে চীন, ইউৰোপিয়ান ইউনিয়ন, অষ্ট্ৰেলিয়া, ইৰাণ, জাপান, ম’ৰিচাছ, ম্যানমাৰ, দক্ষিণ কোৰিয়া আৰু আমেৰিকা যুক্তৰাষ্ট্ৰ।\nসম্ভাৱনীয় পৰৱৰ্ত্তী সদস্য[সম্পাদনা কৰক]\nম্যানমাৰে বৰ্তমানৰ নিৰীক্ষণকাৰী দেশৰ পদবীক সদস্য ৰাষ্ট্ৰলৈ উন্নতি ঘটাবলৈ আগ্ৰহ প্ৰকাশ কৰিছে। আনহাতে ৰাছিয়ায়ো ছাৰ্কৰ নিৰীক্ষণকাৰী পদৰ বাবে আবেদন কৰিছে। ২০১২ চনত তুৰ্কীয়ে ছাৰ্কৰ নিৰীক্ষণকাৰী পদবীৰ বাবে আবেদন কৰে।দক্ষিণ আফ্ৰিকায়ো বিভিন্ন বৈঠকসমূহত অংশ গ্ৰহণ কৰি আহিছে।\nকাঠমাণ্ডুত অৱস্থিত ছাৰ্কৰ সচিবালয়/মুখ্য কাৰ্যালয়\n১৯৮৭ চনৰ ১৬ জানুৱাৰীত সেই সময়ৰ নেপালৰ ৰজা বীৰেন্দ্ৰ বীৰ বিক্ৰম শ্বাহে কাঠমাণ্ডুত অৱস্থিত ছাৰ্কৰ সচিবালয়টো উদ্বোধন কৰে।\nদক্ষিণ এচিয় মুক্ত বাণিজ্য অঞ্চল (ছাফটা)[সম্পাদনা কৰক]\nছাফটাৰ অন্তৰ্ভুক্ত দেশসমূহ\nদক্ষিণ এচিয় মুক্ত বাণিজ্য অঞ্চল বা চমুকৈ ছাফটাক (SAFTA) ছাৰ্ক ৰাষ্ট্ৰসমূহক এক অৰ্থনৈতিক সংঘ (Economic Union) হিচাপে গঢ় দিয়াৰ ক্ষেত্ৰত প্ৰথম পদক্ষেপ ৰূপে গণ্য কৰা হৈছিল। ২০০৪ চনৰ ৬ জানুৱাৰীত পাকিস্তানৰ ইছলামাবাদত অনুষ্ঠিত দ্বাদশ ছাৰ্ক শীৰ্ষ সন্মিলনত ছাফটা চুক্তি স্বাক্ষৰিত হয়। ২০০৬ চনৰ ১ জানুৱাৰীৰ পৰা এই চুক্তি কাৰ্যকৰী হয় আৰু ১ জুলাইৰ পৰা মুক্ত বাণিজ্য কাৰ্যক্ৰমৰ আৰম্ভণি কৰা হয়। এই চুক্তিৰ মতে ছাৰ্ক্ৰ সদস্যসমূহে ২০০৯ চনলৈ নিজৰ শুল্কসমূহ ২০% লৈ হ্ৰাস কৰিবলৈ থিৰাং কৰে। এই চুক্তি কাৰ্যকৰী হোৱাৰ ঠিক পিছতেই সদস্য ৰাষ্ট্ৰসমূহৰ বাণিজ্য মন্ত্ৰীসকলক লৈ ছাফটা মন্ত্ৰী সদন (SAFTA Ministerial Council) গঠন কৰা হয়।\n↑ "Mohamed Ibrahim GhafooriI[sic"]. SAARC. http://www.saarc-sec.org/Mohamed-Ibrahim-Ghafoori/42/। আহৰণ কৰা হৈছে: 27 August 2014.\n↑ "MJH Jabed". SAARC. http://www.saarc-sec.org/MJH-Jabed/43/। আহৰণ কৰা হৈছে: 27 August 2014.\n↑ "Singye Dorjee". SAARC. http://www.saarc-sec.org/Singye-Dorjee/44/। আহৰণ কৰা হৈছে: 27 August 2014.\n↑ SAARC Summit. "SAARC". SAARC Summit. http://www.saarc-sec.org/। আহৰণ কৰা হৈছে: 10 November 2013.\n↑ SAARC Secretariat. "SAARC Secretariat". SAARC Secretariat. SAARC Secretariat. http://www.saarc-sec.org/SAARC-Secretariat/18/। আহৰণ কৰা হৈছে: 10 November 2013.\n↑ 6.0 6.1 6.2 Editorial (1 August 2008). "History and mission of SAARC". Daily Star, Sri Lanka. http://archives.dailynews.lk/2008/08/01/saarc02.asp। আহৰণ কৰা হৈছে: 10 November 2013.\n↑ 7.0 7.1 SAARC Summit press, 1st Summit. "1st Summit Declaration". SAARC Summit press, 1st Summit. SAARC Summit press, 1st Summit. http://www.saarc-sec.org/userfiles/01-Dhaka-1stSummit1985.pdf। আহৰণ কৰা হৈছে: 10 November 2013.\n↑ 9.0 9.1 Charter of SAARC. "Charter of SAARC". Charter of SAARC. http://www.saarc-sec.org/SAARC-Charter/5/। আহৰণ কৰা হৈছে: 10 November 2013.\n↑ 11.0 11.1 11.2 Muhammad, Jamshed Iqbal. "SAARC: Origin, Growth, Potential and Achievements". National Institute of Historical and Cultural Research in Islamabad. NIHCR in Islamabad. http://www.nihcr.edu.pk/Latest_English_Jourচ্চal/SAARC_Jamshed_Iqbal.pdf। আহৰণ কৰা হৈছে: 11 November 2013.\n↑ "A Brief on SAARC." South Asian Association for Regional Cooperation. No date. See foracomplete historical account of SAARC e.g. Michael, Arndt (2013). India's Foreign Policy and Regional Multilateralism (Palgrave Macmillan), pp. 57–112.\n↑ Jang Media. "History and Evolution of SAARC". Jang Media Research Unit. Jang Media Group. http://jang.com.pk/important_events/saarc_2004/history.html। আহৰণ কৰা হৈছে: 11 November 2013.\n↑ About SAARC. "About SAARC". About SAARC. http://www.mohe.gov.af/saarc.afg/about%20us.html। আহৰণ কৰা হৈছে: 11 November 2013.\n↑ "South Asian Association for Regional Cooperation". South Asian Association for Regional Cooperation. http://www.saarc-sec.org। আহৰণ কৰা হৈছে: 2014-06-27.\n↑ Staff (August 28, 2005). "Afghanistan keen to join SAARC". rediff web services. http://www.rediff.com/news/2005/aug/28afghan3.htm। আহৰণ কৰা হৈছে: 11 November 2013.\n↑ Staff reporter (4 April 2004). "Afghanistan inducted as 8th member: 14th Saarc summit begins". Dawn news, 2007. http://dawn.com/news/240651/afghanistan-inducted-as-8th-member-14th-saarc-summit-begins। আহৰণ কৰা হৈছে: 11 November 2013.\n↑ 18.0 18.1 18.2 Sáez, Lawrence (2011). The South Asian Association for Regional Cooperation (SAARC) : an emerging collaboration architecture. প্ৰকাশক Abingdon, Oxon: Routledge. ISBN 978-0-415-57628-4. http://books.google.com/books?id=yTzKWI42uR4C&pg=PT58&lpg=PT58&dq=saarc+afghanistan&source=bl&ots=l7k7mzzdW1&sig=D1A07N5FjA12PY5ai7Mi1FZ5grc&hl=en&sa=X&ei=66yAUozeFbDxiQLvjoDgDw&ved=0CC4Q6AEwATge#v=onepage&q=saarc%20afghanistan&f=true.\n↑ "South Asia: Afghanistan Joins World's Largest Regional Grouping." Radio Free Europe/Radio Liberty,3April 2007.\n↑ "Cooperation with Observers". South Asian Association for Regional Cooperation. http://saarc-sec.org/Cooperation-with-Observers/13/। আহৰণ কৰা হৈছে: 2014-03-08.\n↑ 22.0 22.1 thehimalayantimes.com\n↑ "Cooperation with Observers". South Asian Association for Regional Cooperation. http://www.saarc-sec.org/Cooperation-with-Observers/13/। আহৰণ কৰা হৈছে: 16 November 2012.\n↑ SAARC and Myanmar: Observer Research Foundation\n↑ 26.0 26.1 "Russia, Turkey seek observer status in SAARC". The Economic Times. 16 February 2014. http://articles.economictimes.indiatimes.com/2014-02-16/news/47379655_1_saarc-observer-saarc-summit-observer-status.\n↑ 27.0 27.1 "Russia, Turkey seek observer status in SAARC". Yahoo News. 16 February 2014. http://en-maktoob.news.yahoo.com/russia-turkey-seek-observer-status-saarc-091018614.html.\n↑ 28.0 28.1 SAARC The Changing Dimensions: UNU-CRIS Working Papers United Nations University, Comparative Regional Integration Studies\n↑ 29.0 29.1 Russia keen to join SAARC as observer, Oneindia News\n↑ SAARC hi nations call for transparency in social sector – Thaindian News\n"https://as.wikipedia.org/w/index.php?title=দক্ষিণ_এচিয়_আঞ্চলিক_সহযোগিতা_সংস্থা&oldid=235796"ৰ পৰা সংকলিত


কুৎসিত মহিলাৰ বিবাহৰ বাবে সহায়ক হয় যৌতুক! পাঠ্যক্ৰমত যৌতুকৰ সমৰ্থনত আজৱ যুক্তি!\nApril 9, 2022 9:03 pm\nযৌতুক প্ৰথা! দেশত আইনীভাৱে নিষিদ্ধ হ’লেও এক সামাজিক নিয়মৰ দৰেই অব্যাহত আছে যৌতুক প্ৰথাৰ প্ৰচলন। কন্যাৰ বিবাহৰ সময়ত কন্যাৰ লগতে নানা বয়-বস্তুৰ উপঢৌকন তথা উপহাৰ সমলেৰে স্বামী গৃহলৈ পঠিইওৱাটো এতিয়া বিবাহৰ এক স্বাভাৱিক নিয়ম যেনেই হৈ পৰিছে। আকৌ কেতিয়াবা যৌতুকৰ দাবীত স্বামীগৃহত গাৰ্হস্থ্য হিংসাৰো বলি হৈছে কন্যা।\nতেনে সময়তে ভাৰত চৰকাৰৰ স্বাস্থ্য আৰু পৰিয়াল কল্যাণ মন্ত্ৰালয়ৰ অধীনস্থ এটা সংস্থাই যৌতুকৰ প্ৰতি আগবঢ়াইছে মুকলি সমৰ্থন। আইনীভাৱে নিষিদ্ধ এটা ঘৃণনীয় প্ৰথাৰ সমৰ্থনত পাঠ্যক্ৰম প্ৰস্তুত কৰিছে এটা চৰকাৰী সংস্থাই।\nসামাজিক মাধ্যমত ভাইৰেল হৈ পৰিছে এখন কিতাপৰ এটা বিশেষ পৃষ্ঠাৰ ছবি। উক্ত পৃষ্ঠাটোত উল্লেখ কৰা হৈছে যৌতুক প্ৰণালীৰ “গুণাগুণ আৰু সুবিধা”! এই বিশেষ পৃষ্ঠাটো নাৰ্ছৰ পাঠ্যক্ৰমৰ বাবে প্ৰস্তুত কৰা সমাজবিজ্ঞানৰ পাঠ্যপুথিৰ পৰা তুলি দিয়া হৈছে। নাৰ্চিং শিক্ষাৰ্থীসকলৰ পাঠ্যক্ৰমৰ এই কিতাপখনৰ বেটুপাতত স্পষ্টকৈ উল্লেখ কৰা হৈছে যে কিতাপখন ভাৰতীয় নাৰ্চিং পৰিষদৰ পাঠ্যক্ৰম অনুসৰি প্ৰস্তুত কৰা হৈছে।\nপৃষ্ঠাটোত উল্লেখ কৰা হৈছে যে যৌতুক প্ৰথা এগৰাকী কন্যাৰ বাবে নতুন পৰিয়াল স্থাপনত সহায়ক হয়। লগতে দেশত যৌতুক প্ৰথাৰ জৰিয়তে কি কি সামগ্ৰী দিয়া হয় তাৰো এক আভাস পাঠটোত দিয়া হৈছে।\nযৌতুকৰ অন্য এক গুণ হিচাপে দেখুওৱা হৈছে যে যৌতুক সম্পত্তিৰ উত্তৰাধিকাৰৰ এক সফল ভাগ-বতৰা। পাঠ্যপুথিৰ মতে কন্যাসকলে যৌতুকৰ যোগেদি পিতৃ-মাতৃৰ সম্পত্তিৰ অংশ লাভ কৰে।\nআনহাতে পাঠটোত কোৱা হৈছে যে যৌতুক পৰিশোধ কৰাৰ প্ৰত্যাশাৰ দ্বাৰা ভাৰাক্ৰান্ত হৈ পিতৃ-মাতৃয়ে ছোৱালীসকলক শিক্ষিত কৰি তোলে। কন্যা গৰাকী শিক্ষিত হ’লে তথা যিকোনো বৃত্তিত নিয়োজিত হৈ থাকিলে যৌতুকৰ দাবী হ্ৰাস পায় বুলি যুক্তি দিয়া হৈছে। অৰ্থাৎ পাঠটোৰ মতে কন্যা সকলক শিক্ষিত কৰি তোলাটো হৈছে যৌতুক প্ৰথাৰ এক পৰোক্ষ সুবিধা।\nআটাইতকৈ আশ্চৰ্যজনকভাৱে পাঠটোত উল্লেখ কৰা হৈছে যে কুৎসিত কন্যা সকলে আকৰ্ষণীয় যৌতুকৰ জৰিয়তে বিবাহ পাশত আৱদ্ধ হ’ব পাৰে! কেনে এক নিকৃষ্ট মানসিকতাৰ হ’লে এনে চূড়ান্ত বৰ্ণ বৈষম্যৰ মুকলি প্ৰকাশ কৰিব পাৰে সেইয়া চিন্তা কৰক।\nএতিয়া চাওঁ আহক ভাৰতে আইনীভাৱে যৌতুকক কি দৰে স্বীকৃতি দিয়ে। ভাৰতত যৌতুক প্ৰথাক আইনগতভাৱে নিষিদ্ধ কৰা হৈছে। যৌতুকক নিষিদ্ধ কৰিবৰ বাবে ১৯৬১ চনত গ্ৰহণ কৰা হৈছিল যৌতুক নিষিদ্ধকৰণ আইন। পৰৱৰ্তী সময়ত ভাৰতীয় দণ্ডবিধিৰ ধাৰা ৩০৪বি আৰু ৪৯৮এ- ৰ দ্বাৰা ভাৰতীয় আইনৰ অধীনত যৌতুক প্ৰথা নিষিদ্ধ কৰা হৈছে।\nযৌতুক নিষিদ্ধকৰণ আইন, দেশত ১ মে, ১৯৬১ তাৰিখে প্ৰণয়ন কৰা হৈছিল। এই আইনৰ উদ্দেশ্য আছিল যৌতুক দিয়া বা প্ৰাপ্ত কৰা প্ৰতিহত কৰা। যৌতুক নিষিদ্ধকৰণ আইন অনুসৰি যৌতুকত অন্তৰ্ভুক্ত থাকে বিবাহৰ সময়ত যিকোনো পক্ষৰ পিতৃ-মাতৃ বা আন কোনোবাই প্ৰদান কৰা যিকোনো সম্পত্তি বা সামগ্ৰী, বা বিবাহৰ বাবে কোনো পক্ষই দিয়া ধনৰ উপঢৌকন।\nযদি কোনো ব্যক্তিয়ে বিবাহৰ বাবে যৌতুক দিয়ে বা গ্ৰহণ কৰে তেতিয়া এই আইনৰ অধীনত তেওঁক নিম্নতম পাঁচ বছৰৰ কাৰাদণ্ডৰে দণ্ডিত কৰা হ’ব। তদুপৰি অভিযুক্তৰ বিৰুদ্ধে নিম্নতম পোন্ধৰ হাজাৰ টকা বা যৌতুকৰ মূল্যৰ সমপৰিমাণৰ ধনৰাশিৰ জৰিমনা আৰোপ কৰা হয়।\nযৌতুকক শাস্তিযোগ্য অপৰাধ হিচাপে অন্তৰ্ভুক্ত কৰিবলৈ ভাৰতীয় অপৰাধ আইনসমূহ ব্যাপকভাৱে সংশোধন কৰা হৈছিল।ভাৰতীয় দণ্ডবিধি, ১৮৬০ত ধাৰা 304বি যোগ কৰা হৈছিল। এই ধাৰাৰ অধীনত যৌতুককেন্দ্ৰিক মৃত্যুক এক নিৰ্দিষ্ট অপৰাধ হিচাপে গণ্য কৰা হৈছে।\nএনে অপৰাধীৰ বাবে নিম্নতম ৭ বছৰৰ কাৰাদণ্ডৰ পৰা যাৱজ্জীৱন কাৰাদণ্ডৰ শাস্তিৰ দিহা কৰা হৈছে।\nআনহাতে ধাৰা ৪৯৮এ অনুসৰি এগৰাকী মহিলাক যদি যৌতুকৰ দাবীত স্বামী বা স্বামীৰ আত্মীয়ই শাৰীৰিক বা মানসিক অত্যাচাৰ কৰে, অভিযুক্তক তিনি বছৰলৈকে কাৰাদণ্ডৰ লগতে জৰিমনাও আৰোপ কৰা হ’ব পাৰে।\nএতিয়া দেশত ন্যায়িকভাৱে নিষিদ্ধ প্ৰথা এটাৰ সপক্ষে চৰকাৰী বিভাগ এটাৰ অধীনস্থ সংস্থা এটাই কিদৰে প্ৰচাৰ কৰিব পাৰে, ই চিন্তনীয় । ইতিমধ্যে পাঠ্যক্ৰমৰ এই বিশেষ পৃষ্ঠাটোৰ বিৰুদ্ধে সৰ্বত্ৰে চৰ্চা চলিছে। শিৱসেনাৰ নেত্ৰী তথা ৰাজ্যসভাৰ সাংসদ প্ৰিয়ংকা চতুৰ্বেদীয়ে শিক্ষা মন্ত্ৰী ধৰ্মেন্দ্ৰ প্ৰধানক এই সন্দৰ্ভত তাৎক্ষণিক পদক্ষেপ ল’বলৈ দাবী জনোৱাৰ লগতে এনে লজ্জাজনক পুস্তিকাসমূহ আঁতৰাই পাঠ্যক্ৰম পুনৰ প্ৰস্তুত কৰিবলৈ আহ্বান জনাইছে।\nচতুৰ্বেদীয়ে কয়, “যৌতুকৰ গুণাগুণ বৰ্ণনা কৰা পাঠ্যপুথি এখন আমাৰ পাঠ্যক্ৰমত কেনেদৰে থাকিব পাৰে! এয়া আমাৰ দেশ আৰু দেশৰ সংবিধানৰ বাবে লজ্জাজনক।”\nযৌতুকৰ সমস্যাই ভাৰতক এই একবিংশ শতিকাতো পীড়িত কৰি আহিছে। যৌতুকৰ নামত মহিলাসকলে সন্মুখীন হোৱা শাৰীৰিক আৰু মানসিক উৎপীড়নৰ বিষয়ে দৈনিক ঘটনাৰ প্ৰতিবেদন পোৱা গৈছে। এনে অত্যাচাৰে আত্মহত্যাৰ ফালেও ঠেলি দিছে ভাৰতীয় সমাজৰ মহিলাক।\nইয়াৰ পিছতো চৰকাৰী বিভাগ এটাৰ তত্বাৱধানত যৌতুক প্ৰথাৰ সমৰ্থনত প্ৰস্তুত কৰা হৈছে শিক্ষানুষ্ঠানৰ পাঠ্যক্ৰম। একবিংশ শতিকাৰ এই যুগত উৰ্ধগামী সমাজৰ সৃষ্টিৰ সময়ত এনে নিম্নগামী চেতনাৰ কিয় সৃষ্টি কৰা হৈছে ভাবি চাওক। সমাজক পোহৰৰ পথ দেখুওৱা মূল আধাৰ শিক্ষাকেই এনে নিকৃষ্ট আৰু ঘৃণনীয় প্ৰথাৰ প্ৰচাৰ মাধ্যম হিচাপে ব্যৱহাৰ কৰা হ’ল।\nশেহতীয়াকৈ দেশত উজান উঠিছে ইতিহাসৰ পৰা ভাৰতীয় সংস্কৃতিৰ পুনৰ তুলি অনাৰ জোৰদাৰ প্ৰয়াস। যৌতুকক যদি এই ভাৰতীয় সংস্কৃতিৰ অংশ বুলি প্ৰকাশ কৰাৰ প্ৰচেষ্টা চলোৱা হৈছে, তেতিয়াহ’লে এনে সংস্কৃতিৰ বিৰোধ কৰা হওক। নহ’লে যৌতুকৰ দৰে ঘৃণনীয় প্ৰথাৰ নামত অবদমন আৰু অত্যাচাৰৰ এক নিকৃষ্ট প্ৰক্ৰিয়াই মান্যতা পাবলৈ বেছি সময় নালাগিব।


প্ৰৱন্ধঃ ৰাখীগঢ়ীৰ ৰহস্যঃ ইতিহাস আৰু বিতৰ্ক :: ৰূপশ্ৰী বৰা বৰদলৈ - অসমীয়াৰ সুখ-দুখ\nHome ARTICLE RUPASRI-BORA-BORDOLOI প্ৰৱন্ধ ৰূপশ্ৰী বৰা বৰদলৈ প্ৰৱন্ধঃ ৰাখীগঢ়ীৰ ৰহস্যঃ ইতিহাস আৰু বিতৰ্ক :: ৰূপশ্ৰী বৰা বৰদলৈ\nxukhdukh.com September 14, 2018 ARTICLE, RUPASRI-BORA-BORDOLOI, প্ৰৱন্ধ, ৰূপশ্ৰী বৰা বৰদলৈ,\nসিন্ধু সভ্যতা বৈদিক আৰ্যসকলৰ সভ্যতা আছিল নেকি ? নে আৰ্যসকল আছিল ভাৰতৰ বাহিৰৰ পৰা অহা আক্ৰমণকাৰী ? ভাৰতীয় সভ্যতাৰ আৰম্ভণি কোনে কৰিছিল? ভাৰতৰ মূল বাসিন্দা কোন আছিল? সিন্ধু সভ্যতাৰ লোক সকল আৰ্য আছিল নে অনাৰ্য আছিল? শেহতীয়াকৈ চৰ্চা আৰু বিতৰ্কলৈ অহা কেইটামান প্ৰশ্ন৷ইতিহাস , প্ৰত্নতাত্বিক অধ্যয়ন, সংবাদ মাধ্যম, ছচিয়েল মিডিয়া আৰু আনকি দেশৰ ৰাজনৈতিক ক্ষেত্ৰতো তোলপাৰ লগাইছে প্ৰসংগটোৱে৷ প্ৰশ্নকেইটাক লৈ কৌতূহলৰ কেন্দ্ৰবিন্দু হৈ পৰিছে “ৰাখীগঢ়ী” ৷\nহাৰিয়াণাৰ হিছাৰ জিলাৰ এখন ঠাই ৰাখীগঢ়ী৷ এই ৰাখীগঢ়ীতে আবিস্কৃত হৈছে সিন্ধু সভ্যতাৰ অৱশেষ৷ ১৯৬০চন মানৰ পৰা চৰ্চালৈ আহে ৰাখীগঢ়ীৰ নাম৷ ১৯৯৮ৰ পৰা ২০০১চনৰ মাজত এই ঠাইত চেগাচোৰোকাকৈ কেইবাটাও ভাগত খনন কাৰ্য চলে৷ খননত আবিস্কৃত হয় খ্ৰীষ্ট পূৰ্বৰ প্ৰায় ৫০০০ হাজাৰ বছৰ পূৰ্বৰ এক নগৰসভ্যতা৷ সিন্ধু সভ্যতাৰ এতিয়ালৈকে আবিস্কৃত ক্ষেত্ৰ সমূহৰ ভিতৰত আটাইতকৈ বৃহৎ ক্ষেত্ৰ হিচাবে চৰ্চালৈ আহিছে ৰাখীগঢ়ী৷ মহেঞ্জোদাৰোতকৈও দুগুণ ডাঙৰ চহৰ হিচাবে চিহ্নিত কৰি ২০১৪ চনৰ পৰা ইতিহাসৰ পাঠ্যপুথি, পৰ্যটনৰ বিভিন্ন পুষ্টিকাত অন্তৰ্ভূক্ত কৰা হৈছে ৰাখীগঢ়ীৰ নাম৷ ২০১৪চনৰ পৰা ২০১৫ চনৰ ভিতৰত চলা খননত ৰাখীগঢ়ীৰ ৫৫০ হেক্টৰ জোৰা প্ৰত্নতাত্বিক ক্ষেত্ৰৰ ২২ মিটাৰ তলত আবিস্কৃত হয় ইটাৰে নিৰ্মিত প্ৰায় ৫৩ টা সমাধি৷\nএই সমাধিসমূহত উদ্ধাৰ হয় কমেও ৪৬টা কংকাল৷ ইয়াৰ ভিতৰত ৩৭ টা কংকালৰ নৃতাত্বিক আৰু DNA পৰীক্ষা কৰা হয়৷ এই ৩৭ টা কংকালৰ ভিতৰত ১৭টা কংকাল ১৮ বছৰৰ ওপৰৰ লোকৰ,৮টা ১৮বছৰৰ তলৰ ৷১২টা কংকালৰ বয়স নিৰ্ধাৰণ কৰিব পৰা হোৱা নাই৷কংকাল সমূহৰ ভিতৰত দুটা কংকাল শিশুৰ আৰু ১০ টা মহিলাৰ ৷ শেহতীয়াকৈ কংকালসমূহৰ DNA পৰীক্ষাৰ ফলাফলকলৈয়ো তুমুল বিতৰ্কৰ সৃষ্টি হৈছে৷\nৰাখীগঢ়ীত উদ্ধাৰ হোৱা মানৱ কংকাল\nপ্ৰত্নতত্ববিদ তথা পুনে ডেক্কান কলেজৰ উপাচৰ্য ড৹ বসন্ত সিন্দেৰ নেতৃত্বত ছিউল নেচনেল ইউনিভাৰ্চিটীৰ সহযোগত চলা গৱেষনাত ৰাখীগাঢ়ীত উদ্ধাৰ হোৱা কংকাল সমূহৰ DNA পৰীক্ষা সম্পন্ন কৰা হয়৷দক্ষিণ কোৰিয়াৰ বিজ্ঞানীৰ এটা দলে হায়দৰাবাদৰ গৱেষণাগাৰত DNA পৰীক্ষা সম্পন্ন কৰে৷যোৱা ফেব্ৰুৱাৰী মাহত এখন বিজ্ঞান পত্ৰিকাত প্ৰকাশ পায় বসন্ত সিন্দেৰ এখন গৱেষণা পত্ৰ৷এই সম্পৰ্কীয় আন দুখন গৱেষণা পত্ৰৰ পূৰ্ব মুদ্ৰণ (pre print) শেহতীয়াকৈ প্ৰকাশ পাইছে৷ এখনত আছে সিন্ধু সভ্যতাৰ লোক সকল দেখিবলৈ কেনেকুৱা আছিল তাৰ সবিশেষ৷এই গৱেষণাৰ সৈতে জড়িত কোৰিয়াৰ জেনেটিক বিজ্ঞানীসকলে প্ৰথম বাৰৰ বাবে “ফেচিয়েল ৰিকনষ্ট্ৰাকশ্যন”অৰ্থাৎ মুখমণ্ডলৰ পুনৰ্গঠনৰ জৰিয়তে হৰপ্পাৰ লোকসকলৰ মুখৰ গঢ় নিৰ্ধাৰণৰ চেষ্টা কৰিছে৷আনখন গবেষণা পত্ৰ লক্ষ্ণৌৰ Birbal Sahni Institute for Palaeosciences (ancient DNA Lab) ৰ মূৰব্বী নীৰজ ৰয় আৰু হাভাৰ্দৰ জেনেটিচিষ্ট ৱাগীছ নৰসিম্ভনৰ ৷এই গৱেষণা পত্ৰখনত প্ৰথম বাৰৰ বাবে হৰপ্পা অৰ্থাৎ সিন্ধু সভ্যতাৰ লোকলকলৰ জেনেটিক পূৰ্বপুৰুষ কোন আছিল তাক চিনাক্ত কৰা হৈছে ৷\nৰাখীগঢ়ীৰ বিষয়ে চলোৱা অধ্যয়নৰ গৱেষণাপত্ৰ আনুষ্ঠানিকভাৱে প্ৰকাশ হবলৈ এতিয়াও বাকী৷ গৱেষণাপত্ৰ প্ৰকাশত অযথা বিলম্ব হৈছে বুলি সমালোচনাও হৈছে৷ এনে বিলম্ব ৰহস্যজনক বুলি সংবাদ মাধ্যমতো চৰ্চা চলিছে৷ ৰাখীগঢ়ী গৱেষণাৰ সৈতে জড়িত হাভাৰ্ডৰ দলটো অধৈৰ্য হৈ পৰা বুলিও বাতৰি ওলাইছে৷ ইয়াৰ মাজতে হাভাৰ্ডৰ গৱেষক ডেভিদ ৰাইখ আৰু তেঁওৰ দলৰ এখন গৱেষণা পত্ৰৰ পূৰ্ব মুদ্ৰণ (pre print) ৰাজহুৱা হয়৷ ইয়াৰ পিছতে দেশৰ আগশাৰীৰ সংবাদ মাধ্যমত শিৰোনাম দখল কৰে ৰাখীগঢ়ীয়ে৷ ৰাখীগঢ়ীৰ ডি এন এ ৰহস্য সন্দৰ্ভত বিস্ফোৰক তথ্যৰে প্ৰতিবেদন,নিবন্ধ প্ৰকাশ পায় “আউটলুক”, “ইণ্ডিয়ান এক্সপ্ৰেছ” “ইণ্ডিয়া টুডে”কে ধৰি দেশৰ আগশাৰীৰ বিভিন্ন কাকত,আলোচনীত৷\nকি সেই বিস্ফোৰক তথ্য ?\nআউটলুক আলোচনীত যোৱা ২ আগষ্টত প্ৰকাশিত সুনীল মেনন আৰু সিদ্ধাৰ্থ মিশ্ৰৰ এক প্ৰতিবেদনত ৰাখীগঢ়ী গৱেষণাৰ অন্যতম সহযোগী নীৰজ ৰয়ৰ মতামত প্ৰকাশ কৰা হৈছে৷ৰয়ে সদৰি কৰা মতে এই গৱেষণাৰ উত্তৰ সমূহ এতিয়া পৰিস্কাৰ হৈছে৷\n“We are not getting any Central Asian gene flow in Rakhigarhi.....we have concluded they have more of an affinity with the Ancestral South Indian population compared to the north Indian population”অৰ্থাৎ ৰয়ৰ মতে ৰাখীগঢ়ীৰ কংকালত মধ্য এছীয় জিন পোৱা নগ’ল৷ উত্তৰ ভাৰতীয় লোকতকৈ আজিৰ দক্ষিণ ভাৰতীয় জনজাতীয় লোকৰ লগতহে বেছি সাদৃশ্য আছে সিন্ধু সভ্যতাৰ লোকসকলৰ৷''The Rakhigarhi samples haveasignificant amount of Iranian farmers' ancestry.In India’s present day population,only the south Indians have Iranian farmer ancestry.You won’t find Iranian farmer DNA in North Indian population.”ৰয়ৰ মতে ৰাখীগঢ়ীৰ DNA নমুনাত ইৰাণীয় কৃষজীৱী পূৰ্বপুৰুষৰ জিন পোৱা গৈছে৷ আজিৰ ভাৰতীয়সকলৰ ভিতৰত কেৱল দক্ষিণ ভাৰতীয়সকলৰ জিনতহে ইৰাণীয় মূলৰ DNAপোৱা যায়৷উত্তৰ ভাৰতীয়সকলৰ জিনত পোৱা নাযায়৷ৰয়ে লগতে এই কথাও স্পষ্ট কৰি দিয়ে যে সিন্ধু সভ্যতা ধ্বংস হোৱাৰ পিছতহে এই ভূখণ্ডৰ লোকসকল মধ্য এছীয় লোকৰ সম্পৰ্কলৈ আহিছিল৷\nযোৱা ৩১ আগষ্টৰ “ইণ্ডিয়া টুডে”ত প্ৰকাশ পায় কাৰ্যবাহী সম্পাদক কাই ফ্ৰীজৰ প্ৰচ্ছদ নিবন্ধ The Explosive Truth.এই নিবন্ধত ৰাখীগঢ়ীৰ গৱেষণালব্ধ তথ্যৰ ওপৰত আলোকপাত কৰা হৈছে৷\nইতিহাস আৰু বিজ্ঞানৰ এই যৌথ গৱেষণাত পোহৰলৈ অহা তথ্য আৰু সংশ্লিষ্ট গৱেষকৰ মন্তব্যৰ আধাৰত কাই ফ্ৰীজে কেইটামান প্ৰশ্নৰ উত্তৰ এনেদৰে জুকিয়াইছে-\n১: সিন্ধু সভ্যতাৰ লোকসকল সংস্কৃত ভাষা আৰু বৈদিক হিন্দু সংস্কৃতিৰ মূল উৎস নাছিল৷\n২: আজিৰ ভাৰতীয় আৰু সিন্ধু সভ্যতাৰ লোকৰ মাজত জিনৰ সংযোগ আছে৷\n৩: সিন্ধু সভ্যতাৰ লোক সকল আৰ্যতকৈ দ্ৰাবিড়ৰ বেছি নিকট৷\n৪: আজিৰ উত্তৰ ভাৰতীয় সকলতকৈ দক্ষিণ ভাৰতীয় সকলৰ লগত সিন্ধু সভ্যতাৰ লোকৰ বেছি মিল আছে৷\nএতিয়া প্ৰশ্ন হৈছে DNA পৰীক্ষাত এনে কি তথ্য পোৱা গ’ল যাৰ ওপৰত ভিত্তি কৰি ৰাখীগঢ়ী অৰ্থাৎ সিন্ধু সভ্যতাৰ লোকসকলক আজিৰ দক্ষিণ ভাৰতীয় সকলৰ নিকট বুলি ভৱা হৈছে ? ৰাখীগঢ়ীৰ কংকালৰ DNA ত জেনেটিক মাৰ্কাৰ R1a1 পোৱা নাই৷R1a1 ক আৰ্য জিন বুলি কোৱা হয়৷এই জিন আজিৰ উত্তৰ ভাৰতীয় সকলৰ জিনত পোৱা যায়৷ আজিৰ প্ৰায়ভাগ উত্তৰ ভাৰতীয় লোকৰ জিনৰ (male y chromosome)১৭.৫ শতাংশ R1a1 জিনৰ দৰে৷গৱেষক ৰয়ৰ মতে R1a1ৰ অনুপস্থিতিৰ দুটা কাৰণ হব পাৰে৷হয়তো পৰীক্ষাৰ বাবে সংগ্ৰহ কৰা DNAৰ নমুনাত জেনেটিক তথ্য যথেষ্ট নাছিল ৷নাইবা ৰাখীগঢ়ীৰ DNA ত সঁচাকৈয়ে R1a1 জিন নাই৷\nআন একাংশ সংবাদ মাধ্যমত আকৌ সমগ্ৰ বিষয়টোক অন্যধৰণে ব্যাখ্যা কৰা হৈছে৷যোৱা জানুৱাৰী মাহত এখন হিন্দী বাতৰি কাকতত ৰাখীগঢ়ীৰ কংকালৰ DNA ৰ সৈতে উত্তৰ ভাৰতীয় ব্ৰাহ্মণ সকলৰ যথেষ্ট মিল আছে বুলি প্ৰকাশ পায়৷ ইণ্ডো ইউৰোপীয় ভাষা গোষ্ঠীৰ লোকসকল যে ভাৰতৰ মূল নিবাসী আছিল সেই কথা DNA ৰ সাদৃশ্যই প্ৰমাণ কৰিছে বুলি দাবী কৰে কাকতখনে৷আন এটা সংবাদ প্ৰতিষ্ঠানে দুই গৱেষক বসন্ত সিন্দে আৰু নীৰজ ৰয়ে জনোৱা বুলি দাবী কৰি কয় যে ৰাখীগঢ়ীৰ কংকালৰ DNA ত মধ্য এছীয়সকলৰ জিনৰ অৱস্থিতি পোৱা নগ’ল৷গতিকে বৈদিক সভ্যতাৰ লোকসকল বাহিৰৰ পৰা অহা লোক নহয়, ভাৰতৰ মূল নিৱাসী অৰ্থাৎ ভূমিপুত্ৰ আছিল৷\nইমান দিনে দক্ষিণ ভাৰতীয়সকলে দাবী কৰি আহিছে তেঁওলোক ভাৰতৰ মূল বাসিন্দা৷মধ্য এছিয়াৰ পৰা অহা আক্ৰমণকাৰী আৰ্যসকলে তেঁওলোকক বিন্ধ্য পৰ্বতৰ সিপাৰে খেদি পঠিয়াইছিল৷ইয়াৰ বিপৰীতে হিন্দুত্ববাদী উত্তৰ ভাৰতীয়সকলৰ দাবী আৰ্যসকল আক্ৰমণকাৰী নাছিল, তেঁওলোক এই ভূমিৰ মূল বাসিন্দা৷বেছিভাগ মূলসূঁতিৰ ইতিহাসবিদৰ মতে সিন্দু সভ্যতা বৈদিক আৰ্যসকলৰে সভ্যতা আছিল৷\n১৯২২- ১৯২৩ খ্ৰীষ্টাব্দত প্ৰত্নতত্ববিদ ৰাখালদাস বন্দোপাধ্যায়ে সিন্ধু প্ৰদেশৰ লৰকানা জিলাৰ মহেঞ্জোদাৰোত আৰু দয়াৰাম চাহানীয়ে পশ্চিম পঞ্জাবৰ মণ্টগোমাৰি জিলাৰ হৰপ্পাত দুখন প্ৰাচীন নগৰৰ ধ্বংসাৱশেষ আৱিস্কাৰ কৰিছিল৷হৰপ্পা, মহেঞ্জোদাৰোত আৱিস্কৃত নগৰ সভ্যতাক ইতিহাসবিদ, প্ৰত্নতত্ববিদসকলে আৰ্য সভ্যতাৰ শ শ বছৰ আগৰ বুলি ঠাৱৰ কৰিছিল৷প্ৰাচীন সুমেৰু,বেবিলন,মিচৰ,\nচিৰিয় সভ্যতাৰ সমসাময়িক আছিল সিন্ধু আৰু ইয়াৰ উপনৈ সমূহৰ পাৰত গঢ়ি উঠা এই সভ্যতা৷পৰৱৰ্তী সময়ত হৰপ্পা,মহেঞ্জোদাৰোৰ ওপৰিও আন কেইবাঠাইত সিন্ধু সভ্যতাৰ ধ্বংসাৱশেষ আৱিস্কৃত হয়৷ভাৰতৰ ধ'লাভিৰা,লোঠাল, কালিবাংগান আদি কেইবাঠাইতো আৱিস্কৃত হৈছে সিন্ধু সভ্যতাৰ ধ্বংসাৱশেষ৷ইতিহাসবিদসকলৰ মতে বৈদিক সভ্যতা আছিল গ্ৰাম্য সভ্যতা আৰু সিন্ধু সভ্যতা আছিল নগৰ সভ্যতা৷\nশেহতীয়াকৈ প্ৰাচীন ভাৰতৰ এই ইতিহাসক অন্য ধৰণে ব্যাখ্যা কৰিবলৈ লোৱা হৈছে৷আৰ্য সভ্যতা সিন্ধু সভ্যতাৰ পৰৱৰ্তী নাছিল, বৰং আৰ্য সভ্যতাই সিন্ধু সভ্যতা আছিল বুলি ইতিহাসৰ নতুন ব্যাখ্যা কৰা হৈছে ৷ঔপনিবেশিক ইতিহাসবিদ আৰু প্ৰত্নতত্ববিদ সকলে পক্ষপাতমূলক ভাৱে প্ৰাচীন ভাৰতৰ ইতিহাসৰ ভুল বাখ্যা কৰা বুলিও যুক্তি দাঙি ধৰা হৈছে৷এই যুক্তিৰ আধাৰত ভাৰতৰ ইতিহাস নতুনকৈ ৰচনা কৰাৰ কাম আৰম্ভ হৈছে৷এই কাম চলি থকাৰ সময়তে ৰাখীগঢ়ী গৱেষণাৰ তথ্য ফাদিল হয়৷ফলত অস্বস্তিত পৰে ৰাখীগঢ়ী গেৱষণাত জড়িত ভাৰতীয় গৱেষক সকল৷এক সূত্ৰৰ মতে কাংক্ষিত ফলাফল নোলোৱাৰ বাবে গৱেষণা পত্ৰ প্ৰকাশ আৰু গৱেষণাৰ ফলাফল ৰাজহুৱাকৰণত অযথা বিলম্ব হৈছে৷পৰীক্ষাৰ বাবে সংগ্ৰহ কৰা এটা নমুনা ভেজাল (contamination) হোৱাত এই বিলম্ব হৈছে বুলি কোৱা হৈছে ৷ ছিউল আৰু হাভাৰ্ডৰ গৱেষণাগাৰলৈ পৰীক্ষাৰ বাবে পুনৰ DNA ৰ নমুনা প্ৰেৰণ কৰা হৈছে বুলি সদৰি কৰে প্ৰকল্পটোৰ অন্যতম গৱেষক নীৰজ ৰয়ে৷ ইয়াৰ মাজতে ভাৰতীয় গৱেষক সকল ৰাজনৈতিক হেঁচাৰ সন্মুখীন হৈছে বুলিও বাতৰি ওলাইছে৷ এই সম্পৰ্কত কাই ফ্ৰীজে সোধা এক প্ৰশ্নৰ উত্তৰত ৰাখীগঢ়ী প্ৰকল্পৰ প্ৰধান গৱেষক বসন্ত সিন্দেয়ে কয় –“It’savery politically sensitive issue”.প্ৰশ্ন উঠিছে ৰাখীগঢ়ী গেৱষণাৰ প্ৰকৃত তথ্য গোপন কৰাৰ বাবে কোনো মহলে হেঁচা প্ৰয়োগ কৰিছে নেকি? সমগ্ৰ বিষয়টোক লৈ ৰহস্য ঘনীভূত হৈছে৷\nআহিবলগীয়া দিনবোৰত ৰাখীগঢ়ীৰ গৱেষণাই হয়তো আৰু বহু নতুন তথ্য পোহৰলৈ আনিব৷এটাই আশা ইতিহাসৰ অপব্যাখ্যা নকৰাকৈ,ৰহণ নসনাকৈ ৰচিত হওক প্ৰাচীন ভাৰতৰ গৌৰৱোজ্জ্বল ইতিহাস৷ইতিহাসক ইতিহাস হিচাবে চোৱা যাওক, পক্ষপাত,মতবাদৰ চচমাৰে নহয়৷\nলেখিকাৰ xukhdukh.com ত প্ৰকাশিত সকলো লেখাৰ পঢ়িবৰ বাবে ক্লিক কৰক\nTags # ARTICLE # RUPASRI-BORA-BORDOLOI # প্ৰৱন্ধ # ৰূপশ্ৰী বৰা বৰদলৈ\nBy xukhdukh.com on September 14, 2018


Afineday in Assamese ৰ ব্যৱহাৰ, পালি, পাৰ্শ্চক্ৰিয়া, উপকাৰ, ক্ৰিয়া-প্ৰতিক্ৰিয়া আৰু সতৰ্কতাবাণী - Afineday ar byavahar, ppali, parshwakriya, upkaar, kriya-pratikriya aaru satarkatabani\nसदस्य इस दवा को ₹150.57 में ख़रीदे।\nAfineday ৰ লাভ আৰু ব্যৱহাৰসমূহ- Afineday Benefits & Uses in Assamese- Afineday ar laabh aaru byavaharsamuh\nAfineday ৰ পালি আৰু সেয়া কেনেদৰে ল'ব- Afineday Dosage & How to Take in Assamese - Afineday ar paali aaru xeya kenedore lobo\nAfineday ৰ পাৰ্শ্চক্ৰিয়াসমূহ- Afineday Side Effects in Assamese- Afineday ar parshwakriyasamuh\nAfineday সংক্ৰান্ত সতৰ্কতাবাণীসমূহ- Afineday Related Warnings in Assamese- Afineday xonkranta xatarkatabanisamuh\nঅইন দৰৱৰ সৈতে Afinedayৰ গুৰুতৰ ক্ৰিয়া-প্ৰতিক্ৰিয়া- Severe Interaction of Afineday with Other Drugs in Assamese- Oinor xoite Afineday ar gurutor kriya-pratikriya\nAfineday মতভেদসমূহ- Afineday Contraindications in Assamese- Afineday nishedhsamuh\nAfineday ৰ বিষয়ে সততে সোধা প্ৰশ্নসমূহ- Frequently asked Questions about Afineday in Assamese- Afineday ar bikhoye satate xodha prashnasamuh\nখাদ্য আৰু মদৰ সৈতে Afineday ক্ৰিয়া-প্ৰতিক্ৰিয়া- Afineday Interactions with Food and Alcohol in Assamese- khadya aaru modor xoite Afineday kriya-pratikriya\nAfineday ৰ লাভ আৰু ব্যৱহাৰসমূহ - Afineday Benefits & Uses in Assamese - Afineday ar laabh aaru byavaharsamuh\nAfineday তলত দিয়াবোৰৰ চিকিত্সাৰ ক্ষেত্ৰত ব্যৱহাৰ কৰা হয় -\nAfineday ৰ পালি আৰু সেয়া কেনেদৰে ল'ব - Afineday Dosage & How to Take in Assamese - Afineday ar paali aaru xeya kenedore lobo\nAfineday-ৰ উপাদানসমূহ - Afineday Active Ingredients in Assamese - Afineday-ar upadaansamuh\nAfineday ৰ পাৰ্শ্চক্ৰিয়াসমূহ - Afineday Side Effects in Assamese - Afineday ar parshwakriyasamuh\nগৱেষণাৰ ভিত্তিত, Afineday ব্যৱহাৰৰ ক্ষেত্ৰত তলত দিয়া পাৰ্শ্চক্ৰিয়া প্ৰত্যক্ষ কৰা হৈছে -\nAfineday সংক্ৰান্ত সতৰ্কতাবাণীসমূহ - Afineday Related Warnings in Assamese - Afineday xonkranta xatarkatabanisamuh\nAfineday-ৰ ব্য়ৱহাৰ গৰ্ভৱতী মহিলাৰসকলৰ বাবে নিৰাপদনে?\nগৰ্ভৱতী মহিলাই Afinedayৰ পৰা মধ্যমীয়া পাৰ্শ্ব-প্ৰতিক্ৰিয়া অনুভৱ কৰিব পাৰে। আপুনিও যদি একেই অনুভৱ কৰে তেন্তে ইয়াক বন্ধ কৰক আৰু কেৱল চিকিতসকৰ পৰামৰ্শ অনুসৰিহে আৰম্ভ কৰিব।\nAfineday-ৰ ব্য়ৱহাৰ কেচুৱাক বুকুৰ গাখীৰ খুৱাই থকা মহিলাসকলৰ বাবে নিৰাপদনে?\nAfineday এ স্তন্যপায়ী মহিলাৰ ক্ষেত্ৰত মধ্যমীয়া পাৰ্শ্ব-প্ৰতিক্ৰিয়া কৰিব পাৰে। আপুনি যদি ইয়াৰ পাৰ্শ্ব-প্ৰতিক্ৰিয়া অনুভৱ কৰে, তেন্তে এই ঔষধটো গ্ৰহণ কৰা বন্ধ কৰক, আৰু আপোনাৰ চিকিতসকৰ পৰামৰ্শ গ্ৰহণ কৰক। কেৱল আপোনাৰ চিকিতসকে পৰামৰ্শ দিলেহে পুনৰ আৰম্ভ কৰিব।\nবৃক্কত Afineday কি প্ৰভাৱ দেখা গৈছে?\nAfinedayৰ বৃক্ক ৰ ওপৰত পাৰ্শ্ব-প্ৰতিক্ৰিয়াৰ কেইটামান ঘটনাহে ৰিপৰ্ট কৰা হৈছে।\nযকৃতত Afineday কি প্ৰভাৱ দেখা গৈছে?\nAfinedayৰ কলিজা ত মধ্যমীয়া পাৰ্শ্ব-প্ৰতিক্ৰিয়া হব পাৰে। আপুনি যদি ইয়াৰ কোনো পাৰ্শ্ব-প্ৰতিক্ৰিয়া দেখা পায় তেন্তে এই ঔষধটো গ্ৰহণ কৰা লগে লগে বন্ধ কৰক। এই ঔষধটো পুনৰাই ব্যৱহাৰ কৰাৰ পূৰ্বে চিকতসকৰ পৰামৰ্শ লওক।\nহৃদযন্ত্ৰৰ ক্ষেত্ৰত Afineday ৰ কি প্ৰভাৱ দেখা গৈছে?\nAfinedayৰ হৃদয়ত মৃদু পাৰ্শ্ব-প্ৰতিক্ৰিয়া থাকিব পাৰে। বেছিভাগ মানুহেই [হৃদয় ত কেতিয়াও একো প্ৰভাৱ পৰা নেদেখিব।\nঅইন দৰৱৰ সৈতে Afinedayৰ গুৰুতৰ ক্ৰিয়া-প্ৰতিক্ৰিয়া - Severe Interaction of Afineday with Other Drugs in Assamese - Oinor xoite Afineday ar gurutor kriya-pratikriya\nAfineday তলত দিয়া দৰৱৰ সৈতে লোৱা উচিত যিহেতু ই ৰোগীৰ ক্ষেত্ৰত গুৰুতৰ পাৰ্শ্চক্ৰিয়াৰ সৃষ্টি কৰিব পাৰে -\nAfineday মতভেদসমূহ - Afineday Contraindications in Assamese - Afineday nishedhsamuh\nআপুনি যদি তলত দিয়া যিকোনো এবিধ ৰোগৰ সমুখীন হৈ আছে, আপুনি তেন্তে ডাক্তৰৰ পৰামৰ্শ অবিহনে Afineday লোৱা অনুচিত যাতে -\nAfineday ৰ বিষয়ে সততে সোধা প্ৰশ্নসমূহ - Frequently asked Questions about Afineday in Assamese - Afineday ar bikhoye satate xodha prashnasamuh\nএই Afineday-এ অভ্য়াস বা নিচাৰ সৃষ্টি কৰে নেকি?\nনহয়, Afineday আসক্তি সৃষ্টি কাৰক বুলি কোনো সাক্ষ্য নাই।\nহয়, Afineday লোৱাৰ পিছত এনে কাৰ্যকলাপ বা কাম কৰা নিৰাপদ যিহেতু ই আপোনাক তন্দ্ৰাচ্ছন্ন নকৰে।\nহয়, কিন্তু ডাক্তৰৰ পৰামৰ্শ মতেহে Afineday লওক।\nমানসিক ৰোগৰ চিকিত্সাৰ বাবে Afineday লৈ কোনো লাভ নাই।\nখাদ্য আৰু মদৰ সৈতে Afineday ক্ৰিয়া-প্ৰতিক্ৰিয়া - Afineday Interactions with Food and Alcohol in Assamese - khadya aaru modor xoite Afineday kriya-pratikriya\nখাদ্য আৰু Afinedayৰ ক্ৰিয়া-প্ৰতিক্ৰিয়া\nখাদ্যৰ সৈতে Afinedayৰ ক্ৰিয়া-প্ৰতিক্ৰিয়াৰ কোনো তথ্য নাই, এইবিষয়ত গৱেষণাৰ অভাৱৰ হেতু।\nমদ আৰু Afinedayৰ মাজৰ প্ৰতিক্ৰিয়া\nAfineday লোৱাৰ সময়ত মদ্যাপন কৰাৰ আগতে আপোনাৰ ডাক্তৰৰ সৈতে পৰামৰ্শ কৰি লওক যিহেতু ইয়ে পাৰ্শ্চক্ৰিয়াৰ সৃষ্টি কৰিব পাৰে।\nAfineday ৰ অনুকল্প - Substitutes for Afineday in Assamese\nAfineday ৰ মূল্য আৰু পেকৰ চাইজ - Afineday Price and Pack Size in Assamese - Afineday ar mulya aaru pakor size\nAfineday Tablet ₹158.5 खरीदें\nআপুনি বা আপোনাৰ পৰিয়ালৰ কোনোবাই Afineday লয় নেকি? অনুগ্ৰহ কৰি এটা সমীক্ষাত ভাগ লওক আৰু আনকো সহায় কৰক\nআপুনি চিকিৎসকে নিদান আগবঢ়োৱা Afineday ব্যৱহাৰ কৰিছিল নেকি?\nআপুনি কিমান পৰিমাণে Afineday সেৱন কৰিছিল?\nআপুনি Afineday ভোজন কৰাৰ আগত নে পাছত সেৱন কৰিছিল?\nআপুনি কোন সময়ত Afineday সেৱন কৰে?


~ A collection of published poems and articles in Assamese ~\nআমি সকলোৱে ভগৱানক বিশ্বাস কৰোঁ আৰু দেৱালয় দৰ্শন কৰি ধূপ-চাকি জ্বলাই প্ৰাৰ্থনা কৰোঁ | "দেৱালয়" দুটা শব্দৰে গঠিত - "দেৱ" আৰু "আলয়" | "দেৱ" মানে দেৱতা বা দেৱী আৰু "আলয়" মানে ঘৰ | সাধাৰণ অৰ্থত দেৱী-দেৱতাৰ ঘৰ | ইয়াক মন্দিৰ, ধাম, দ’ল বুলিও কয় | অসমৰ নানা ঠাইত বহুতো বিখ্যাত দেৱালয় আছে |\nকামাখ্যা শক্তিপীঠ গুৱাহাটীৰ নীলাচল পাহাৰত অৱস্থিত | এই দেৱালয়লৈ ভাৰতৰ বিভিন্ন ঠাইৰ পৰা অলেখ ভক্ত আহে মনৰ কামনা পূৰণৰ বাবে | বহুত পৌৰাণিক কথা এই মন্দিৰৰ লগত জড়িত আছে | নৰকাসুৰ নামৰ এক অসুৰে কামাখ্যা দেৱীক বিয়া কৰিবলৈ বিচাৰিছিল | অসুৰটোৱে প্ৰস্তাৱটো দিয়াত দেৱীয়ে এটা বুদ্ধি সাজিলে | তেওঁ নৰকাসুৰক ক’লে যে যদি এৰাতিৰ ভিতৰতে সি নীলাচল পাহাৰৰ তলৰ পৰা ওপৰত থকা মন্দিৰলৈ এটা চিৰি সাজিব পাৰে তেন্তে তেওঁ তাৰ সৈতে বিয়া হ’ব | নৰকাসুৰে স্বৰ্ত্তটো মানি ল’লে আৰু ৰাতি হোৱাৰ লগে লগে কামত লাগিল | চিৰিটো প্ৰায় সম্পূৰ্ণ হ’বলৈ ধৰাত দেৱী বিপাঙত পৰিল | তেওঁ তেতিয়া কুকুৰা এটাক ডাক দিয়ালে আৰু পুৱা হ’ল বুলি ঘোষণা কৰিলে | নৰকাসুৰ হাৰিল | সেই আধা সজা চিৰিটোক "মেখেলা উজোৱা পথ" বুলি জনা যায় |\nএই দেৱালয় গুৱাহাটীৰ দক্ষিণ-পূব দিশে থকা চিত্ৰাচল পাহাৰৰ ওপৰত অৱস্থিত | ৰবি, চন্দ্ৰ, মঙল, বুধ, বৃহস্পতি, শুক্ৰ, শনি, ৰাহু আৰু কেতু - এই ৯টা গ্ৰহক ইয়াত পূজা কৰা হয় |\nউত্তৰ গুৱাহাটীৰ ৰজাদ্বাৰ অঞ্চলত এই দেৱালয় অৱস্থিত | ইয়াত নিতৌ পূজা-অৰ্চনা কৰা হয় আৰু শেষত সকলো ভক্তকে ভোগ বিতৰণ কৰে | দৌল পূৰ্ণিমাত এক আনন্দমুখৰ পৰিবেশ দেখা যায় |\nগুৱাহাটীৰ পৰা কিছু নিলগত ব্ৰহ্মপুত্ৰ নদীৰ এক দ্বীপত এই দেৱালয় অৱস্থিত | হিন্দু শাস্ত্ৰৰ মতে এই ঠাই ভগৱান শিৱই সৃষ্টি কৰিছিল তেওঁৰ পত্নী "উমা"ৰ আনন্দৰ বাবে | সেয়ে নামকৰণ হ’ল "উমানন্দ" |\n[প্ৰকাশ: ‘আৰম্ভণি’; তাৰিখ: ২০ জুন ২০১৩]\n[প্ৰকাশ: 'মন-সংযোগ’; তাৰিখ: ১০ মাৰ্চ ২০১২]\nLinks to poems and articles ~\nPoems and articles published in ~\n© Geetima Baruah Sarma. Picture Window theme. Powered by Blogger.